Shujaat Bukhari killing: Srinagar Police release image of fourth suspect: ഷുജാഅത്ത് ബുഖാരി വധം; പ്രതി എന്ന് സംശയിക്കുന്ന നാലാമന്റെ ചിത്രം പുറത്തുവിട്ടു\nRising Kashmir Editor Shujaat Bukhari Killed Jammu And Kashmir Police Suspect Images\nഷുജാഅത്ത് ബുഖാരിക്ക് വെടിയേറ്റ ശേഷം കാറിനടുത്തെത്തി പരിശോധിക്കുന്നയാളുടെ ചിത്രമാണ് പുറത്തുവന്നത്\nJune 27, 2018 02:33:09 pm\nശ്രീനഗർ: റൈസിങ് കശ്‌മീർ എഡിറ്റർ ഷുജാഅത്ത് ബുഖാരിയുടെ കൊലപാതകത്തിൽ പങ്കുണ്ടെന്നു സംശയിക്കുന്ന നാലാമത്തെയാളുടെ ചിത്രം പൊലീസ് പുറത്തുവിട്ടു. നീണ്ട താടിയുളള വെളുത്ത വസ്ത്രമണിഞ്ഞ പുരുഷന്റെ ചിത്രമാണ് പുറത്തുവിട്ടത്. പ്രതികളെ പിടികൂടാൻ പൊതുജനത്തിന്റെ സഹായമഭ്യർത്ഥിച്ചാണ് പൊലീസിന്റെ നീക്കം.\nഷുജാഅത്ത് ബുഖാരിക്കും ഇദ്ദേഹത്തോടൊപ്പം ഉണ്ടായിരുന്ന സുരക്ഷ ഉദ്യോഗസ്ഥർക്കും വെടിയേറ്റ ശേഷം വാഹനത്തിന് സമീപത്തെത്തി മൃതദേഹം പരിശോധിക്കുന്നയാളുടെ ചിത്രമാണ് പൊലീസ് പുറത്തുവിട്ടത്. വാഹനത്തിൽനിന്ന് ഒരു മൃതദേഹം പുറത്തെടുക്കുന്ന സമയം, ചിത്രത്തിലുള്ളയാൾ ഒരു പിസ്റ്റൾ വലിച്ചെടുത്തശേഷം രക്ഷപ്പെടുകയായിരുന്നെന്നാണ് പൊലീസ് വ്യക്തമാക്കിയത്. ഇക്കാര്യം പിടിഐയാണ് റിപ്പോർട്ട് ചെയ്‌തത്.\n*Srinagar Police seeks help of the general public to identify one more suspect involved in terror attack at press enclave, Srinagar* :\nSrinagar: 15 June 2018://t.co/2Y1Oo1Ioge @spvaid @JmuKmrPolice @KashmirPolice @DIGCKRSGR pic.twitter.com/5CwDikaydq\n— Srinagar Police. (@PoliceSgr) June 15, 2018\nവെളുത്ത വസ്ത്രമണിഞ്ഞ, താടിയുള്ള പുരുഷന്‍റെ ചിത്രമാണ് പൊലീസ് പുറത്തുവിട്ടത്. ബുഖാരി വെടിയേറ്റു കൊല്ലപ്പെട്ടതിനു പിന്നാലെ ഇയാൾ വാഹനത്തിനു സമീപമെത്തി മൃതദേഹങ്ങൾ പരിശോധിക്കുന്ന ദൃശ്യങ്ങളാണ് പൊലീസിനു ലഭിച്ചിട്ടുള്ളത്. ഇയാൾ പ്രദേശവാസിയാണെന്നാണു പൊലീസ് കരുതുന്നത്.\nഇന്നലെ രാത്രി 7.15 ന് ശ്രീനഗറിൽ പ്രസ് കോളനിയിലെ റൈസിങ് കശ്‌മീർ ദിനപത്രത്തിന്റെ ഓഫീസിൽ നിന്നു പുറത്തിറങ്ങിയ ബുഖാരി തന്റെ കാറിൽ കയറുമ്പോഴാണ് ആക്രമണം നടന്നത്. ഇഫ്താർ സത്കാരത്തിനായി പുറത്തുപോകാനാണു ബുഖാരി ഓഫീസിൽനിന്ന് ഇറങ്ങിയത്.\nകാറിലേക്കു കയറാൻ ശ്രമിക്കവേ ബൈക്കിലെത്തിയ മൂന്നംഗ സംഘമാണ് ഇദ്ദേഹത്തിനും ഒപ്പമുണ്ടായിരുന്ന സുരക്ഷാ ജീവനക്കാർക്കും നേരെ വെടിയുതിർത്തത്. സംഭവസ്ഥലത്തു തന്നെ ഷുജാഅത്ത് ബുഖാരി മരിച്ചുവീണു.\nTags: Jammu and Kashmir, Journalists, Murder Case, Terrorist Attack\nഅയോധ്യ കേസിൽ നാടകീയ രംഗങ്ങള്, രേഖകൾ കീറി അഭിഭാഷകന്; ഇറങ്ങിപ്പോകുമെന്ന് ചീഫ് ജസ്റ്റിസ്\nവീട്ടുതടങ്കലില് കഴിയുന്ന മെഹ്ബൂബ മുഫ്തിയെ കാണാന് പിഡിപി നേതാക്കള്‍ക്ക് അനുമതി


വെനസ്വേലയില് സംഘര്‍ഷങ്ങള്‍ക്കിടയില് പുതിയ ഭരണഘടനാ അസംബ്ലി അധികാരമേറ്റു - Samakalika Malayalam\nവെനസ്വേലയില് സംഘര്‍ഷങ്ങള്‍ക്കിടയില് പുതിയ ഭരണഘടനാ അസംബ്ലി അധികാരമേറ്റു\nBy സമകാലിക മലയാളം ഡെസ്‌ക് | Published: 06th August 2017 03:44 PM |\nLast Updated: 06th August 2017 03:44 PM | A+A A- |\nകാരക്കസ്: സര്‍ക്കാരിനെതിരെ ജനകീയ പ്രതിഷേധം ശക്തമായി തുടരുന്ന വെനസ്വേലയില് സംഘര്‍ഷങ്ങള്‍ക്കിടയില് പുതിയ ഭരണഘടനാ അസംബ്ലി സത്യപ്രതിജ്ഞ ചെയ്ത് അധികാരമേറ്റു. ഭരണഘടനാ ഭേദഗതിക്കുള്ള കരട് തയ്യാറാക്കുകയാണ് പുതിയ അസംബ്ലിയുടെ ലക്ഷ്യം.\nപ്രതിപക്ഷത്തിന്റെ കടുത്ത എതിര്‍പ്പ് അവഗണിച്ചാണ് പുതിയ ഭരണഘടനാ അസംബ്ലി സത്യപ്രതിജ്ഞ ചെയ്ത് അധികാരമേറ്റത് 545 അംഗ അസംബ്ലിയില് പ്രസിഡന്റ് നിക്കോളാസ് മഡുറോയ്ക്ക് പുറമേ അദ്ദേഹത്തിന്റെ ഭാര്യയും മകനും അംഗങ്ങളാണ്. വന് സുരക്ഷാ സന്നാഹങ്ങള്‍ക്കിടെ തലസ്ഥാനമായ കരാക്കസില് അസംബ്ലിയുടെ ഉദ്ഘാടനം നടന്നു.\nകഴിഞ്ഞ ഞായറാഴ്ച നടന്ന വോട്ടെടുപ്പിലൂടെയാണ് ഭരണഘടനാ അസംബ്ലിയിലെ അംഗങ്ങളെ തെരഞ്ഞെടുത്തത്. മഡുറോയ്ക്ക് അധികാരത്തില് പിടിച്ചുതൂങ്ങാനുള്ള വഴിയാണിതെന്നും ജനാധിപത്യത്തെ മഡുറോ അട്ടിമറിക്കുകായണെന്നും ആരോപിച്ച് പ്രതിപക്ഷം വോട്ടെടുപ്പില് നിന്ന് വിട്ടുനിന്നിരുന്നു.\nഅമേരിക്ക സാമ്പത്തിക ഉപരോധം ഏര്‍പ്പെടുത്തിയിട്ടും മഡുറോ തന്റെ തീരുമാനത്തില് നിന്ന് മാറാന് കൂട്ടാക്കിയിരുന്നില്ല. പട്ടിണിയും ദുരിതവും തുടര്‍ക്കഥയായ വെനസ്വേലയില് സര്‍ക്കാര് വിരുദ്ധ പ്രക്ഷോഭം ശക്തമായി തുടരുന്ന സാഹചര്യത്തിലാണ് മഡുറോ ഭരണഘടനാ ഭേദഗതിയുമായി രംഗത്തെത്തിയിരിക്കുന്നത്.


തമിഴ്നാട്ടിൽ ത്യാഗരാജോദയം | Business Boom | Dr Palanivel Thiaga Rajan | Profile | P. Kishore\nതമിഴ്നാടിന് കടം5ലക്ഷം കോടി; ത്യാഗരാജനറിയാം എന്തു വേണമെന്ന്\nപി.കിഷോർ May 24, 2021 10:02 AM IST\nസത്യപ്രതിജ്ഞ കഴിഞ്ഞയുടൻ ഡിഎംകെയുടെ2വാഗ്ദാനങ്ങൾ നടപ്പാക്കി\nതമിഴ്നാടിന് കടം5ലക്ഷം കോടി. കേരളത്തിന്റെ കടം2ലക്ഷം കോടിക്കടുത്തും\nTamil Nadu Finance Minister Dr Palanivel Thiaga Rajan. Photo Credit: Official Website\nസമ്പദ് വ്യവസ്ഥയുടെ കാര്യം വരുമ്പോൾ കേരളത്തിനു തമിഴ്നാട്ടിലേക്കു നോക്കി നെടുവീർപ്പിടാനേ കഴിയൂ. തമിഴ്നാട്ടുകാരെക്കാൾ എന്തോ ‘പ്രബുദ്ധത’ ഉള്ളവരാണെന്നാണല്ലോ നമ്മുടെ മിഥ്യാധാരണ. ഇന്ത്യ സ്വതന്ത്രമായി പഞ്ചവൽസരപദ്ധതികൾ നടപ്പിൽ വരുന്ന കാലത്ത് ഭൂരിഭാഗം വൻ പദ്ധതികളും തമിഴ് ആമ്പിളൈകൾ കൊണ്ടു പോയി.\nഇന്ത്യയിലെ നാലു മെട്രോ നഗരങ്ങളിലൊന്നായി മാറി മദ്രാസ്. ലോകത്ത് ഏതു രാജ്യത്ത് പോയി കുടിയേറാം എന്ന് നമ്മൾ മലയാളികളെ പോലെ തമിഴർ ചിന്തിക്കുന്നില്ല. അവർക്ക് സ്വന്തം ഊരാണ് ജീവൻ.\nതമിഴ്നാടിന്റെ പുതിയ ധനമന്ത്രിയുടെ യോഗ്യതകൾ കണ്ടോ! പളനിവേൽ ത്യാഗരാജൻ എന്ന പിടിആർ. 55 വയസ്സ്. തിരുച്ചിറപ്പള്ളി എൻഐടിയിൽനിന്ന് എൻജിനീയറിങ്. അമേരിക്കയിലെ എംഐടിയിൽനിന്ന് എംബിഎ, ന്യൂയോർക്ക് യൂണിവേഴ്സിറ്റിയിൽനിന്ന് ഡോക്ടറേറ്റ്. 2008ലെ ലോകസാമ്പത്തികത്തകർച്ചയിൽ പൂട്ടിപ്പോയ ലീമാൻ ബ്രദേഴ്സിൽ കാപ്പിറ്റൽ മാർക്കറ്റ്സ് മേധാവി, സിംഗപ്പൂരിലെ സ്റ്റാൻഡേഡ് ചാർട്ടേഡ് ബാങ്കിൽ ഫിനാൻഷ്യൽ മാർക്കറ്റ്സ് മാനേജിങ് ഡയറക്ടർ.\nഅച്ഛൻ പി.ടി.ആർ. പളനിവേൽ രാജൻ മുൻപ് ഡിഎംകെ മന്ത്രിയായിരുന്നു. അപ്പൂപ്പൻ പി.ടി.രാജൻ മുപ്പതുകളിൽ മദ്രാസ് പ്രസിഡൻസി മുഖ്യമന്ത്രിയായിരുന്നു. ത്യാഗരാജൻ സിംഗപ്പുരിൽ നിന്നു 2015ൽ തിരിച്ചെത്തി 2016ൽ മൽസരിച്ചു ജയിച്ച് എംഎൽഎ. ഏൽപ്പിച്ച കാര്യം നടത്തിയിരിക്കും. ആറു മാസം കൂടുമ്പോൾ മണ്ഡലമായ മധുര സെൻട്രലിൽ എന്തൊക്കെ ചെയ്തുവെന്ന് സ്വയം റിപ്പോർട്ട് ഇറക്കുമായിരുന്നു. അർധവാർഷിക അപ്രൈസൽ പോലെ.\nസത്യപ്രതിജ്ഞ കഴിഞ്ഞയുടൻ ഡിഎംകെയുടെ2വാഗ്ദാനങ്ങൾ നടപ്പാക്കി. സ്ത്രീകൾക്ക് ബസ് യാത്ര സൗജന്യം. ഓരോ റേഷൻ കാർഡ് കുടുംബത്തിനും 4000 രൂപ വീതം.\nസൗജന്യങ്ങൾ വാരിക്കോരി കൊടുത്ത് കടം കൂട്ടുന്നതാണോ മിടുക്ക്? അതിന് എടുത്താൽ പൊങ്ങാത്ത യോഗ്യതകളുള്ള ധനമന്ത്രി വേണോ? പനീർസെൽവം പോരേ?\nതമിഴ്നാടിന് കടം5ലക്ഷം കോടി. കേരളത്തിന്റെ കടം2ലക്ഷം കോടിക്കടുത്തും. പക്ഷേ അവരുടെ ആഭ്യന്തര വരുമാനം നമ്മുടേതിന്റെ ഇരട്ടിയിലേറെ. 20 ലക്ഷം കോടിക്കടുത്ത്. ഇന്ത്യയിൽ മഹാരാഷ്ട്ര കഴിഞ്ഞാൽ രണ്ടാം സ്ഥാനം!\nത്യാഗരാജനറിയാം എന്തു വേണമെന്ന്.\nഒടുവിലാൻ∙ തമിഴർക്ക് സിനിമാക്കാരോടുള്ള പൂതി തീർന്നു. അതു മനസ്സിലാക്കി രജനീകാന്ത് രാഷ്ട്രീയം വിട്ടു. കമൽഹാസനും ശ്രീപ്രിയ പോലുള്ള താരങ്ങളും തോറ്റു തുന്നംപാടി.\nEnglish Summary : Business Boom - Government of Tamil Nadu Finance Minister Dr Palanivel Thiaga Rajan


ഇഷ്ടം തോന്നുന്ന ആളെ എങ്ങനെയാണ് കൊല്ലാന് കഴിയുക? | Crime and mind\nഇഷ്ടം തോന്നുന്ന ആളെ എങ്ങനെയാണ് കൊല്ലാന് കഴിയുക?\nപ്രണയം നിരസിച്ചതിന് സഹപാഠിയെ അഗ്‌നിക്കിരയാക്കിയ വാര്‍ത്ത അല്പം ആശങ്കകളോടെയാണ് കേരള സമൂഹം കേട്ടത്. അകാലത്തില് പൊലിഞ്ഞ രണ്ടു വിദ്യാര്‍ഥികളെ ഓര്‍ത്താല് ഇവരില് ആരാണ് ശരി ആരാണ് തെറ്റ് എന്ന് പോലും പറയാനാവാത്ത വിധം സംഭ്രമത്തിലാണ് ഈ വാര്‍ത്ത കേട്ട ഒട്ടുമിക്ക ആളുകളും.\n# സുജിത് ബാബു\nPublished: Feb 6, 2017, 09:18 AM IST\nഎനിക്ക് അവളെ മറക്കാന് കഴിയുന്നില്ല സാര്.. മുന്‍പൊക്കെ അവളെ കാണാന് രാവിലെ എഴുന്നേറ്റ് ബസ് സ്റ്റോപ്പില് ചെല്ലുമ്പോള് എന്നെ നോക്കി അവള് ചിരിക്കുമായിരുന്നു.. എന്റെ പ്രണയം എങ്ങനെ അവളോട് പറയുമെന്ന ആശങ്കയായിരുന്നു ആദ്യമൊക്കെ.. ഒടുവില് അവളുടെ കോളേജില് പഠിക്കുന്ന എന്റെ സുഹൃത്ത് മുഖാന്തിരം ഞാന് അവളെ ജീവന് തുല്യം സ്‌നേഹിക്കുന്നുവെന്ന് അറിയിച്ചു. പക്ഷെ അവള്‍ക്കു എന്നെ അങ്ങനെയൊന്നും കാണാന് കഴിയില്ലത്രേ...പിന്നീട് അവള് എന്റെ മുഖത്തൊന്നു നോക്കുക പോലും ചെയ്യുന്നില്ല.. ചെയ്യുന്ന ജോലിയില് ശ്രദ്ധിക്കാന് പറ്റുന്നില്ല, മനസിന് ഒരു സന്തോഷവുമില്ല. അവള് എന്റെ പ്രണയം നിരസിച്ചിട്ടും എല്ലാ ദിവസവും അവളറിയാതെ ബസ്സ്‌സ്‌റ്റോപ്പില് പതിവ് പോലെ അവളെ കാണാന് പോകും. അവള്‍ക്കുള്ള എഴുത്തുകള് പതിവുപോലെ ഡയറിയില് കുറിച്ചിടും. എനിക്ക് സങ്കടം സഹിക്കാന് പറ്റുന്നില്ല സാര്..എന്നെ സഹായിക്കണം! ഒരിക്കല് മന:ശാസ്ത്രജ്ഞനെ കാണാന് വന്ന ഏകദേശം ഇരുപത്തിയാറു വയസുള്ള ഒരു ചെറുപ്പക്കാരന്റെ വാക്കുകളാണിത്.\nമറ്റൊരു ചെറുപ്പക്കാരനാണെങ്കില് അമിതമായ ലഹരി ഉപയോഗം, എല്ലാവരോടും ദേഷ്യം, ദേഷ്യം സഹിക്കാനാവാതെ വരുമ്പോള് വീട്ടിലെ ടിവിയും മറ്റു വീട്ടുപകരണങ്ങളും തല്ലിപ്പൊട്ടിക്കും, ഒരു ദിവസം മരിക്കാനായി മൂക്കറ്റം മദ്യപിച്ചു സ്വന്തം ബൈക്ക് നിര്‍ത്തിയിട്ട ബസിന്റെ പിന്നിലിടിച്ചുകയറ്റി.. സാരമായ പരിക്കുകളുമായി കുറച്ചു ദിവസം ആശുപത്രിയില് ചികിത്സയിലായിരുന്നു. ആ സമയത്ത് പോലും മകന്റെ അമിത ദേഷ്യവും ലഹരിയോടുള്ള ആസക്തിയും കണ്ടിട്ടാണ് രക്ഷിതാക്കള് ഡിസ്ചാര്‍ജിനു മന:ശാസ്ത്രജ്ഞനെ കാണാന് തീരുമാനിക്കുന്നത്.\nഏതാണ്ട് എട്ടു മാസമായുള്ള പ്രണയം... ഒരു ദിവസം നമുക്ക് നല്ല സുഹൃത്തുക്കളാകാമെന്നു തന്റെ കാമുകി പറഞ്ഞപ്പോള് സഹിക്കാന് കഴിഞ്ഞില്ല. ആദ്യമൊക്കെ ലഹരിയില് അഭയം തേടി, പിന്നീട് മരിച്ചു കളയാമെന്നു തോന്നി തുടങ്ങി..അവളെ നേരില് കണ്ടാല് അവളെയും കൊല്ലും ഞാനും ചാകും സാറെ..\nപ്രണയ പരാജയവും പ്രണയ നൈരാശ്യവുമൊക്കെ ജീവിതത്തില് ഒരു തവണയെങ്കിലും അനുഭവിക്കാത്തവര് വിരളമാണ്..എന്നാല് ഇത്തരം അനുഭവങ്ങളിലൂടെ കടന്നു പോകുമ്പോള് ഓരോ വ്യക്തിയും ഓരോ തരത്തിലായിരിക്കും ഈ വിഷമസന്ധിയെ അഭിമുഖീകരിക്കുക. ചിലര് കാര്യങ്ങളെ വളരെ പെട്ടന്ന് മറക്കുന്നവരാണ്, മറ്റു ചിലര് ജീവിതത്തിന്റെ നല്ല സമയം നഷ്ട പ്രണയത്തിന്റെ ഭാണ്ഡവും പേറി ജീവിക്കുന്നവരാണ്. എന്നാല് മറ്റു ചിലരാവട്ടെ ഇതിനെ ജീവിതത്തിനേറ്റ കനത്ത പരാജയമായി കണ്ട് ജീവിതം അവസാനിപ്പിക്കാന് തുനിയുന്നവരും, അവളെയും കൊല്ലും ഞാനും ചാകും എന്ന് വാശിപിടിക്കുന്നവരുമാണ്..\nഈ പ്രണയം വല്ലാത്തൊരു പഹയന് തന്നെ. പ്രണയം തലയ്ക്കു പിടിച്ചാല് പിന്നെ ചുറ്റുമുള്ളതൊന്നും കാണാന് കഴിയാത്ത തരത്തിലേക്ക് മനുഷ്യനെ മാറ്റി മറിക്കാനുള്ള എന്തോ ഒരു ലഹരി അതിലുണ്ട് എന്നത് സത്യം തന്നെ. എന്നാല് പക്വതയില്ലാത്ത പ്രണയം വെറും ഹോര്‍മോണുകള് ആണെന്നും ഒരിക്കലും പ്രണയിക്കരുതെന്നുമൊക്കെ പറഞ്ഞാല് ഇല്ലാതാവുന്ന ഒന്നാണ് പ്രണയമെങ്കില് എന്നേ ഈ പ്രണയം മനുഷ്യരില് നിന്നും അപ്രത്യക്ഷമായിരുന്നേനെ..!\nപ്രണയം നിരസിച്ചതിന് സഹപാഠിയെ അഗ്‌നിക്കിരയാക്കിയ വാര്‍ത്ത അല്പം ആശങ്കകളോടെയാണ് കേരള സമൂഹം കേട്ടത്. അകാലത്തില് പൊലിഞ്ഞ രണ്ടു വിദ്യാര്‍ഥികളെ ഓര്‍ത്താല് ഇവരില് ആരാണ് ശരി ആരാണ് തെറ്റ് എന്ന് പോലും പറയാനാവാത്ത വിധം സംഭ്രമത്തിലാണ് ഈ വാര്‍ത്ത കേട്ട ഒട്ടുമിക്ക ആളുകളും. ഇഷ്ടം തോന്നുന്ന ആളെ എങ്ങനെയാണ് കൊല്ലാന് കഴിയുക.. എങ്ങനെയാണു സ്‌നേഹം വെറുപ്പായി മാറുക.?\nകൊല ചെയ്യപ്പെട്ട ലക്ഷ്മി\nമേല്‍പറഞ്ഞ സംഭവങ്ങളെ വളര്‍ത്തു ദോഷവും, പുതു തലമുറയുടെ പ്രശ്‌നങ്ങളുമൊക്കെയായി വ്യാഖ്യാനിക്കുമ്പോള് തികച്ചും വ്യക്തിപരമായ വൈകല്യങ്ങളാണ് ഇത്തരം പെരുമാറ്റങ്ങളുടെ പിന്നിലുള്ളതെന്നും, അതിന്റെ മന:ശാസ്ത്രവശത്തെപ്പറ്റിയും മനോരോഗങ്ങളുമായോ വ്യക്തിത്വ വൈകല്യങ്ങളുമായോ ഉള്ള ബന്ധത്തെപ്പറ്റിയും തിരിച്ചറിയേണ്ടിയിരിക്കുന്നു.\nഎല്ലാ വ്യക്തികളും അവരവരുടെ മാനസിക വൈകാരിക അവസ്ഥകളില് വ്യത്യാസപ്പെട്ടിരിക്കുന്നവരാണ്. എന്നാല് ചിലരില് ഈ വ്യത്യാസം അവരുടെ വ്യക്തി ജീവിതത്തിലും സാമൂഹിക ജീവിതത്തിലും കാര്യമായ പ്രശ്‌നങ്ങള് സൃഷ്ടിക്കുകയും സ്വസ്ഥമായ ജീവിതത്തിനു വിഘാതമാവുകയും ചെയ്യും. ചിലരില് കണ്ടുവരുന്ന വ്യക്തിത്വ സവിശേഷതകള് മൂലം അവര് പ്രതികാരം തീവ്രമായി മനസില് സൂക്ഷിക്കുന്നവരും സ്വയം നിയന്ത്രിക്കാനുള്ള കഴിവില് തകരാറുള്ളവരും മോശം ജീവിത സാഹചര്യങ്ങളെ സഹിക്കാന് പറ്റാത്തവരും ബന്ധങ്ങളില് അമിതമായി സ്വാര്‍ത്ഥതയുള്ളവരും തനിക്കു പ്രിയപ്പെട്ടവരുടെ സ്‌നേഹം തനിക്ക് മാത്രമേ ആകാവൂ എന്ന് നിര്‍ബന്ധമുള്ളവരും അധികം ചിന്തിക്കാതെ എടുത്തു ചാടി പെരുമാറുന്നവരുമായിരിക്കും.\nഓരോ വ്യക്തിക്കും ജീവിതം, താന് പ്രതീക്ഷിക്കുന്ന തരത്തിലാവണമെന്ന ആഗ്രഹമുണ്ടാകും. എന്നാല് തന്റെ ആഗ്രഹത്തിന് വിപരീതമായി കാര്യങ്ങള് വരുമ്പോള് ഒട്ടും സഹിക്കാന് പറ്റാതെ വന്നാലോ? ചില ആളുകളുടെ വ്യക്തിത്വത്തില് ഈ സ്വഭാവം ഉണ്ടായിരിക്കുകയും ജീവിതത്തിലേല്‍ക്കേണ്ടി വരുന്ന ചെറിയ ചെറിയ വിഷമങ്ങളെ അല്ലെങ്കില് തിരിച്ചടികളെ പോലും സഹിക്കാന് കഴിവില്ലാത്തവരുമായിരിക്കും. ജീവിതത്തില് സന്തോഷം മാത്രം കിട്ടി മോശം അനുഭവങ്ങളെ സഹിക്കാന് പറ്റാത്ത തരത്തിലേക്ക് ചില വ്യക്തികള് എത്തപ്പെടാറുണ്ട്. ഇത്തരം സ്വഭാവമുള്ളവര് കാര്യങ്ങളെല്ലാം തന്റെ വരുതിക്ക് വരണമെന്ന് ആഗ്രഹിക്കുകയും അതല്ലാതെ വരുമ്പോള് തകര്‍ന്നു പോകുന്നവരുമാണ്.\nവ്യക്തി കടന്നുപോകുന്ന ജീവിത സാഹചര്യങ്ങളില് നിന്ന് ചില പ്രത്യേക തരത്തിലുള്ള ചിന്താരീതികള് പഠിക്കുകയും അതിന്റെ പോരായ്മകള് മനസിലാക്കാതെ അവര് പോലും അറിയാതെ ഈ ചിന്തകള് വച്ച് പുലര്‍ത്താറുമുണ്ട്. ഉദാഹരണത്തിന് ' മറ്റുള്ളവര് എല്ലായ്‌പ്പോഴും സന്തോഷം മാത്രം തരണം'', കാര്യങ്ങള് ഞാനാഗ്രഹിക്കുന്നപോലെ നടക്കണം, അല്ലെങ്കില് എനിക്ക് അത് ഒരിക്കലും സഹിക്കാന് കഴിയില്ല'', ''ജീവിതത്തില് പ്രതികൂല സാഹചര്യങ്ങളെ സഹിക്കാന് എനിക്ക് കഴിയില്ല. അതുകൊണ്ട് ഏതു വിധേനയും അതിനെ ഒഴിവാക്കണം'', ''മറ്റുള്ളവര് ഒരിക്കലും എന്റെ ആഗ്രഹങ്ങള്‍ക്ക് വിരുദ്ധമായി നില്ക്കാന് പാടില്ല'' ഇത്തരം ചിന്തകള് തന്റെ വ്യക്തിത്വത്തില് അടിയുറച്ചു വിശ്വസിക്കുന്നവര് പലപ്പോഴും വികലമായ വ്യക്തിത്വവും പേറി ജീവിക്കുന്നവരായിരിക്കും.\nവിഷമങ്ങളെ സഹിക്കാന് കഴിവില്ലാത്തവര് പെട്ടന്ന് തന്നെ സന്തോഷം വേണമെന്ന് ആഗ്രഹിക്കുന്നവരും, അങ്ങനെ അല്ലാത്തപ്പോള് അമിതമായി മാനസിക സമ്മര്‍ദമനുഭവിക്കുന്നവരും, വളരെയധികം അസൂയയോടെ പെരുമാറുന്നവരുമായിരിക്കും. അതുപോലെ തന്നെ തനിക്കു വിഘാതമായി നില്‍ക്കുന്ന സാഹചര്യങ്ങളോടും വ്യക്തികളോടും അങ്ങേയറ്റം ശത്രുത വച്ചുപുലര്‍ത്തുന്നവരുമായിരിക്കും ഇത്തരക്കാര്.\nഅതിക്രമങ്ങള്‍ക്ക് കൂടുതലും പെണ്‍കുട്ടികള് ഇരയാവുന്നു !\nപുരുഷന്മാരെ അപേക്ഷിച്ച് സ്ത്രീകളായിരിക്കും ആസിഡ് ആക്രമണങ്ങള്‍ക്കും പ്രണയം നിരസിച്ചതിന് കൊല ചെയ്യപ്പെടുന്നതിനുമൊക്കെ ഇരകളാവുക. പുരുഷ മേധാവിത്ത സമൂഹത്തില് ജീവിക്കുന്നവര്‍ക്ക് സ്ത്രീ സ്വന്തമായി തീരുമാനങ്ങള് എടുക്കുന്നതിനെ വിശാലമായി പ്രോത്സാഹിപ്പിക്കാനൊന്നും കഴിയില്ല. ഒരു തരത്തില് പ്രണയാഭ്യര്‍ഥന നടത്തുമ്പോള് പോലും സ്ത്രീയില് നിന്നും 'നോ' കേള്‍ക്കേണ്ടി വരുമ്പോള് തന്റെ സ്വത്വത്തെ (Identity) അല്ലെങ്കില് ഒരു ആണിന്റെ നിലനില്‍പിനെ തന്നെ ചോദ്യം ചെയ്യുന്ന, ജീവിതത്തിലേറ്റ പരാജയമായിട്ടായിരിക്കും ചില ആളുകള് മനസിലാക്കുക.\nഅതുപോലെ തന്നെ ഇത്തരം ആളുകള് അവരുടെ സ്വത്വത്തിന്റെ പൂര്‍ത്തീകരണം നടക്കുന്നത് തന്റെ പ്രണയിനിയോട് ചേരുമ്പോള് മാത്രമാണന്നു വിശ്വസിക്കുന്നു. അങ്ങനെ അല്ലാതെ വരുമ്പോള് അത് തന്റെ സ്വത്വത്തെ തന്നെ ചോദ്യം ചെയ്യുന്നു എന്ന തോന്നല് അവനില് ഉണ്ടാവുകയും ചെയ്യുന്നു. സ്ത്രീയുടെ സ്വത്വത്തെ വേര്‍തിരിച്ചു കാണാതെ അവള് എന്റെ ഭാഗമാണെന്നും പ്രണയിനിയുടെ സ്‌നേഹം തനിക്കു മാത്രമേ ആകാവൂ എന്നും നിര്‍ബന്ധമുള്ളവരായിരിക്കും. അങ്ങനെ അല്ലാതെ വരുമ്പോള് തന്റെ വ്യക്തിത്വത്തിന് തന്നെ ഏറ്റ തിരിച്ചടിയായി അതിനെ കാണുകയും ഒരിക്കലും സഹിക്കാനാവാത്ത പകയായി അവശേഷിക്കുകയുമാണ് ചെയ്യുന്നത്.\nചില പ്രത്യേക തരത്തിലുള്ള വ്യക്തിത്വ വൈകല്യമുള്ളവര് (Personality Disorder) ഒട്ടും തന്നെ വിഷമങ്ങൾ സഹിക്കാന് പറ്റാതെ വരുന്നവരാണ്. തന്റെ ആഗ്രഹത്തിനെതിരായി വരുന്ന കാര്യങ്ങള് സഹിക്കാന് പറ്റാത്തവരും അങ്ങനെ വരുമ്പോള് പ്രവചനാതീതമായ രീതിയില് പെരുമാറുന്നവരാണ് ഇത്തരം ആളുകള്. അതില് വളരെ പ്രധാനപ്പെട്ട ഒരു വ്യക്തിത്വ വൈകല്യമാണ് ഇമോഷണലി അണ്‍സ്റ്റേബിള് പേഴ്‌സണാലിറ്റി ഡിസോഡര് (Emotionally Unstable Personality Disorder).\nവികാരങ്ങള് പ്രകടിപ്പിക്കുന്നതിനും വികാരങ്ങളെ മനസിലാക്കുന്നത്തിനുമുള്ള തകരാറുകള് ഇത്തരം വ്യക്തികളില് കാണാറുണ്ട്. ഉദാഹരണത്തിന് പെട്ടന്ന് ദേഷ്യം വരിക, സന്തോഷം, സങ്കടം എന്നിങ്ങനെ പ്രവചനാതീതമായി വൈകാരികാവസ്ഥകളില് പെട്ടന്ന് മാറ്റം വരുന്നവരാണ് ഇത്തരക്കാര്. ആളുകളുമായി പെട്ടെന്ന് അടുക്കുകയും അവര്‍ക്കുവേണ്ടി എന്തും ചെയ്തു കൊടുക്കാന് സന്നദ്ധരായിരിക്കുന്നവരുമായിരിക്കും ഇവര്. മറ്റേ വ്യക്തിയില് നിന്നും സഹിക്കാന് പറ്റാത്ത എന്തെങ്കിലും കാര്യങ്ങള് സംഭവിച്ചാല് അവരെ ഏറ്റവും വെറുക്കുന്നവരുമാവും ഇത്തരക്കാര്.\nകാര്യങ്ങളെ അതിന്റെ അങ്ങേയറ്റം നല്ലതും ചീത്തയുമായി മാത്രം കാണുകയും എന്നാല് അതിനപ്പുറം നല്ല കാര്യങ്ങളെയും ചീത്ത കാര്യങ്ങളെയും സമ്മിശ്രമായി കാണാന് പറ്റാത്ത സ്വഭാവ സവിശേഷതകള് ഉള്ളവരുമായിരിക്കും. ഇതിനെ സ്പ്ലിറ്റിങ് (Splitting) എന്നാണ് പറയുക. അതുപോലെ തന്നെ ഇത്തരം വ്യക്തിത്വമുള്ളവര് ചിന്തിക്കാതെ എടുത്തുചാടി പ്രതികരിക്കുന്നവരുമായിരിക്കും.\n''മറ്റുള്ളവര് എന്നെ എല്ലായ്‌പ്പോഴും സ്‌നേഹിക്കണം'', ''ഞാന് വൈകാരികമായി വളരെ തൊട്ടാവാടി ആണ്. അതുകൊണ്ട് എല്ലാവരും എന്റെ വികാരങ്ങളെ കാര്യമായി പരിഗണിക്കണമെന്നും'', ആഗ്രഹിക്കുന്നവരാണ് ഇത്തരം ആളുകള്. അവരുടെ പ്രതീക്ഷകള്‍ക്ക് വിപരീതമായി കാര്യങ്ങള് സംഭവിക്കുമ്പോള് സ്വയം മുറിവേല്പിക്കുകയും ആത്മഹത്യാ പ്രവണതകള് കാണിക്കുകയും, അധികം ചിന്തിക്കാതെ മറ്റൊരാളുടെ മേല് ശാരീരികമായ അതിക്രമങ്ങള് കാണിക്കുകയും ചെയ്യുന്നു.\nപ്രണയ നൈരാശ്യവും അക്രമവുമായി ബന്ധപെട്ടു വരുന്ന മറ്റൊരു വ്യക്തിത്വ വൈകല്യമാണ് ആന്റി സോഷ്യല് പേഴ്‌സണാലിറ്റി ഡിസോഡര് (Anti-Social Personality Disorder). ആരോടും കടപ്പാടില്ലാതിരിക്കുകയും, അങ്ങേയറ്റം സ്വാര്‍ത്ഥത ഉള്ളവരുമാണ് ഇവര്.\nമറ്റുള്ളവരുടെ വേദന കാണുമ്പോള് സന്തോഷിക്കുന്നവരാണ് ഇവര്. അമിതമായി നുണപറയുന്ന പ്രവണതയും ഇത്തരം ആളുകള് കാണിക്കാറുണ്ട്. ലഹരിക്കടിമപ്പെടുന്ന അവസ്ഥയിലും പ്രവചനാതീതമായി കുറ്റകൃത്യങ്ങളിലേക്ക് വ്യക്തികള് പോകാനുള്ള സാധ്യത കൂടുതലാണ്.\nമേല്‍പറഞ്ഞ വ്യക്തിത്വ വൈകല്യങ്ങള്‍ക്ക് ജനിതകപരമായ കാരണങ്ങളും തലച്ചോറിന്റെ ഘടനാപരമായ വ്യത്യാസങ്ങളും വ്യക്തിയുടെ കുട്ടിക്കാല വൈകാരിക അവസ്ഥകളും ജീവിതസാഹചര്യങ്ങളുമൊക്കെയായി ചേര്‍ത്തുള്ള പഠനങ്ങളുണ്ട്. മിക്കവാറും എല്ലാ വ്യക്തിത്വ വൈകല്യങ്ങളും വ്യക്തിയുടെ കൗമാര കാലഘട്ടത്തിന്റെ തുടക്കത്തിലോ കൗമാര കാലഘട്ടത്തിലോ ഒക്കെയാണ് അതിന്റെ ലക്ഷണങ്ങള് കാണിച്ചു തുടങ്ങുന്നത്. നേരത്തെ തന്നെ വ്യക്തിത്വ വൈകല്യങ്ങള് തിരിച്ചറിയുകയും, വ്യക്തിയുടെ ഇത്തരം പെരുമാറ്റങ്ങളെ വളരെ പ്രാധാന്യത്തോടെ മനസിലാക്കി മന:ശാസ്ത്രജ്ഞന്റെയോ മനോരോഗവിദഗ്ദ്ധന്റെയോ സഹായത്താടെ പരിഹരിക്കുകയും ചെയ്യുക എന്നതാണ് പ്രധാനം.\nപരകായ പ്രവേശവും കൂട്ടക്കൊലയും


അമേരിക്കയുൾപ്പടെ വിദേശ രാജ്യങ്ങളിൽ ഒഐസിസിയെ ശക്തിപ്പെടുത്തും ;ഗ്ലോബല് ചെയര്‍മാന് കുമ്പളത്ത് ശങ്കരപ്പിള്ള – Kerala Times\nഹൂസ്റ്റൺ : ഒ.ഐ.സി.സി മെമ്പര്‍ഷിപ്പ് കാമ്പയിനുകളുടെയും പുനഃസംഘടനയുടെയും മുന്നോടിയായി ഒ.ഐ.സി.സി അമേരിക്കയുൾപ്പടെ വിവിധരാജ്യങ്ങളില് പുതിയ കോർഡിനേറ്റ ർമാരെയും ഭാരവാഹികളെയും നിയമിച്ചതായി ഒ.ഐ.സി.സി.യുടെ ഗ്ലോബല് ചെയര്‍മാന് കുമ്പളത്ത് ശങ്കരപ്പിള്ള അറിയിച്ചു. കോണ്‍ഗ്രസിന്റെ പ്രവാസി സംഘടനയായ ഒ.ഐ.സി.സി. ഗ്ലോബല് കമ്മിറ്റി ചെയര്‍മാനായി കുമ്പളത്ത് ശങ്കരപ്പിള്ള ചുമതലയേറ്റതിന് ശേഷം യു എസ് എ , കാനഡ , യൂറോപ്യന് രാജ്യങ്ങളിലും ഉള്‍പ്പെടെ മിഡില് ഈസ്റ്റിലും പുതിയ ഭാരവാഹികളെ ഉള്‍പ്പെടുത്തി സംഘടനാ സംവിധാനം സജീവമാക്കുന്നതിന്റെ ഭാഗമായാണ് പുതിയ നീക്കം.


സ്ത്രീവിചാരങ്ങള് | chintha\nസ്ത്രീകള്‍ക്ക് 50% സംവരണം ഏര്‍പ്പെടുത്തിയ ത്രിതലപഞ്ചായത്ത് തെരഞ്ഞെടുപ്പ് കേരളത്തില് നടന്നു കഴിഞ്ഞു. വിദ്യാഭ്യാസമേഖലയിലും തൊഴില് മേഖലയിലും എന്ന പോലെ ഭരണമേഖലയിലും അങ്ങനെ സ്ത്രീകള് പുരുഷനൊപ്പം എത്തിയിരിക്കുന്നു. ആശ്ചര്യമാശ്ചര്യമെന്നു കരുതിയിരിക്കേ ഒരു *ലേഖനത്തിന്റെ വാല്‍ക്കഷണം ശ്രദ്ധയില്‍പ്പെട്ടു. അതിങ്ങനെയാണ് ``ഉദ്യോഗസ്ഥയായ ഭാര്യ സ്ഥലംമാറ്റം കിട്ടി ദൂരദിക്കിലേക്ക് പോയാല് എന്തു ചെയ്യുമെന്ന് അടുത്തയിടെ ഒരു സുഹൃദ്‌സദസ്സില് ചോദിച്ചപ്പോള് ഉത്തരം പറയാന് മിക്ക പുരുഷന്മാര്‍ക്കും ഒരു നിമിഷംപോലും ആലോചിക്കേണ്ടി വന്നില്ല. ഒരു ജോലിക്കാരിയെ അന്വേഷിക്കും. ഇതേ ചോദ്യം സ്ത്രീകളോട് ചോദിച്ചപ്പോള് ഒരാള്‍പോലും ഒരു വേലക്കാരനെ വയ്ക്കും എന്നു പറഞ്ഞില്ല. ഭര്‍ത്താവ് ചെയ്തിരുന്ന പണികളും കൂടി (കടയില് പോകുക, ബാങ്കില് പോകുക, കറന്റ് ബില്ല് അടയ്ക്കുക...) തന്നത്താനെ ചെയ്യും എന്നായിരുന്നു ഭൂരിഭാഗംപേരുടെയും മറുപടി.'' ഇതില്‍നിന്നു മനസ്സിലാവുന്ന കാര്യങ്ങള് ഇങ്ങിനെയൊക്കെയാവാം.\n1. സ്ത്രീകള്‍ക്ക് അവസരത്തിനൊത്ത് ഉയരാനുള്ള കാര്യപ്രാപ്തി ഉണ്ട്.\n2. ഇരുപത്തിയൊന്നാം നൂറ്റാണ്ടിലും ഉദ്യോഗസ്ഥകളായ ഭാര്യമാര് വീട്ടുജോലിയുടെ അധികഭാരം വഹിക്കുന്നവരാണ്.\n3. സ്ഥലംമാറ്റം കിട്ടി ദൂരദിക്കിലേക്ക് പോയാല് വീട്ടുജോലി ഒഴിവായിക്കിട്ടും.\n4. ഭാര്യയ്ക്ക് പകരം നില്ക്കാന് ഒരു ജോലിക്കാരി മതി.\n5.വീട്ടുജോലി പെണ്ണിനും പുറംജോലി ആണിനും എന്നത് ഇപ്പഴും നാട്ടുനടപ്പാണ്.\nഇത്തരം ചിന്താക്കുടുക്കുകളില്‍പ്പെട്ടുഴലവേ വായിക്കാനൊരു പുസ്തകം കിട്ടി. ജെ. ദേവികയുടെ `കുലസ്ത്രീയും ചന്തപ്പെണ്ണും ഉണ്ടായതെങ്ങനെ?' ഇനി അല്പം പുസ്തകവിചാരം.\nആധുനികമലയാളിസ്ത്രീകളുടെ ചരിത്രത്തിന് ഒരു ആമുഖമായ ഈ ഗ്രന്ഥം രചിച്ചിരിക്കുന്നത് സ്ത്രീചരിത്രരചനകളുടെ ഉള്‍ക്കാഴ്ചകളെ വായനക്കാരിലേക്കെത്തിക്കുക എന്ന ലക്ഷ്യത്തോടെയാണ്. സൈദ്ധാന്തികമായ വിശകലനത്തിലൂടെ ചരിത്രം, ചരിത്രരചനാരീതികള്, ചരിത്രരചനയുടെ ചരിത്രം (ഹിസ്റ്റോറിയോഗ്രഫി) എന്നീ കാര്യങ്ങള് സാമാന്യമായി ഇതില് പരിചയപ്പെടുത്തുന്നു. ചരിത്രം ഭൂതകാലമാണ്. കഴിഞ്ഞ കാലത്തെക്കുറിച്ച് ലഭ്യമായ വസ്തുക്കള് ഉപയോഗിച്ച് ഗവേഷണത്തിലൂടെ ഉണ്ടാക്കിയെടുക്കുന്ന അറിവും ചരിത്രമാണ്. പണ്ടുകാലത്തുള്ളവര് ഉപയോഗിച്ചിരുന്ന വസ്തുക്കള്, ശിലാലിഖിതങ്ങള്, താളിയോലഗ്രന്ഥങ്ങള് എന്നിങ്ങനെ കണ്ടുകിട്ടിയ രേഖകളും അടയാളങ്ങളും മാത്രം ആധാരമാക്കിയാണ് രചന നിര്‍വഹിക്കുന്നത് എന്നതിനാല് ഈ വിജ്ഞാനം സമഗ്രമായിരിക്കില്ല. ഇരുപതാം നൂറ്റാണ്ടിന്റെ രണ്ടാംപകുതിവരെ ചരിത്രപഠനം ഇത്തരം ഔദ്യോഗികരേഖകളെ ആസ്പദമാക്കുന്ന ചരിത്രത്തില് ഒതുങ്ങിനിന്നു. ഇന്ത്യാചരിത്രം, കേരളചരിത്രം എന്നൊക്കെയുള്ള തലക്കെട്ടുകളില് നിഷ്പപക്ഷചരിത്രം എന്ന വിശേഷണവുമായി രചിക്കപ്പെട്ടിട്ടുള്ള കൃതികള് പക്ഷെ പ്രതിപാദിക്കുന്നത് മേലാളരുടെ ചരിത്രം മാത്രമാണ്. അതില്‍നിന്നു വ്യത്യസ്തമായി സാധാരണ ജനങ്ങളുടെ ജീവിതചരിത്രത്തെക്കുറിച്ചുള്ള ചിന്ത വരുന്നത് അടുത്ത കാലത്ത് മാത്രമാണ്. കീഴാളര്, സ്ത്രീകള്, പാവപ്പെട്ടവര് ഇവരെക്കുറിച്ചൊക്കെ പഠിക്കാന് തുടങ്ങിയതോടെ ചരിത്രപഠനത്തിന്റെ മുഖം മാറ്റിയെഴുതപ്പെട്ടു. സാമൂഹിക- രാഷ്ട്രീയ-സാംസ്ക്കാരികമണ്ഡലങ്ങളിലുണ്ടാവുന്ന മാറ്റങ്ങള് ചരിത്രരചനയെക്കുറിച്ചുള്ള ആശയങ്ങളെയും ചരിത്രപഠനരീതികളെയും സ്വാധീനിക്കുന്നു. മാര്‍ക്സിയന് ചരിത്രം, കീഴാളചരിത്രം, അധിനിവേശാനന്തരചരിത്രം, സ്ത്രീചരിത്രം മുതലായവ ഈ കാഴ്ചപ്പാടില് രൂപം കൊള്ളുന്ന ചരിത്രപദ്ധതികളാണ്.\nസ്ത്രീകളുടെ ആത്മാഭിമാനത്തെ വീണ്ടെടുക്കാനുള്ള മുഖ്യമാര്‍ഗങ്ങളിലൊന്നായി സ്ത്രീചരിത്രരചന കണക്കാക്കപ്പെട്ടു. 1960കള്‍ക്കുശേഷം ലോകത്തുയര്‍ന്നുവന്ന ചിന്താപദ്ധതികളുടെ വെളിച്ചത്തില് ആണ് ഈ രചനാപദ്ധതി രൂപംകൊണ്ടത്. സമൂഹത്തില് സ്ത്രീകളുടെ നില എങ്ങനെയാണ്? കുടുംബം, തൊഴിലിടം, പൊതുരംഗം തുടങ്ങിയവയില് ഉണ്ടായ മാറ്റങ്ങള് സമൂഹത്തിലെ പല തട്ടുകളിലുള്ള സ്ത്രീകളെ എങ്ങനെയെല്ലാം ബാധിച്ചു? അവര് നടത്തിയ സമരങ്ങളും ചെറുത്തുനില്പും ഏതു വിധത്തിലായിരുന്നു? ആണ്‍പെണ്‍വ്യത്യാസത്തെക്കുറിച്ചുള്ള ഇന്നത്തെ ധാരണകള് എങ്ങിനെ രൂപപ്പെട്ടു? ഇങ്ങനെ നിരവധി ചോദ്യങ്ങള് അഭിമുഖീകരിച്ചുകൊണ്ടാണ് സ്ത്രീചരിത്രഗവേഷണത്തില് പുതുവഴികള് രൂപപ്പെട്ടത്. അതുകൊണ്ടുതന്നെ പുതുവഴികളിലെ ചരിത്രമെന്നാല് കഴിഞ്ഞകാലത്തിലെ കാര്യങ്ങള് പെറുക്കിയെടുത്ത് കൂട്ടിവയ്ക്കലല്ല. അത് ഇന്നത്തെ സമൂഹത്തെ മനസ്സിലാക്കാന് ഭൂതകാലത്തിലൂടെ നടത്തുന്ന യാത്രയാണ്; ദൈനംദിനജീവിതത്തില് സ്ത്രീ ഇന്നു നേരിടുന്ന വെല്ലുവിളികള് എങ്ങനെ ഉടലെടുത്തു എന്ന അറിവു തരുന്ന പഠനമാണ്.\nകേരളത്തിലെ സ്ത്രീകളുടെ നില മെച്ചപ്പെട്ടതാണ് എന്ന് ഒഴുക്കന് പ്രസ്താവനകള് പഴയ ചരിത്രപഠനങ്ങളില് കാണാം. ഉണ്ണിയാര്‍ച്ചയുടെ കഥയും ഉണ്ടാകും ഉദാഹരണമായി. എന്നാല് ഈ ഉദാഹരണം എല്ലാ മലയാളിസ്ത്രീകളുടെയും അവസ്ഥയെ പ്രതിനിധീകരിക്കുന്നില്ല. അന്നത്തെ സമൂഹത്തില് വ്യത്യസ്ത തട്ടുകളില് ജീവിച്ച സ്ത്രീകളെപ്പറ്റിയുളള വിവരങ്ങള് ശേഖരിച്ചുകൊണ്ടുള്ള ചരിത്രരചനയിലൂടെ മാത്രമേ വ്യത്യസ്ത പ്രതിനിധാനങ്ങളെ കണ്ടെത്താന് കഴിയൂ.\nവിവിധ കാലഘട്ടങ്ങളിലെ സാമൂഹികാവസ്ഥ വിലയിരുത്താന് സ്ത്രീകളുടെ വിദ്യാഭ്യാസം, ആരോഗ്യം ഇവയെക്കുറിച്ചുള്ള കണക്കുകള് പഴയചരിത്രപഠനങ്ങളില് അവതരിപ്പിച്ചു കാണാറുണ്ട്. എന്നാല് സ്ത്രീകളുടെ സ്വാതന്ത്ര്യം, അവര്‍ക്ക് സമൂഹം കല്‍പ്പിക്കുന്ന വില ഇതിനൊന്നും ഇത്തരം പഠനങ്ങളില് പ്രാധാന്യം കൊടുക്കാറില്ല. അതുകൊണ്ടുതന്നെ പുതിയ ചരിത്രരചനയ്ക്കേ സ്ത്രീയെ വിലയിരുത്താനാവൂ. ഇങ്ങിനെ സ്ത്രീചരിത്രരചനയുടെ പ്രസക്തി വിശദമായിത്തന്നെ ഈ കൃതി പരിശോധിക്കുന്നു.\nപത്തൊമ്പതാം നൂറ്റാണ്ടിന്റെ പകുതി മുതല് ഇരുപതാം നൂറ്റാണ്ടുവരെയുള്ള സ്ത്രീയവസ്ഥയും അതിനെക്കുറിച്ചുണ്ടായ ചരിത്രങ്ങളെയും ദേവിക വിശകലനം ചെയ്യുന്നു. പെണ്ണരശുനാട് എന്നാണ് പഴയചരിത്രത്തില് പത്തൊമ്പതാം നൂറ്റാണ്ടിലെ കേരളത്തെ വിശേഷിപ്പിച്ചിരിക്കുന്നത്. സ്വത്തിന്റെ പിന്തുടര്‍ച്ചാവകാശം താവഴിയിലാണ് എന്നതിനാല് മരുമക്കത്തായത്തില് പുരുഷനേക്കാള് അധികാരം സ്ത്രീകള്‍ക്കാണ് എന്ന നിലപാടിലാണ് ഈ വിശേഷണം നല്കിയിരിക്കുന്നത്. ഈ വിശേഷണത്തിന്റെ ചരിത്രപരതയെ വിശകലനം ചെയ്തിട്ടുണ്ട് ഈ പുസ്തകത്തില്. മരുമക്കത്തായം കേരളത്തിലെ എല്ലാ വിഭാഗക്കാര്‍ക്കിടയിലും നിലവിലിരുന്നില്ല. ഏതാനും സമുദായത്തില് നിലനിന്നിരുന്ന ഒരു സമ്പ്രദായത്തെ മുന്‍നിര്‍ത്തി മുഴുവന് സ്ത്രീകളെയും വിലയിരുത്തുന്നത് വസ്തുതാപരമല്ല. മരുമക്കത്തായം നിലനിന്നവിഭാഗങ്ങളിലെ മുതിര്‍ന്ന സ്ത്രീകള്‍ക്ക് മറ്റുള്ളവരെ അപേക്ഷിച്ച് വിശേഷാധികാരം ഉണ്ടായിരുന്നു. എന്നാല് അധികാരം കയ്യാളുന്നവര് എന്ന നില അവര്‍ക്കും ഉണ്ടായിരുന്നില്ല. ഇത്തരത്തില് പഴയചരിത്രത്തിലെ പല പരാമര്‍ശങ്ങളും വിശകലനവിധേയമാക്കുന്നുണ്ട്. സ്വാതന്ത്ര്യമെന്തെന്ന് അറിയാത്തവരും അടുക്കളയ്ക്കുള്ളില് തളയ്ക്കപ്പെട്ടവരുമായ അന്തര്‍ജനങ്ങളും അതിസ്വാതന്ത്ര്യം അനുഭവിച്ച നായര്‍സ്ത്രീകളും ചരിത്രത്തിലെ അതിശയോക്തികളാണ് എന്നാണ് ലേഖിക നിരീക്ഷിക്കുന്നത്. ഇരുപതാം നൂറ്റാണ്ടിന്റെ ആദ്യവര്‍ഷങ്ങളിലെ ചില പത്രവാര്‍ത്തകളാണ് ഇതിനുള്ള തെളിവുകളായി ചൂണ്ടിക്കാട്ടിയിരിക്കുന്നത്. ക്രൂരനായ ഭര്‍ത്താവിന് വിഷം ചേര്‍ത്ത പാല് നല്കാന് ശ്രമിച്ച അന്തര്‍ജനം, വേഷപ്രച്ഛന്നരായി രാത്രി വീട്ടില്‍നിന്ന് പുറത്തുകടന്ന് ഉത്സവത്തിനു പോയ അന്തര്‍ജനങ്ങള് ഇങ്ങിനെ ഏതാനും ചിലരെക്കുറിച്ചുള്ള വാര്‍ത്തകള്. പക്ഷെ ഇവ അന്തര്‍ജനങ്ങളുടെ സ്വാതന്ത്ര്യത്തെ ഉദ്‌ഘോഷിക്കുന്നത് എങ്ങനെയാണെന്ന് വായനക്കാര്‍ക്ക് പിടികിട്ടില്ലെന്നു മാത്രം.\nകേരളത്തിലെ ആദ്യത്തെ സ്ത്രീവിമോചനസമരമെന്ന് വിലയിരുത്തപ്പെട്ടിട്ടുള്ള മാറുമറയ്ക്കല് സമരത്തെ ലേഖിക പരിശോധിക്കുന്നുണ്ട്. മാറുമറയ്ക്കല് സമരം സ്ത്രീ വിമോചനപരമാണെന്ന ധാരണയെത്തന്നെ അവര് പൊളിച്ചെഴുതുന്നു. മാറുമറയ്ക്കല് സമരവും തുടര്‍ന്നു രൂപപ്പെട്ടു വന്ന ശരീരം മൂടുന്ന വസ്ത്രധാരണരീതിയെക്കുറിച്ചുള്ള മാന്യതാസങ്കല്പവും സ്ത്രീശരീരത്തെ പുരുഷാധികാരത്തിന്റെ വരുതിയിലാക്കാനുള്ള തന്ത്രമാണ് എന്നത്രെ ലേഖികയുടെ വിലയിരുത്തല്. ഈ മാറ്റങ്ങളൊന്നും സ്ത്രീയ്ക്കു വേണ്ടിയല്ല എന്നും സ്ത്രീകളുടെ വസ്ത്രധാരണത്തക്കുറിച്ച് ഇന്നും നിലനില്‍ക്കുന്ന അമിതമായ ഉത്ക്കണ്ഠകള് അതിന്റെ തുടര്‍ച്ചയാണ് എന്നുമാണ് വാദം. വസ്ത്രധാരണരീതിയില് മാറ്റങ്ങള് ഉണ്ടായിരുന്നില്ലെങ്കില് സ്ത്രീശരീരത്തെ പുരുഷാധികാരത്തിന്റെ വരുതിയിലാക്കാനുള്ള തന്ത്രങ്ങളൊന്നും ഉണ്ടാകില്ലായിരുന്നു എന്ന തരത്തിലേക്ക് വഴുതുന്നതാണ് ഈ വാദഗതികള് എന്നു പറയാതെവയ്യ.\nഇരുപതാം നൂറ്റാണ്ടിലെ സാമുദായികപരിഷ്ക്കരണപ്രസ്ഥാനങ്ങള് സ്ത്രീയവസ്ഥ മെച്ചപ്പെടുത്തി എന്ന നിരീക്ഷണത്തെയും അവര് പുനര്‍വിചാരണയ്ക്ക് വിധേയമാക്കുന്നുണ്ട്. പരമ്പരാഗതകുടുംബത്തിലെ പുരുഷന്റെ അടിച്ചമര്‍ത്തലിന്റെ രീതിയിലുള്ള അധികാരത്തിന് പകരം പരിഷ്ക്കര്‍ത്താക്കള് സ്ത്രീയ്ക്കുമേല് ധാര്‍മ്മികാധികാരം ഉപയോഗിച്ചുവെന്നും രണ്ടും തമ്മില് വലിയ ഭേദമില്ലെന്നുമാണ് വാദം. പരിഷ്ക്കരണത്തെത്തന്നെ നിരാകരിക്കുന്നഈ വാദഗതികള് പെണ്‍പക്ഷപാതത്താലുള്ള അതിവാദമായി തോന്നുന്നു. പരിഷ്ക്കര്‍ത്താക്കള് സ്ത്രീയുടെ സ്വാതന്ത്ര്യത്തിന് കുടുംബത്തിന്റെ അതിരുകള് കല്പിച്ചു എന്നത് നേരാണെങ്കിലും പരിഷ്ക്കരണപ്രസ്ഥാനങ്ങള് സ്ത്രീയവസ്ഥയെ മെച്ചപ്പെടുത്തുകതന്നെ ചെയ്തിട്ടുണ്ട് എന്നതില് സംശയത്തിനിടയില്ല.\nകേരളത്തിലെ സ്ത്രീപ്രസ്ഥാനത്തിന്റെ ചരിത്രം വിശദമായിതന്നെ ഇതില് പ്രതിപാദിക്കുന്നു. 1960ല് കേരളത്തിലെ സ്ത്രീപ്രസ്ഥാനം ആരംഭിച്ചു എന്ന വാദം ശരിയല്ലെന്നാണ് ദേവികയുടെ അഭിപ്രായം. 1920 മുതല് 1940 വരെ പൊതുരംഗത്ത് സജീവസാന്നിധ്യമായിരുന്ന സ്ത്രീകളാണ് കേരളത്തിലെ സ്ത്രീപ്രസ്ഥാനത്തിന്റെ തുടക്കക്കാര്. വിദ്യാഭ്യാസം നേടിയതിന്റെ ഫലമായി ഉണ്ടാകുന്ന സ്വതന്ത്രചിന്തയാണ് അവരെ ഇതിനു പ്രാപ്തരാക്കിയത്. പുരുഷാധിപത്യമൂല്യങ്ങളെ അവര് വെല്ലുവിളിക്കുകയും തങ്ങളുടെ നിലപാടുകള് സധൈര്യം പ്രഖ്യാപിക്കുകയും ചെയ്യുകയുണ്ടായി. രൂക്ഷമായ വിമര്‍ശനത്തിന് ഇരയാകുമ്പോഴും അവര് വിട്ടുവീഴ്ചയ്ക്ക് തയ്യാറായിരുന്നില്ല. സ്ത്രീകളുടെ അവകാശങ്ങള്‍ക്കു വേണ്ടി ശക്തമായ ഭാഷയില് വാദിച്ചിരുന്ന ഇവര്‍ക്ക് പിന്‍ഗാമികള് ഇല്ലാതായതെന്തുകൊണ്ട് എന്ന അന്വേഷണവും നടത്തുന്നുണ്ട്. നവവരേണ്യതയുടെ ലിംഗമൂല്യങ്ങള് ആണ് സ്വതന്ത്രചിന്തകരായ സ്ത്രീകളുടെ വംശത്തിന് അന്ത്യം കുറിച്ചത് എന്നതാണ് ലേഖിക എത്തിച്ചേരുന്ന നിഗമനം. ചരിത്രത്തില് പരിഗണിക്കപ്പെടാതെപോയ അവരെ പരിചയപ്പെടുത്തുന്നതാണ് ഈ പുസ്തകത്തിന്റെ ശ്രദ്ധേയമായ സംഭാവന.\nനവവരേണ്യതയുടെ ലിംഗമൂല്യങ്ങള് സ്ത്രീയെ തറവാട്ടില് പിറന്നവളെന്നും ചന്തപ്പെണ്ണെന്നും തരംതിരിച്ചു. മിഷനറിമാരും പുതുവിദ്യാഭ്യാസം നേടിയവരും ആണ്‍പെണ് വ്യത്യാസത്തിന് ഊന്നല് നല്‍കുകയും കുടുംബകേന്ദ്രിതമായ സ്ത്രീസങ്കല്പത്തിന് പ്രോത്സാഹനം നല്കുകയും അമ്മ എന്ന ആദര്‍ശസങ്കല്പം വളര്‍ത്തിയെടുക്കുകയും ചെയ്തു. ഇതിനെ മറികടക്കുന്ന സ്ത്രീകളെ പരിഷ്ക്കരണവാദികള്‍പോലും തള്ളിപ്പറഞ്ഞു. ആധുനികകുടുംബത്തിന്റെ ഇടുങ്ങിയ താല്പര്യങ്ങള്‍ക്കുള്ളില് തളയ്ക്കപ്പെട്ട സ്ത്രീകള്‍ക്ക് ഈ ആദര്‍ശസങ്കല്പത്തെ പിന്‍തുടരാനല്ലാതെ മറികടക്കാന് കഴിഞ്ഞില്ല എന്നതുകൊണ്ടാണ് ഇന്നും സ്ത്രീ വിധേയത്വമുള്ളവളായി കഴിയുന്നതും. വളരെ ആസൂത്രിതമായി രൂപപ്പെടുത്തിയെടുത്ത ആദര്‍ശപരിവേഷം സ്ത്രീകളെ കുടുക്കില്‍പ്പെടുത്തിയതിന്റെ ചരിത്രവഴികളാണ് ഈ രചനയില് തെളിഞ്ഞുവരുന്നത്. കേരളീയ സാമൂഹികാവസ്ഥ സ്ത്രീയെ രണ്ടാംകിട പൗരയായി കണക്കാക്കുന്നതെന്തുകൊണ്ട് എന്ന ചോദ്യത്തിന് സ്ത്രീചരിത്രരചനയിലൂടെ ഉത്തരം കണ്ടെത്താന് ഈ കൃതി നടത്തുന്ന ശ്രമം വായനക്കാരെ പുനര്‍വിചിന്തനത്തിനും തുടര്‍പഠനത്തിനും പ്രേരിപ്പിക്കുന്നു. പുതിയ ചരിത്രകാരികളെയും ഈ കൃതി പരിചയപ്പെടുത്തുന്നു. വൈജ്ഞാനികഗ്രന്ഥങ്ങളുടെ കാര്യത്തില് ദാരിദ്ര്യം അനുഭവിക്കുന്ന മലയാളത്തിന് മുതല്‍ക്കൂട്ടാവുന്ന ഈ കൃതി സ്ത്രീ തയ്യാറാക്കുന്ന സ്ത്രീചരിത്രം എന്ന നിലയിലും പ്രസക്തമാണ്. വൈജ്ഞാനികമേഖലകളിലെ ആധികാരികശബ്ദമായി സ്ത്രീ പ്രത്യക്ഷപ്പെടുന്നത് ഇന്നും കേരളത്തില് സാധാരണ സംഭവമായിക്കഴിഞ്ഞിട്ടില്ല എന്നതിനാല് പ്രത്യേകിച്ചും.\nപുസ്തകസംവിധാനവും കലാപരമായ മികവും പ്രത്യേക പ്രശംസ അര്‍ഹിക്കുന്നു. എഴുത്തിനോളംതന്നെ മൂല്യമുള്ള ചിത്രങ്ങള് ഉള്ളടക്കത്തിന്റെ ആകര്‍ഷകത വര്‍ദ്ധിപ്പിക്കുന്നു. അധികവായനയ്ക്കുള്ള പുസ്തകങ്ങളെക്കുറിച്ചുളള വിവരണം സ്ത്രീചരിത്രപഠിതാക്കള്‍ക്ക് സഹായമാവും. ആകപ്പാടെ നല്ലൊരു വായനാനുഭവം.\n* മാറുന്ന ലോകം മാറേണ്ട മനസ്സ് എന്.സുസ്മിത\nPrevious story: ഭാരതീയ നാടകസങ്കല്പം\nNext story: എത്ര മധുരമായ് പാടുന്നു നീ\nDear Rema Thank you for your\nSubmitted by J Devika (not verified) on Thu, 2010-11-11 12:28.\nThank you for your generous reading of the book -- I am really glad that many readers have found it useful, in many ways. Would like to merely offerafew clarificatory comments about some of your observations:\n(1) In highlighting the news reports about antarjanams in early 20th century Kerala, I'm not trying to produce evidence of their 'liberated status'. I'm quite sceptical of such claims irrespective of the time and space they are made in. Rather my point was to establish that despite subject to draconian regulation, antharjanams were not passive, devoid of all agency (the concept of agency does not imply the kinds of action we mat approve of). An individual endowed with agency need not necessary be engaged in actions that we recognize as liberatory; indeed, all that is implied is the possibility of engaging in action withadegree of strategic calculation. This is also why I am quite wary of romanticising women's 'hidden agency' or 'informal power', because it most often stays within the terms set by dominant patriarchy.\n(2) My point about criticising community reformism centred on Reformer-Man is not to say that reform was 'useless' to women. I'm makingamore nuanced point here. Certainly reform opens up many possibilities of action for women, yet it is framed withinalarger, refurbished patriarchy that the Reformer-Man represents. The effects of such patriarchy are still with us, as are the transformations it sponsored in family and marriage that continue to affect women and their families most grievously -- for example, the institution of 'groom-price'. There is good evidence to show that it is dowry that drags down poor families below the poverty line in Kerala, along with serious illness that costsalot. These deleterious effects of reformism are very much with us; highlighting them -- and the way in which major reform movements perpetuated them -- do not constitute an 'exaggeration'.\n(3) About dress-reform -- I do feel that you have read too much into that chapter. The point of the chapter is not to set up dress reform as the sole major instrument of reformist patriarchy - indeed, each of the chapters focus on different instruments that were all of major importance, like modern form of marriage, modern motherhood, the new education and so on. It is indeed one of the instruments of patriarchy, however. it brings the body into ostensibly mind-centred reform in surreptitious ways and that it why it is important. The central feature of modern patriarchy -- that it is not based on blatant coercion but on consent -- is what is being highlighted. each of these instruments brings new possibilities of action, new forms of pleasure -- but this does not mean that women are therefore 'liberated' -- rather, they are subject to subtler forms of patriarchal controls. That is, I believe, the reason why it is so difficult to criticize patriarchy in Kerala. The aim of the book, ultimately, is to highlight this fact.\nMuch thanks, again, for the exhaustive review,\nSubmitted by Priya Dileep (not verified) on Thu, 2010-11-11 21:18.\nThanks Rema for your detailed review of Dr.Devika's latest book. Asaresearch student dabbling with Kerala history forawhile now, I must say that this book just like her earlier work 'En-gendering Individuals',scrapes away the Palimpsest of mainstream history. It brings to the centre faces forgotten in the margins,and traces out the formation of our current double standards regarding anything physical when it pertains to women. Re-configuration of woman's identity was part of the nationalist agenda, just that reformism also impliedarenewed patriarchy to suit its needs.As Uma Chakravarti has aptly put it, woman's perpetuation within patriarchy was achieved partly by 'rewarding' her within the limits etched out for her, all the anxiety displayed by early texts to monitor the upper caste women’s sexuality, to maintain her purity would become somewhat unnecessary once women became complicit in the larger structure in which their own subordination was embedded. So its notaquestion of reformism being useful or useless, rather its about, how systems of power continually renews itself to maintain its position.\nപ്രതികരണത്തിനു നന്ദി. ഈ\nSubmitted by Remadevi (not verified) on Mon, 2010-11-15 22:43.\nഈ പുസ്തകത്തോടു കൂട്ടിവായിക്കാവുന്ന ഒരു സംഭാഷണശകലം-\nദേവകി നിലയങ്ങോട് : കാലങ്ങളായി പാലിച്ചുപോന്ന ആചാരാനുഷ്ഠാനങ്ങള് പരിഷ്കൃതസമൂഹത്തിന്റെ ഭാഗമായിത്തീരാനായി ഞങ്ങളുടെ തലമുറ ഉപേക്ഷിച്ചു. എന്നാല് കാലം മാറിയിരിക്കുന്നു. പുതുതലമുറയിലെ വിദ്യാസമ്പന്നകളും ഉദ്യോഗസ്ഥകളുമായ സ്ത്രീകള് അന്തര്‍ജ്ജനങ്ങള് പണ്ട് അനുഷ്ഠിച്ചിരുന്ന പൂജാദികര്‍മ്മങ്ങള് ചെയ്ത്, വീട്ടുജോലികള് ചെയ്ത് ജോലിക്കു പോകുന്നു. (മാറ്റം പുരുഷന്മാര്‍ക്കുമുണ്ട്, ഒരിക്കല് പൊട്ടിച്ചെറിഞ്ഞ പൂണൂല് അവര് വീണ്ടെടുത്തിരിക്കുന്നു.)


വെളുത്ത തലമുടി കറുപ്പാകാൻ വീട്ടിൽ നിർമ്മിക്കാവുന്ന പ്രകൃതി ദത്തമായ മാർഗം\nമുടി നരക്കുന്നത് മിക്ക ആളുകളിലും കണ്ടു വരുന്ന ഒരു പ്രശ്നമാണ്. പ്രായമാകുന്ന ആളുകളെ പോലെ യുവാക്കളിലും ഇന്ന് ഈ പ്രശ്നം കാണുന്നു. യുവാക്കളിൽ കണ്ടുവരുന്ന ഈ നരയെ അകാലനര എന്നാണ് പറയപ്പെടുന്നത്. ഹോർമോണുകളുടെ വ്യതിയാനവും മുടിയുടെ വൃത്തിയില്ലായ്മയും മുടി നരക്കാൻ ഒരു കാരണമാണ്. ഇതിനായി മിക്ക ആളുകളും ഹെയർ ഡൈ ചെയ്യുകയാണ് പതിവ്. ബ്യൂട്ടിപാർലറുകളിലും ചിലർ സ്വന്തമായും ഇത് ചെയ്ത് വരുന്നു. എന്നാൽ കെമിക്കൽസിന്റെ അമിത ഉപയോഗം മുടി വീണ്ടും നരയ്ക്കാൻ ഇടയാക്കുന്നു.\nനമ്മുടെ മുടി കറുപ്പിക്കാൻ സഹായിക്കുന്ന ഒരു മാർഗത്തെ കുറിച്ചാണ് ഇന്ന് പറയാൻ പോകുന്നത്. ഇതിനായി നെല്ലിക്ക, കറിവേപ്പില, കറുത്ത എളുപ്പൊടി, കുരുമുളക് പൊടി, ചായ പൊടി, ഇൻഡിഗോ പൗഡർ അഥവാ നീല അമരി എന്നിവയാണ് വേണ്ടത്. രണ്ടു ടിസ്പൂൺ കറുപ്പ് എളുപ്പൊടി, ഒരു ടിസ്പൂൺ കറിവേപ്പില പൊടി, കാൽ ടിസ്പൂൺ കുരുമുളക് പൊടി, ഒരു ടിസ്പൂൺ ചായ പൊടി, രണ്ടു ടിസ്പൂൺ ഇൻഡിഗോ പൗഡർ, മൂന്ന് സ്പൂൺ നെല്ലിക്ക ജ്യൂസ് എന്നിവ മിക്സ് ചെയ്യുക.\nവെള്ളം ആവശ്യമുണ്ടെങ്കിൽ മാത്രം ചേർക്കുക. ഇത് നന്നായി കലർത്തിയതിനു ശേഷം സൂക്ഷിച്ചു വെക്കുക. ഇത് രാത്രിയിൽ നിർമിക്കുകയാണ് നല്ലത്. എന്നിട്ട് രാവിലെ ഇത് ചൂടാക്കിയെടുക്കുക. തണുത്തതിന് ശേഷം ഇത് തലയിൽ തേച്ചു പിടിപ്പിക്കാം. ഒരു മണിക്കൂറിനു ശേഷം തല സാധാരണ വെള്ളത്തിൽ കഴുകാം. ഷാംപൂ ഉപയോഗിക്കാതിരിക്കാൻ ശ്രദ്ധിക്കുക. ഇത് വെളുത്ത മുടി കറുപ്പാകാൻ കാരണമാകുന്നു. അതുപോലെ പുതിയതായി വരുന്ന മുടികൾ കറുപ്പ് നിറത്തിലുമാകുന്നു. ഇത് ആഴ്ചയിൽ മൂന്നു തവണ ചെയ്താൽ മാത്രമേ നല്ല രീതിയിലുള്ള റിസൾട്ട് കിട്ടുകയുള്ളൂ.\nഇത് എല്ലാവർക്കും വളരെ എളുപ്പത്തിൽ വീട്ടിൽ ചെയ്യാൻ പറ്റുന്ന ഒന്നാണ്. എല്ലാവരും പരീക്ഷിച്ചു നോക്കി വെളുത്ത തലമുടിയോട് വിടപറയുക. കൂടുതൽ അറിയാനായി വീഡിയോ കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.\nമുഖം വെളുക്കാനായി വൈറ്റനിംഗ് മാസ്ക് നിർമിക്കാം.\nതടി ഇല്ലാത്തതാണോ നിങ്ങളുടെ പ്രശ്നം എങ്കിൽ ഇത് ഒരു ഗ്ലാസ് കുടിക്കൂ


വിരിപ്പ് നെൽകൃഷി വിളവെടുപ്പ് ഒക്‌ടോബർ 11 മുതൽ; ഒരുക്കമായി\n\_u0D35\_u0D3F\_u0D30\_u0D3F\_u0D2A\_u0D4D\_u0D2A\_u0D4D \_u0D28\_u0D46\_u0D7D\_u0D15\_u0D43\_u0D37\_u0D3F \_u0D35\_u0D3F\_u0D33\_u0D35\_u0D46\_u0D1F\_u0D41\_u0D2A\_u0D4D\_u0D2A\_u0D4D\_n\_u0D12\_u0D15\_u0D4D\_u0D1F\_u0D4B\_u0D2C\_u0D7C 11 \_u0D2E\_u0D41\_u0D24\_u0D7D; \_u0D12\_u0D30\_u0D41\_u0D15\_u0D4D\_u0D15\_u0D2E\_u0D3E\_u0D2F\_u0D3F\nകോട്ടയം: വിരിപ്പ് കൃഷി വിളവെടുപ്പിനുള്ള തയാറെടുപ്പുകളായി. ജില്ലയിൽ 4653.13 ഹെക്ടറിലാണ് വിരിപ്പ് നെൽകൃഷി ചെയ്തിട്ടുള്ളത്. തയാറെടുപ്പുകൾ ജില്ലാ കളക്ടർ ഡോ. പി.കെ. ജയശ്രീയുടെ അധ്യക്ഷതയിൽ കൂടിയ കൃഷി വകുപ്പ് ഉദ്യോഗസ്ഥരുടെയും പാടശേഖരസമിതികളുടെയും യോഗം വിലയിരുത്തി.\nഒക്ടോബർ 11ന് ആരംഭിച്ച് ഡിസംബർ 31ന് വിളവെടുപ്പ് അവസാനിക്കും. തുടക്കത്തിൽ എട്ടു കൊയ്ത്തു-മെതി യന്ത്രങ്ങളാണ് ആവശ്യം. കൊയ്ത്ത് വ്യാപകമാകുന്നതോടെ ദിവസം 60 യന്ത്രങ്ങൾ വേണ്ടിവരും. സർക്കാർ മേഖലയിൽ 20 കൊയ്ത്തു-മെതി യന്ത്രങ്ങൾ ലഭ്യമാണെന്ന് പ്രിൻസിപ്പൽ കൃഷി ഓഫീസർ ബീന ജോർജ് യോഗത്തെ അറിയിച്ചു. കൃഷി എൻജിനീയറിങ് വിഭാഗത്തിന് ഏഴും കെയ്കോയ്ക്ക് ആറും സ്മാം പദ്ധതി പ്രകാരമുള്ള ഏഴു യന്ത്രങ്ങളും ഇതിൽ ഉൾപ്പെടുന്നു.കൂടുതൽ ആവശ്യമായ യന്ത്രങ്ങൾ സ്വകാര്യമേഖലയിൽനിന്ന് ലഭ്യമാക്കുന്നതിന് നടപടി സ്വീകരിച്ചു. കൊയ്ത്തു-മെതി യന്ത്രങ്ങളുടെ വാടക നിരക്ക് ഏകീകൃതമായി നിശ്ചയിക്കുന്നതിനായി സ്വകാര്യമേഖലയിലെ ഉടമകളുടെയും പാടശേഖരസമിതി ഭാരവാഹികളുടെയും യോഗം ഒക്ടോബർ 11ന് കളക്ട്രേറ്റിൽ ചേരും. കൊയ്ത്തുമായി ബന്ധപ്പെട്ട് നേരിട്ടേക്കാവുന്ന പ്രശ്നങ്ങൾ മുൻകൂട്ടി പരിഹരിക്കുന്നതിന് നടപടി സ്വീകരിക്കാൻ കൃഷി അസിസ്റ്റന്റ് ഡയറക്ടർമാർക്കും കൃഷി ഓഫീസർമാർക്കും കളക്ടർ നിർദേശം നൽകി. നെല്ലു സംഭരണത്തിനുള്ള പ്രാഥമിക നടപടികൾ സ്വീകരിക്കാനും നിർദേശിച്ചു.\nവിവിധ പഞ്ചായത്തുകളിലെ വിരിപ്പ് കൃഷി വിവരങ്ങൾ ചുവടെ:\n(ഗ്രാമപഞ്ചായത്ത്, പാടശേഖരങ്ങളുടെ എണ്ണം, കൃഷി സ്ഥലത്തിന്റെ വിസ്തൃതി എന്ന ക്രമത്തിൽ)\nആർപ്പൂക്കര- 16, 908.75 ഹെക്ടർ\nഅയ്മനം-18, 813.166 ഹെക്ടർ\nകുമരകം-9, 428.4 ഹെക്ടർ\nനീണ്ടൂർ-1, 99.2 ഹെക്ടർ\nതിരുവാർപ്പ്-2, 84 ഹെക്ടർ\nവെച്ചൂർ-27, 1314.55 ഹെക്ടർ\nതലയാഴം-14, 579.13 ഹെക്ടർ\nകല്ലറ-16, 425.93 ഹെക്ടർ


ബൂലോഗ ക്ലബ്ബ്: വിവാഹ ക്ഷണ പത്രിക\nപ്രിയ ബൂലോഗരേഈ വരുന്ന ചിങ്ങം 25ാ‍ം തീയതി (സെപ്റ്റംബര് 10ം തീയതി) രാവിലെ 10നും 10:45നും ഇടയ്ക്കുള്ള ശുഭ മുഹൂര്‍ത്തത്തില് ഞാന് വിവാഹിതനാവുകയാണ്. വധു ലക്ഷ്മിപ്രിയ. നിങ്ങളെ എല്ലാവരേയും കല്യാണത്തിന് ക്ഷണിക്കണമെന്നുണ്ട്. പക്ഷേ കല്യാണം വധൂഗ്രഹത്തില് വച്ചായതുകൊണ്ടും ഭാവി അമ്മ്മായിയഛന്റെ ദയനീയ മുഖം ഓര്‍ത്തതുകൊണ്ടും ഞാന് ആ സാഹസത്തിന് മുതിരുന്നില്ല. എല്ലാവരില് നിന്നും ഓണ്‍ലൈനായി വിവാഹ മംഗളങ്ങള് പ്രതീക്ഷിച്ചുകൊണ്ട്\nഎന്റെ ബൂലോഗ പരമ്പര ദൈവങ്ങളേ കാത്തുരക്ഷിക്കണേ.....\nPosted by കുട്ടേട്ടന് : kuttettan at 8/24/2006 11:22:00 AM\nസെപ്തംബര് 10 ന്റെ വേറൊരു ക്ഷണവുമുണ്ടല്ലോ... അതു ഞാന് കണ്ടില്ലാ... എന്നാല് മുകളിലുള്ളതു delete മാടൂ....\nകല്യാണത്തിനുമുമ്പേ അമ്മായിയപ്പന് സ്നേഹം തുടങ്ങിയോ.....\n8/24/2006 11:49:00 AM\nകുറച്ചു ചോറു തരണം എന്നു കരുതി അല്ലേ അങ്ങനെ കല്യാണം വിളിക്കുന്നത്\nഓണ്‍ലൈനായി വിവാഹ മംഗളാശംസകള്.....\nമംഗളാശംസകള്..... കല്ല്യാണത്ത്ന്റെ സദ്യ തന്നില്ലെങ്കിലും കുഴപ്പമില്ല, കുറച്ചു മധുരം ഇമെയിലില് അറ്റാച്ചു ചെയ്ത് അയച്ചു തന്നാല് മതി.\n8/24/2006 01:12:00 PM\nമംഗളം നേരുന്നു ഞാന്\nവധൂവരന്മാരേ നീണാല് വാഴട്ടെ നിങ്ങള് ഒരുപാട് മക്കളും കൊച്ചുമക്കളുമൊക്കെയായി സംവല്‍സരങ്ങള് കഴിഞ്ഞുകൂടുവാന് ഉടയതമ്പുരാന് അനുഗ്രഹിക്കട്ടെ.\nസെപ്റ്റമ്പര് പത്തിന് ബൂലോഗര് ഏതൊക്കെ കല്യാണത്തിന് പോകുമെന്റെ ബൂലോഗത്തമ്മേ... :)\n8/24/2006 01:25:00 PM\nഅത് മനസ്സിലായി ബിരിയാണീ..\nവിളിച്ചില്ലേലും ഞാന് വരും.\n8/24/2006 02:11:00 PM\n(മ്മളിപ്പൊളും ബേച്ചിലറാ മോനേ, അതോണ്ടാ)\n8/24/2006 02:28:00 PM\nവെറും ഇന്നലെ വന്ന എനിക്ക് ഇത്രയും ആശംസകള് നല്‍കിയ എന്റെ എല്ലാ മുന്‍ഗാമികള്‍ക്കും നന്നി.\nനേരത്തേ തന്ന നിര്‍ദേശങ്ങള് പ്രകാരം ഞാന് ബ്ലോഗിയിരുന്നതെല്ലാം എന്റെ സ്വന്തം ഭൂമിയിലേക്ക് മാറ്റിയിട്ടുണ്ട്. സന്ദര്‍ശിക്കുമല്ലോ\n8/24/2006 02:35:00 PM\nവിവാഹ മംഗളാശംസകള്. :)\nസദ്യ നിഷേധിച്ചത് ഞങ്ങളെല്ലാം എങ്ങനെയെങ്കിലും....പക്ഷേ ആ വക്കാരി ഇതെങ്ങനെ സഹിക്കും?\nഅതെ, സൂ ആശംസിച്ചു കഴിഞ്ഞു!\nമോനെ കുട്ടേട്ടാ, ആശംസകളില് ശ്രേഷ്ഠം സൂവിന്റേതാണു കെട്ടോ.\nഡാ ചെക്കന്മാരേ.. ദേ ഈ ചേട്ടന് കല്ല്യാണം കഴിക്കാന് പോണു. ഒന്ന് ആശംസിച്ചേടാ...\nആശംസാ മംഗള പുഷ്പവുമായ് ഞങ്ങള്...\nകിട്ടാത്ത സദ്യക്കായ് കാത്തിരിപ്പൂ...\nഈ കദന കഥാപ്രസംഗത്തിന്റെ പേര് ...കിട്ടാതെ പോയ സദ്യ അഥവാ ആ സദ്യയും കിട്ടിയില്ല (ജ്ചിം!!)\n8/24/2006 02:43:00 PM\nഎന്തിനാ ഇക്കാസേ ഒരു പാര?\nക്ഷമി സൂ, പാരയായെടുക്കല്ലേ. ചെക്കനൊരു 100 കമന്റ് തികഞ്ഞോട്ടെന്നു കരുതി പറഞ്ഞതാ. പിന്നെ ചേട്ടനു സുഖമല്ലേ?\nന്നാലും ഒരു ഫോര്‍മാലിറ്റിക്കെലും വരൂ സത്യ (കട്: കുറുമാന്) കഴിക്കൂ‍ന്നൊക്കെ പറയാരുന്നു.... :-)\nപതിനാലും പെറ്റു പെരുന്നാളും വാഴ്ക! (അങ്ങിനെ എന്തോ ഇല്ലെ?)\nമംഗള മാതൃഭൂമി മനോരമ മനോരാജ്യാശംസകള് സഖിക്കും താങ്കള്‍ക്കും.\nകല്ല്യാണത്തിനു മുന്നേ അമ്മായിയച്ഛനെ ബഹുമാനിക്കുന്ന താങ്കളുടെ അമ്മായിയച്ഛന്റെ കാര്യം ആലോചിച്ച് ഞാന് വെറുതെ കോരി തരിക്കുന്നു.\nശ്ശോ, നല്ല ഒരു സദ്യ മിസ്സായല്ലോ. പിന്‍മൊഴികള് വഴി, ഒരാള്‍ക്കെങ്കിലും എക്സ്‌ട്രാ തരപ്പെടുത്തുമോ :)\nദേവേട്ടാ, എന്ത് പറയാനാ, ടെക്‍നോളജിയൊക്കെ വികസിച്ച് ഇങ്ങിനെയൊക്കെയായ വിവരം അറിഞ്ഞില്ല. പണ്ടൊക്കെ കല്ല്യാണമുണ്ടെന്ന അറിയിപ്പ് കിട്ടിയാല് സദ്യ ഡീഫോള്‍ട്ടായിരുന്നു. ഇപ്പോള്...\nശ്ശൊശ്ശൊശ്ശോ...ന്നാലും സദ്യയെങ്ങിനെ മിസ്സാക്കും :)\n8/24/2006 04:46:00 PM\nപോയി ധൈര്യമായി കല്യാണം കഴിച്ചുവരൂ...\nപറ്റിയാല് അമ്മായിയപ്പനെയടക്കം ബ്ലോഗിങ്ങും പഠിപ്പിച്ചുകൊടുക്കൂ.\n(കലേഷേ, എന്തായി ന്നമ്മുടെ പഠിപ്പിക്കല്? കമ്പ്യൂട്ടറും മോണിറ്ററും ഒക്കെ ഇപ്പൊഴുമുണ്ടോ? അതോ ആക്രിക്കാര്‍ക്കു കൊടുക്കേണ്ടി വന്നോ?)\nകുട്ടേട്ടാ, എല്ലാ ആശംസകളും.\nകല്യാണത്തെക്കുറിച്ച് എന്തെങ്കിലും സംശയങ്ങള് ഉണ്ടെങ്കില് അടുത്തിടെ വിവാഹിതരായ കലേഷിനോടോ ഒബിയോടോ ചോദിക്കാവുന്നതാണ്. കല്യാണം കഴിക്കാന് മുട്ടി നില്‍ക്കുന്ന ആദിത്യനും ചിലപ്പോള് സഹായിക്കാന് കഴിഞ്ഞേക്കും, ആളൊരു കൊച്ചു കില്ലാഡിയാണ്.\n8/24/2006 06:42:00 PM\nഅല്ല എന്താണ്? സംഭവം എന്താണ്? :))\nയാതോരു പ്രകോപനവും ഇല്ലാതെ വെറുതെ ഇരുന്ന എനിക്കിട്ട് ഒരു ഗോള്... :)\nഇവിടെ മാന്യന്മാര്‍ക്ക് ജീവിക്കണ്ടേ?\n8/24/2006 06:57:00 PM\nഎനിക്ക് ആദിയെ ഓര്‍മ്മിക്കാന് എന്തെങ്കിലും പ്രകോപനം വേണോ (ആദി ഒരു പെണ്‍കുതിരയാണെന്ന് ഇന്നൊരു കിംവദന്തി കേട്ടു).\nഈയിടെയായി എവിടെ കല്യാണം എന്ന് കേട്ടാലും എനിക്ക് ആദിയെ ഓര്‍മ്മ വരും. ഇതെന്തെങ്കിലും രോഗമാണോ? അതോ അര്‍ത്ഥാപത്തി പോലത്തെ എന്തെങ്കിലും ആപത്താണോ?\n8/24/2006 07:02:00 PM\nഓ പെണ്‍കുതിയാണല്ലെ കാര്യം. :)\nഹോ , ഇന്നലെ ആ വാര്‍ത്ത ലീക്കായപ്പോള് ദില്‍ബൂന്റെ ഒക്കെ ഒരു ആക്രാന്തം കാണണാരുന്നു ലപ്പ്യൂ ലപ്പ്യൂ പറയാന്. :))\nദില്‍ബുവും കണ്ണൂസും കൂടി ഒരു സ്വയംവരം നടത്തുന്നുണ്ടായിരുന്നല്ലോ ആദിക്കു വേണ്ടി. ആരു നേടി?\n8/24/2006 07:08:00 PM\nഎന്നെ അങ്ങ് കൊല്ല് :))\nഹോ പലതും കേട്ടിട്ടുണ്ട്. ഇങ്ങനെ ഒന്ന് ആദ്യമായാണ്. :)\nആരും ഇല്ലേ ഒരു ഓഫ് മാമാങ്കത്തിന്...\nദില്‍ബു ഇപ്പൊ ഫ്ലൈറ്റിന്റെ പിറകേ പോകുന്നത് നിര്‍ത്തി ആദിയുടെ പിറകേ ആയോ?\nആശംസകള് പ്രിയ സുഹ്രൂത്തേ...\nആദീ... ഓഫടിക്കാന് ഞാന് റെഡി...\n(ഇളമൊഴിയിള് എറു എപ്പടീ ഡൈനേ??)\nവിശാലേട്ടാ, r~ എന്ന് ശ്രമിച്ച് നോക്കിക്കേ\nശ്രീജിത്തേയ്... ഞാന് ആ ടൈപ്പല്ലേയ്... ഞാന് ശ്‌ട്രെയിറ്റാ... (എല്ലാര്‍ടേം അറിവിലേക്ക്)\nവിശാല് ഗഡീ, ഒരു ഓഫ് യുദ്ധത്തിനുള്ള കോപ്പ് ഞാനും ശ്രീജിയും കൂടി ഇട്ടോണ്ട് വന്നതാ.. അപ്പോഴാണ് എന്റെ മാനേജര് കാര്യം അന്വേഷിക്കാന് വേണ്ടി വന്നത്. വേഗം കെട്ടിപ്പൂട്ടിയില്ലെ.\nഇപ്പോ എല്ലാരും പോയല്ലെ?\nബ്ലോഗില് പഴയ പോസ്റ്റുകള് ഉണ്ടെങ്കില് വായിച്ചുനോക്കി ഡിലിറ്റെങ്കില് ഡിലെറ്റ്!\nപഴയ ഡയറികള് സുരക്ഷിതമായി മാറ്റുക അല്ലെങ്കില് കത്തിക്കുക.\nപാവം! നല്ലൊരു മനുഷ്യനായിരുന്നൂ.....\n8/24/2006 09:43:00 PM\nആറ്റിലേക്കച്ചുതാ ചാടല്ലെ! ചാടല്ലെ.....\nമറ്റൊരു രാമനെ കാട്ടിലേയ്ക്കയയ്ക്കുന്നു...ദുഷ്ടനാംദുര്‍വിധി വീണ്ടും..\n(ഏയ്, ചുമ്മാ!...) ഒരു വണ്ടിനിറയെ ആശംസകള്.\n8/25/2006 09:21:00 AM\nകുട്ടേട്ടാ , ദീര്‍ഘസുമംഗലന് ഭവ:\nഅമ്മായ്യപ്പനു പണമുണ്ടെങ്കില് സംബന്ധം ബഹു പരമാനന്ദം ന്ന ചൊല്ല്.. മംഗളാശംസാസ്\n8/25/2006 12:07:00 PM\nക്ഷണിച്ചില്ലെങ്കിലും വിവരങ്ങള് അറിഞ്ഞസ്ഥിതിക്ക് സദ്യയുണ്ണാന് പോയില്ലെങ്കില് അവര്‍ക്കതൊരു വിഷമമാവില്ലേ.. ആവും!\nമംഗളാശംസകള്.. തൊടിയിലും പാടത്തും പറന്നു നടക്കാന് ഇഷ്ടം പോലെ ക്ടാങ്ങളെ നല്‍കാന് സര്‍വ്വശക്തന്റെ അനുഗ്രഹവും\n8/25/2006 03:56:00 PM\n“വിവാഹം എലിപ്പെട്ടി പോലാകുന്നൂ കുഞ്ഞേ..\nഅകത്ത് കടന്നോന് പുറത്ത് ചാടാനുള്ള മരണവെപ്രാളം.\nപുറത്ത് നിന്ന് വട്ടം തിരിയുന്നോന് അകത്ത് കടന്ന് കിട്ടാനുള്ള തത്രപ്പാട്.”\nമംഗളം നേരുന്നു ഞാന്.. മനസ്സില് മംഗളം നേരുന്നു.....\n8/25/2006 11:30:00 PM\nമറ്റൊരു ഉപമ കൂടി വിവാഹത്തെക്കുറിച്ച് കേട്ടിട്ടുണ്ട്... ന്താച്ചാല്... വിവാഹം കഴിക്കുന്നതും ഹൊട്ടലില് പോയി ഭക്ഷണം കഴിക്കുന്നതും ഒരു പോലെയാണത്രേ... അതായത്, ഹോട്ടലില് പോയി വേണ്ടതൊക്കേ ഓര്‍ഡര് ചെയ്ത് സാധനം എത്തി തീറ്റ തുടങ്ങിയാല്, പിന്നെ ശ്രദ്ധ അബദ്ധവശാല് അടുത്ത മേശപ്പുറത്തെക്കെങ്ങാന് എത്തിയാല് “അയ്യോ, നമുക്ക് ആ കാണുന്ന സാധനം ഓര്‍ഡര് ചെയ്താ മതിയായിരുന്നു” എന്ന് കരുതി വായില് വെള്ളാമിറക്കും. ഈ കല്യാണം എന്ന് പറയുന്നതും അതു പോലെ വല്ലതുമാണോ ...? എന്തായാലും നമ്മുടെ ബൂലോഗത്തില് ഈ നവവരന് അങ്ങനെ ഒരനുഭവം വരാതിരിക്കട്ടെ എന്ന് ആത്മാര്‍ഥമായി ആഗ്രഹിച്ചു കൊണ്ട് എല്ലാ ഭാവുകങ്ങളും നേരുന്നു...\n8/27/2006 06:08:00 AM\nഇവരൊക്കെ ചുമ്മാ ഒരോന്ന് പറേണതല്ലേ..\nആകാശം വീഴുണൂന്ന് കരുതി ആരേലും മുട്ടിട്ടു താങ്ങോ..\n8/27/2006 10:24:00 AM\nകല്ല്യാണ ഷെഡ്യൂള് ഒരുപിടീം കിട്ടുന്നില്ല. സെപ്റ്റംബര് 10ന്റെ മറ്റേ കല്യാണം ആരുടെയാ? ഒബിയുടെയൊ അതോ ബിരിയാണിക്കുട്ടീടെയോ? ഇനി വേറേ ആരുടെയെങ്കിലും കല്യാണവും ഉറച്ചതാണോ? ?\nയ്യോ ദേവേട്ടാ, ഒബിയെ മാന്നാര് മത്തിയായിയിലെ ഇന്നസെന്റ് സ്റ്റൈലാക്കിയോ (ഞങ്ങള് പുറപ്പെട്ടൂന്ന്...വേണേ ഒന്നുകൂടി പുറപ്പെടാം സ്റ്റൈലില്):)\nമറ്റേ കല്ലിയവാണി കളവാണി ബീക്കുട്ടിയാണോ? ഒരു ബീളംബരം കണ്ടില്ലല്ലോ (അതോ വിളമ്പിയായിരുന്നോ?)\nആറോഗ്യത്തില് കൂടുതല് ശ്രദ്ധിച്ചാല് അത്ഷിമെഷ്സ് ആകുമോ?\nദേവെട്ടാ, ഞാനറിയുന്ന ഒബിടെ കല്യാ‍ണം കഴിഞ്ഞമാസം ആയിരുന്നു.\n8/28/2006 06:58:00 AM\nചില സാങ്കേതിക കാരണങ്ങളാല് (വെള്ളിയാഴ്ച) എനിക്ക് നിങ്ങള് വെച്ച പാര കാണാന് കഴിഞ്ഞില്ല.എന്നാലും ഇപ്പോള് ദേവേട്ടനെ പിന്തുടര്‍ന്ന് വന്ന് സംഗതി കണ്ട സ്തിതിക്ക് എന്തു വേണം എന്ന് ആലോചിക്കുകയായിരുന്നു. ഇന്നലെ വിശാലേട്ടന് ആരേയോ ഉപദേശിക്കുന്നത് കേട്ടു എഴുതുമ്പോള് ‘പാര’തിരിച്ചിടുന്നത് നല്ലതാണെന്ന്. ആയതിനാല് ഈ പാര ഞാനും തിരിച്ചിടുന്നതാണ്. ഇപ്പോള് സമയമില്ല. ഫുഡ്ഡടിക്കാന് പോകുന്നു. :-)\n8/28/2006 07:02:00 AM\nദേവേട്ടാ ഞാന് കഴിഞ്ഞ മാസം കെട്ടി. ഇനി മറ്റെ കല്യാണം ബിരിയാണിയുടെതാണോ? ഇനി അച്ഛന്റെ ദയനീയാവസ്ഥയോര്‍ത്തു നമ്മളെ കല്യാണം ക്ഷണിക്കാത്തതാണോ?\nഅയ്യയ്യോ! (ജനാര്‍ദ്ദനന്റെ സൌണ്ടില് വായിക്കുക)\nആരോഗ്യത്തിന്റെയല്ല വക്കാരീ & മുല്ലപ്പൂവേ, വയസ്സയതിന്റെയാ. ഒബീടെ കല്യാണം മിസ്സ് ആയി പോയി (സാരമില്ല, ഒബി ഇനി കാണുമ്പോ രണ്ടു ദിവസം ഊണു വാങ്ങി തന്നാല് മതി, എനിക്കു പരാതിയൊന്നുമില്ല).\nഒരെണ്ണം മറന്നു, അടുത്തത് അറിയിച്ചതിന്റെ കൂടെ ആരും വരല്ലേന്നും പറയുന്നു. ഇനിയിപ്പോ ബിരിയാണി വല്ല സദ്യയും തരുമോ എന്തോ..\n8/28/2006 08:32:00 AM\n‘വിവാഹമംഗളാശംസകള്!! ക്ഷണിച്ചില്ലേലും വരില്ല.:)\n(കുട്ടേട്ടന്’ എന്ന സിനിമ കണ്ടിട്ടുണ്ടോ? :)സ്വയം പാര കണ്ടു ചോദിച്ചതാണ്ട്ടൊ. )\n8/28/2006 05:49:00 PM\nപക്ഷേ ഓണ്‍ലൈന് മതി ആരും പങ്കെട്ക്കണ്ട എന്ന സൂചന കണ്ടല്ലൊ. ലോകത്തിന്റെ പലകോണിലുള്ളവരും പങ്കെടുക്കില്ലയെന്നറിയാം. എന്നാല് എന്നെപ്പോലെ ചിലരുണ്ടിവിടെ കല്യാണത്തിന് പങ്കെടുക്കാനും ആശീര്‍വദിക്കാനും കഴിയുമെന്നുള്ളവര്.\n8/30/2006 05:30:00 AM


ആർദ്രം പദ്ധതി നടത്തിപ്പിൽ ഒന്നാം സ്ഥാനം ശ്രീ മൂലനഗരം പഞ്ചായത്തിന്; കാലടി പഞ്ചായത്തിന് രണ്ടാംസ്ഥാനം – Veekshanam\nആർദ്രം പദ്ധതി നടത്തിപ്പിൽ ഒന്നാം സ്ഥാനം ശ്രീ മൂലനഗരം പഞ്ചായത്തിന്; കാലടി പഞ്ചായത്തിന് രണ്ടാംസ്ഥാനം\nകാലടി: ആരോഗ്യരംഗത്ത് മികച്ച പ്രവർത്തനം കാഴ്ച വെച്ച് എറണാകുളം ജില്ലയിൽ ആർദ്രം പദ്ധതിയുടെ നടത്തിപ്പിൽ ശ്രീമൂലനഗരം ഗ്രാമ പഞ്ചായത്ത് ഒന്നാം സ്ഥാനവും കാലടി പഞ്ചായത്തിന് രണ്ടാംസ്ഥാന അവാർഡും കരസ്ഥമാക്കി. ഒന്നാം സ്ഥാനത്തിന്5ലക്ഷം രൂപയും രണ്ടാം സ്ഥാനക്കാർക്ക്3ലക്ഷം രൂപയുമാണ് അവാർഡ് തുകയായി ലഭിച്ചത് . ചൊവ്വര കുടുംബ ആരോഗ്യ കേന്ദ്രത്തിലെ രോഗി സൗഹൃദ പ്രവർത്തന രീതി, മെച്ചപ്പെട്ട അടിസ്ഥാന സൗകര്യങ്ങൾ, മികച്ച ലബോറട്ടറി സംവിധാനം, ജീവിതശൈലി രോഗങ്ങൾക്ക് പ്രത്യേക പരിഗണനയോടെ കൂടിയുള്ള ചികിത്സാരീതി എന്നിവയെല്ലാം കണക്കിലെടുത്താണ് ശ്രീ മൂലനഗരം പഞ്ചായത്തിന് അവാർഡ് നൽകിയത്.\nഎറണാകുളം കളക്ടറേറ്റിൽ നടന്ന ചടങ്ങിൽ വച്ച് ഹൈബി ഈഡൻ എം പി, പി ടി തോമസ് എം എം എൽ എ, ജില്ലാ കളക്ടർ ജാഫർ മാലിക്, ജില്ലാ പഞ്ചായത്ത് പ്രസിഡൻ്റ് ഉല്ലാസ് തോമസ് ,ജില്ലാ മെഡിക്കൽ ഓഫീസർ എന്നിവരുടെ സാന്നിധ്യത്തിൽ വ്യവസായമന്ത്രി പി രാജീവിൽ നിന്നും ശ്രീ മൂലനഗരം പഞ്ചായത്തിന് വേണ്ടി പ്രസിഡൻറ് കെ സി മാർട്ടിൻ,മെഡിക്കൽ ഓഫീസർ ഡോക്ടർ ബിജിത എന്നിവരും, കാലടി പഞ്ചായത്തിന് വേണ്ടി പ്രസിഡൻറ് എം പി ആന്റണിയും മെഡിക്കൽ ഓഫീസർ ഡോ പുഷ്പയും അവാർഡ് ഏറ്റുവാങ്ങി.\nകാലടി ഗവ. ആശുപത്രിയിലെ രോഗി സൗഹൃദ പ്രവർത്തന രീതി, മെച്ചപ്പെട്ട അടിസ്ഥാന സൗകര്യങ്ങൾ, മികച്ച ലബോറട്ടറി സംവിധാനം, ജീവിതശൈലി രോഗങ്ങൾക്ക് പ്രത്യേക പരിഗണനയോടെ കൂടിയുള്ള ചികിത്സാരീതി എന്നിവയെല്ലാം കണക്കിലെടുത്താണ് കാലടി പഞ്ചായത്തിന് അവാർഡ് നൽകിയത്. സമ്മാനതുക ആരോഗ്യരംഗത്തെ പ്രവർത്തനങ്ങൾക്ക് വേണ്ടി വിനിയോഗിക്കുമെന്ന് പഞ്ചായത്ത് പ്രസിഡന്റുമാരായ കെ സി മാർട്ടിനും എം പി ആന്റണിയും പറഞ്ഞു.\nഭയം ഭരിക്കുന്ന ഇന്ത്യ:പ്രിയങ്ക ഗാന്ധിയുടെ അറസ്റ്റിൽ പ്രതിഷേധിച്ചു സൗദിയിലെ ഒഐസിസി കമ്മറ്റികൾ


ഖത്തര് എയര്‍വെയ്‌സും സ്‌പൈസ് ജെറ്റും തമ്മിലെ കൂട്ടിയിടി ഒഴിവായത് 30 സെക്കന്‍ഡിന്റെ വ്യത്യാസത്തിലെന്ന് എ.എ.ഐ.ബി റിപ്പോര്‍ട്ട്\n2021-03-19 07:22:19 pm IST\nതിരുവനന്തപുരം: കഴിഞ്ഞ വര്‍ഷം ആഗസ്റ്റ് 28-ന് കൊച്ചിക്ക് മുകളില്‍വെച്ച് സ്പൈസ് ജെറ്റിന്റെയും ഖത്തര് എയര്‍വെയ്‌സിന്റെയും വിമാനങ്ങള് കൂട്ടിയിടിയില്‍നിന്ന് രക്ഷപ്പെട്ടത് 30 സെക്കന്‍ഡുകളുടെ വ്യത്യാസത്തിലായിരുന്നു എന്ന് റിപ്പോര്‍ട്ട്.\nസംഭവം അന്വേഷിച്ച എയര്‍ക്രാഫ്റ്റ് ആക്‌സിഡന്റ് ഇന്‍വെസ്റ്റിഗേഷന് ബ്യൂറോ (എ.എ.ഐ.ബി) യാണ് റിപ്പോര്‍ട്ട് കേന്ദ്രത്തിന് സമര്‍പ്പിച്ചത്.\nസംഭവത്തിന്റെ പൂര്‍ണ ഉത്തരവാദിത്തം സ്പൈസ് ജെറ്റ് പൈലറ്റുമാര്‍ക്കാണെന്നാണ് റിപ്പോര്‍ട്ടില് പറയുന്നതെന്ന് ഏവിയേഷന് അനലിസ്റ്റായ ജേക്കബ് കെ. ഫിലിപ്പ് ഫേസ്ബുക്ക് പോസ്റ്റില് പറയുന്നു.\n2020 ഓഗസ്റ്റ് 28-ന് വൈകുന്നേരം നാലേകാലോടെ കൊച്ചി വിമാനത്താവളത്തിന് നാലായിരമടി മീതെ രണ്ടുയാത്രാവിമാനങ്ങള് തമ്മില് കൂട്ടിയിടിയില് നിന്ന് ഒഴിവായത് ഏകദേശം 30 സെക്കന്‍ഡുകളുടെ വ്യത്യാസത്തിലായിരുന്നു.\nകരിപ്പൂരില് എയര് ഇന്ത്യാ എക്സ്പ്രസ് വിമാനം തകര്‍ന്ന് കൃത്യം മൂന്നാഴ്ചയ്ക്കു ശേഷം, കൊച്ചിയില് സ്പൈസ് ജെറ്റിന്റെ ഫ്ളൈറ്റ് എസ്ഇഎച്ച് 7077 ബാംഗ്ലൂര്-കൊച്ചി ബൊമ്പാര്‍ഡിയര് വിമാനവും ഖത്തര് എയര്‍വെയ്സിന്റെ ക്യൂടിആര് 7477 ദോഹ-കൊച്ചി എയര്‍ബസ് എ-320 വിമാനവും വന്‍വിപത്തിന്റെ വക്കോളമെത്തിയ സംഭവം അന്വേഷിച്ച് എയര് ആക്സിഡന്റ് ഇന്‍വെസ്റ്റിഗേഷന് ബ്യൂറോ കേന്ദ്രത്തിന് റിപ്പോര്‍ട്ട് സമര്‍പ്പിച്ചത് ഈ തിങ്കളാഴ്ച.\n'ഗുരുതരമായ സംഭവം' എന്ന ഗണത്തില്‍പ്പെടുത്തി നടത്തിയ അന്വേഷണത്തിനൊടുവില്, എഎഐബിയുടെ കുഞ്ജ് ലതയും അമിത് കുമാറും കണ്ടെത്തിയത് ഇതാണ്-\nസംഭവത്തിന്റെ പൂര്‍ണ ഉത്തരവാദിത്തം സ്പൈസ്ജെറ്റ് പൈലറ്റുമാര്‍ക്കാണ്. കൊച്ചിയിലെ വ്യോമഗതാഗത നിയന്ത്രകന്റെ നിര്‍ദ്ദേശങ്ങള് അനുസരിക്കാതെയും ലാന്‍ഡ് ചെയ്യാന് വിമാനത്താവളത്തെ സമീപിക്കുമ്പോള് പറന്നു നില്‍ക്കേണ്ടിയിരുന്ന ഉയരം മുന് കൂട്ടി സെറ്റു ചെയ്യാന് മറന്നും, രണ്ടുവിമാനങ്ങളിലുമായുണ്ടായിരുന്ന ഇരുനൂറിലേറെപ്പേരുടെ ജീവന് അപകടത്തിലാക്കുകയായിരുന്നു, സ്പൈസ്ജെറ്റ് വിമാനം പറത്തിയിരുന്നവര്.\n2020 ഓഗസ്റ്റ് മാസം 28 ന് വൈകുന്നേരം നാലേകാലോടെ നെടുമ്പാശേരി വിമാനത്താവളത്തിനു മീതേ രണ്ടു വിമാനങ്ങള് കൂട്ടിയിടിക്ക് സെക്കന്‍ഡുകള്‍ക്കടുത്തെത്തിയത് ഇങ്ങിനെ -\nബാംഗ്ലൂരില് നിന്ന് കൊച്ചിയിലേക്ക് പറന്നടുത്തുകൊണ്ടിരുന്ന സ്പൈസ്ജെറ്റ് വിമാനം കൊച്ചി അപ്രോച്ച് കണ്‍ട്രോളുമായി ബന്ധപ്പെടുന്നത് വൈകുന്നേരം നാലു മണിയാകാന് ഒരു മിനിറ്റുള്ളപ്പോഴാണ്. പതിന്നാലായിരം അടിയിലേക്ക് താഴാന് കണ്‍ട്രോളര് വിമാനത്തിന് അനുമതി കൊടുത്തു. 20,000 അടിയില് നിന്ന് 15,000 അടിയിലേക്ക് താഴുന്നു എന്ന്, ദാഹയില് നിന്നു പറന്നെത്തി കൊച്ചിയെ സമീപിക്കുകയായിരുന്ന ഖത്തര് എയര്‍വെയ്സ് ഫ്ളൈറ്റ് 7477 അപ്രോച്ച് കണ്‍ട്രോളിനെ അറിയിക്കുന്നത് മൂന്നു മിനിറ്റിനു ശേഷം. 11,000 അടിയിലേക്ക് താഴാനും റണ്‍വേയില് കിഴക്കു നിന്ന് പടിഞ്ഞാറേക്കുള്ള (റണ്‍വേ 27) ഇന്‍സ്ട്രമെന്റ് ലാന്‍ഡിങ്ങിന് തയ്യാറാകാനും ഖത്തര് എയര്‍വേയ്സ് വിമാനത്തോടു പറഞ്ഞ കണ്‍ട്രോളര് അതിനു മുമ്പു തന്നെ, റണ്‍വേ 27 ലേക്കു തന്നെ ഐഎല്‍എസ് ലാന്‍ഡിങ്ങു നടത്താന് പതിനായിരം അടിയിലേക്കിറങ്ങണമെന്ന് സ്പൈസ് ജെറ്റിനോടു പറഞ്ഞിരുന്നു.\nറണ്‍വേയില് നിന്ന് 38 മൈല് അകല സ്പൈസ്ജെറ്റ് എത്തിയതിനു ശേഷം, നാലു 4.09 ന്, ആറായിരം അടിയിലേക്ക് താഴ്ന്നുകൊള്ളാന് ഖത്തര് എയര്‍വെയ്സിന് കണ്‍ട്രോളര് നിര്‍ദ്ദേശം കൊടുത്തു. സ്പൈസ്ജെറ്റിനോട് 5100 അടിയിലെത്താനും ഒപ്പം പറഞ്ഞു. നാലു പതിനൊന്നാകുമ്പോള് വീണ്ടും താഴ്ന്ന് നാലായിരം അടിയിലേക്കു പോകാനും നിര്‍ദ്ദേശം നല്‍കി. ഇതേസമയം, സ്പൈസ്ജെറ്റിനു ശേഷം അതേ റണ്‍വേയിലേക്കിറങ്ങാനുള്ള ഊഴം കാത്ത് ആറായിരം അടിയില് തന്നെ നിര്‍ത്തിയിരിക്കുകയായിരുന്നു ഖത്തര് എയര്‍വെയ്സിനെ).\nനാലു പന്ത്രണ്ടിന്, മൂവായിരം അടിയിലേക്കിറങ്ങാനും, റണ്‍വേ മധ്യരേഖയുടെ നേര്‍ക്കാണ് പറക്കുന്നതെന്ന് വ്യക്തമാക്കുന്ന ലോക്കലൈസര് സിഗ്‌നല് കിട്ടിയാല് പറയണമെന്നും പറഞ്ഞ് സ്പൈസ്ജെറ്റിനെ നിലത്തിറങ്ങിലിലേക്ക് നയിച്ച് ഖത്തര് എയര്‍വെയ്സിനോട്, ഇനി അയ്യായിരം അടിയിലേക്കിറങ്ങാം എന്ന് നിര്‍ദ്ദേശം നല്‍കി. നാലേകാലായപ്പോള് നാലായിരം അടിയിലേക്ക് താഴാനും അനുവദിച്ചു.\nസ്പൈസ്ജെറ്റ് കാര്യങ്ങള് അവതാളത്തിലാക്കിത്തുടങ്ങിയത് ഇവിടം മുതലാണ്.\nഒന്നാമതായി, മൂവായിരം അടി എന്ന ഉയരം കോക്പിറ്റില് സെറ്റുചെയ്യാന് (ALT SEL) പൈലറ്റുമാര് മറന്നു. വിമാനം മൂവായിരം അടിയും കടന്ന് താഴേക്കു പോവുകയാണല്ലോ എന്നു ശ്രദ്ധിച്ച റഡാര് കണ്‍ട്രോളര് ്അക്കാര്യം അവരെ അറിയിക്കുമ്പോഴേക്ക് വിമാനം 2400 അടിയെത്തിയിരുന്നു. ഒരു സോറിയൊക്കെ പറഞ്ഞ് മൂവായിരത്തിലേക്ക് ഇപ്പോത്തന്നെ കയറുകയാണെന്നറിയിച്ച് സ്പൈസ്ജെറ്റ് പക്ഷേ മൂവായിരവും കടന്ന് 3634 അടിയിലെത്തി.\nഅപ്പോഴേക്കും, സമീപത്ത് വേറെ വിമാനമുണ്ട് എന്ന മുന്നറിയിപ്പു നല്‍കുന്ന ടി.സി.എ.എസ് ട്രാഫിക് അഡൈ്വസറി സിഗ്‌നല് രണ്ടു വിമാനങ്ങളുടേയും കംപ്യൂട്ടര് സംവിധാനം പുറപ്പെടുവിച്ചു കഴിഞ്ഞിരുന്നു. കൂട്ടിയിടിക്ക് 35 മുതല് 48 സെക്കന്‍ഡ് വരെ സമയമുള്ളപ്പോഴാണ് ഈ മുന്നറിയിപ്പ് കിട്ടുക. നാലേകാല് കഴിഞ്ഞ് 38 സെക്കന്‍ഡാകുമ്പോള് 3700 അടിയിലെത്തിയ സ്പൈസ്ജെറ്റിനോട് ഉടനടി കയറ്റം നിര്‍ത്താനും, ഖത്തര് എയര്‍വെയ്സിനോട് ആറായിരം അടിയിലേക്ക് പറന്നു കയറാനും കണ്‍ട്രോളര് നിര്‍ദ്ദേശിച്ചു.\nഇതനിടെ, നാലേകാല് കഴിഞ്ഞ് നാല്‍പ്പത്തിയഞ്ചു സെക്കന്‍ഡായപ്പോള്, രണ്ടുവിമാനങ്ങളുടെ കംപ്യൂട്ടറുകളും പൈലറ്റുമാര്‍ക്ക് രണ്ടാത്തേതും അവസാനത്തേതുമായ റസല്യൂഷന് അഡൈ്വസറി (ഉടന് മുകളിലേക്കു കയറുകയോ താഴേക്കിറങ്ങുകയോ ചെയ്യണമെന്ന നിര്‍ദ്ദേശം) കൊടുത്തു. ആ സമയം സ്പൈസ്ജെറ്റിന്റെ ഉയരം 4000 അടിയും ഖത്തര് എയര്‍വെയ്സിന്റേത് 4498 അടിയും. 498 അടി വ്യത്യാസം.\nടിസിഎഎസ്-ആര്‍എ മുന്നറിയിപ്പനുസരിച്ച് സ്പൈസ് ജെറ്റ് 3512 അടിയിലേക്കു താഴ്ത്തി അപകടം ഒഴിവാകുമ്പോള് സമയം നാലു മണി പതിനാറു മിനിറ്റും മുപ്പത്തിയഞ്ചു സെക്കന്‍ഡും. അപകടം ഒഴിവായി എന്ന് ഖത്തര് എയര്‍വെയ്സ് എട്ടു സെക്കന്‍ഡിനു ശേഷവും അറിയിച്ചു.\nAAIB Qatar Airways Spice Jet Kerala


ജഗതിയുടെ ആരോഗ്യനില തൃപ്തികരമെന്ന് മെഡിക്കല് ബുള്ളറ്റിന്\nനെയ്യാറ്റിന്‍കരയ്ക്ക് 25 കോടി; വിശദീകരണവുമായി മുഖ്യമന്ത്രിയുടെ ഓഫീസ്\nSunday 11th March 2012 10:27am\nSunday 11th March 2012 9:30am\nകോഴിക്കോട്: കാറപകടത്തില് ഗുരുതരമായി പരിക്കേറ്റ് ചികിത്സയില് കഴിയുന്ന നടന് ജഗതി ശ്രീകുമാറിന്റെ ആരോഗ്യനില തൃപ്തികരമെന്ന് മെഡിക്കല് ബുള്ളറ്റിന്. 48മണിക്കൂര് കൂടി വെന്റിലേറ്ററില് തുടരേണ്ടതുണ്ടെന്നും ഞായറാഴ്ച രാവിലെ ഒമ്പത് മണിക്ക് പുറത്തിറങ്ങിയ മെഡിക്കല് ബുള്ളറ്റിനില് പറയുന്നു.\nഅദ്ദേഹത്തിന്റെ ആരോഗ്യ നില മെച്ചപ്പെട്ടിട്ടുണ്ട്. മരുന്നുകളോട് പ്രതികരിക്കുന്നുണ്ട്. എങ്കിലും 48 മണിക്കൂര് വെന്റിലേറ്ററില് തുടരേണ്ടി വരും. ശ്വാസ തടസം നേരിടുന്നത് കൊണ്ടാണിത്. അദ്ദേഹത്തിന്റെ ശ്വാസകോശത്തിനും വൃക്കകള്‍ക്കും ക്ഷതമേറ്റിരുന്നു. ശ്വാസകോശത്തില് ആന്തരിക രക്തസ്രാവമുണ്ടായിരുന്നു. ഇതിനാല് നാല് മണിക്കൂറിലധികം നീണ്ട ശസ്ത്രക്രിയ വേണ്ടിവന്നു.\nവൃക്കയുടെ പ്രവര്‍ത്തനത്തില് നേരിയ അസന്തുലിതാവസ്ഥയുണ്ട്. പേശികള്‍ക്ക് തകരാര് സംഭവിച്ചത് കൊണ്ടാണ് കിഡ്‌നിയുടെ പ്രവര്‍ത്തനങ്ങള്‍ക്ക് അസന്തുലിതാവസ്ഥയുണ്ടാവാന് കാരണം. ആവശ്യമെങ്കില് അദ്ദേഹത്തെ ഡയാലിസിസിന് വിധേയനാക്കും. 24 മണിക്കൂറും വിദഗ്ധ ഡോക്ടര്‍മാരുടെ സേവനം ലഭ്യമാക്കിയിട്ടുണ്ടെന്നും ബുള്ളറ്റിനില് പറയുന്നു.\nവയറിലേയും നെഞ്ചിലേയും പേശികള്‍ക്ക് തകരാര് സംഭവിച്ചിട്ടുണ്ട്. അപകടത്തിലത് സ്വാഭാവിമായി സംഭവിക്കുന്നതാണ്. തുടയിലും കയ്യിലും പൊട്ടലുണ്ട്. ആരോഗ്യ നില പൂര്‍ണമായും തൃപ്തികരമാണെങ്കിലേ സര്‍ജറി നടത്തൂവെന്നും ബുള്ളറ്റിനില് പറയുന്നു.\nഅദ്ദേഹത്തെ പരിശോധിക്കുന്നതിന് 25ഓളം ഡോക്ടര്‍മാരെ നിയോഗിച്ചതായി ആശുപത്രി എം.ഡി അബ്ദുല്ല ചെറയക്കാട്ട് മാധ്യമ പ്രവര്‍ത്തകരോട് പറഞ്ഞു.\nകാലിക്കറ്റ് സര്‍വകലാശാലക്ക് സമീപം ചേളാരി പാണമ്പ്രയില് ശനിയാഴ്ച പുലര്‍ച്ചെ 4.30ഓടെയാണ് ജഗതി സഞ്ചരിച്ച കാര് ഡിവൈഡറിലിടിച്ച് അപകടമുണ്ടായത്. ഇടിയുടെ ആഘാതത്തില് ഡിവൈഡറിന്റെ ഒരു മീറ്ററിലധികം കാറിന്റെ മുന്‍ഭാഗത്തെ നെടുകെ പിളര്‍ത്തി ഉള്ളിലേക്കു കയറിയ നിലയിലായിരുന്നു. ലെനിന് രാജേന്ദ്രന് സംവിധാനം ചെയ്യുന്ന ഇടവപ്പാതി എന്ന ചിത്രത്തിന്റെ ഷൂട്ടിങ്ങിനായി കുടകിലേക്ക് പോകുകയായിരുന്നു.


Did you forget to prepare dhosha mavu\nHome Cookery ദോശമാവിന് അരി കുതിര്‍ത്തുവെക്കാന് മറന്നോ വഴിയുണ്ട് !\nസാധാരണ നമ്മള് ദോശയും ഇഡലിയും അപ്പവും ഒക്കെ ഉണ്ടാക്കുവാന് അരി അരയ്ക്കുവാന് ഒന്നുകില് രാവിലെയോ അല്ലെങ്കില് ഉച്ചയ്ക്കോ ഒക്കെ ആണ് അരി വെള്ളത്തില് ഇട്ടു കുതിര്‍ത്തു വയ്ക്കുന്നത് . ഇനി ചിലപ്പോള് അത് മറന്നു പോയി എന്നിരിയ്ക്കട്ടെ.വൈകുന്നേരം ആണ് ഓര്‍ത്തത്… അപ്പോള് എന്ത് ചെയ്യും. ശോ !!! എന്ന് തലയ്ക്കു കൈ കൊടുത്ത് നില്ക്കാൻ വരട്ടെ …… വഴിയുണ്ട് …\nഎങ്കില് അപ്പോള് തന്നെ അരിയായാലും ഉഴുന്നായാലും കഴുകി നല്ല തിളച്ച ചൂടു വെള്ളത്തില് ഇട്ടു വെച്ച് അര മണിക്കൂര് കഴിയുമ്പോള് അരച്ച് എടുത്തു വയ്ക്കുക.നാല് മണിക്കൂര് കഴിയുമ്പോള് ദോശയോ ഇഡലിയോ അപ്പമോ ചുടാവുന്നതാണ്…പക്ഷെ രാവിലെ ഉണ്ടാക്കിയാല് നല്ല സോഫ്റ്റ് ആയ ദോശയും അപ്പവും കിട്ടും….ഒന്ന് ചെയ്തു നോക്കൂ ..\nഇഡ്ഡലിയും ദോശയും നല്ല സോഫ്റ്റ് ആകാന് ഒരു വഴി\nതേങ്ങ പൊട്ടിക്കുമ്പോഴേല്ലാം തേങ്ങാ വെളളം ഒരു പാത്രത്തിലാക്കി ഫ്രിഡ്ജിൽ സൂക്ഷിക്കുക. ഇഡ്ഡലി, ദോശ എന്നിവയ്ക്കു അരി അരയ്ക്കുമ്പോള് ഉഴുന്ന് സാധാരണ എടുക്കുന്നതിന്‍റെ പകുതി എടുത്ത് ഈ തേങ്ങാവെളളം ചേര്‍ത്ത് അരച്ചു നോക്കൂ, നല്ല സോഫ്റ്റും സ്വാദും ഉള്ള ദോശയും ഇഡ്ഡലിയും ഉണ്ടാക്കിയെടുക്കാം\nനിങ്ങള്ക്ക് കിട്ടിയ ഈ അറിവ് നിങ്ങളുടെ സുഹൃത്തുക്കള് കൂടെ അറിയാന് മറക്കാതെ ഷെയര് ചെയുമല്ലോ അല്ലേ .മുകളില് പറഞ്ഞതില് കൂടുതലായി മറ്റെന്തെങ്കിലും വഴികള് നിങ്ങള്ക്ക് അറിയാം എങ്കില് കമന്റ് ചെയണം കേട്ടോ


dileep re-entry, some actoress avoided in movie - Malayalam Filmibeat\nഒഴിവാക്കേണ്ട നടിമാരുടെ പേരുകൾ സിനിമക്കാരുടെ ഗ്രൂപ്പുകളിൽ!! കൂടുതലും ഡബ്യൂസിസി അംഗങ്ങൾ\n| Updated: Sunday, July 1, 2018, 12:35 [IST]\nനടൻ ദിലീപിനെ എഎംഎംഎ( AMMA)യിലേയ്ക്ക് തിരിച്ചെടുത്ത സംഘടനയുടെ നിലപാടിനെതിരെയുള്ള വിവാദം ചൂട് പിടിക്കുകയാണ്. ഒന്നിച്ചു സ്നേഹത്തോടെ പ്രവർത്തിക്കേണ്ടവർ ഇപ്പോൾ ഇരു തട്ടുകളിലാണ്. വിഷയവുമായി ബന്ധപ്പെട്ട പരസ്പരം ചളിവാരി എറിയുന്ന തരത്തിലുളള വിമർശനങ്ങളും ആരോപണങ്ങളുമാണ് ഇപ്പോൾ ഉയരുന്നത്.\nമലയാള സിനിമ മേഖലടേയും താരസംഘടനയായ എഎംഎംഎയേയും ഏറെ ബഹുമാനത്തോടൊണ് ഇന്ത്യൻ സിനിമ ലോകം ഒന്നടങ്കം നോക്കി കണ്ടിരുന്നത്. സംഘടനയ്ക്ക് ഇന്ത്യൻ സിനിമയിൽ തന്നെ മികച്ച പ്രതിച്ഛയായിരുന്നു. എന്നാൽ  ഇപ്പോൾ എഎംഎംഎയിൽ നടന്നു കൊണ്ടിരിക്കുന്ന ആരോപണങ്ങളും വാക് വാദങ്ങളും ചർച്ചയായി കൊണ്ടിരിക്കുകയാണ്. ഇപ്പോഴിത പ്രേക്ഷകരെ ഞെട്ടിപ്പിക്കുന്ന തരത്തിലുള്ള വെളിപ്പെടുത്തലുമായി നടി സജിത മഠത്തിൽ രംഗത്തെത്തിയിട്ടുണ്ട്.\nദിലീപിനു AMMAയ്ക്കുമെതിരെ വാണി!! വിഷയത്തിൽ ഭർത്താവും കുടുംബവുമില്ല, ചെയ്തത് തെറ്റ് തന്നെ\nഒഴിവാക്കേണ്ട നടിമാരുടെ പട്ടിക\nമലയാള സിനിമയിൽ നിന്ന് ഒഴിവാക്കേണ്ട സിനിമ നടിമാരുടെ ലിസ്റ്റ് നിർമ്മാതാക്കളുടെ വാട്സ് അപ്പ് ഗ്രൂപ്പിൽ പ്രചരിക്കുന്നുവെന്ന് സജിത മഠത്തിൽ. പുറത്തു വന്ന നടിമാരുടെ ലിസ്റ്റിൽ ഭൂരിഭാഗവും വനിതസംഘടന അഗങ്ങളുടേതാണ്. എന്നാൽ ഇതൊക്കെ മുന്നിൽ കണ്ടു കൊണ്ട് തന്നെയാണ് പോരാടാനി ഇറങ്ങി തിരിച്ചത്. കൂടാതെ ചവേർ സ്വഭാവമുള്ള സംഘടനയാണ് ഡബ്യൂസിസിയെന്നും സജിത മഠത്തിൽ പറഞ്ഞു.\nപല താരങ്ങൾക്കും സിനിമയിൽ അവസരം നഷ്ടപ്പെട്ടതിന്റെ കഥകൾ പറയാനുണ്ടാകും. വനിത സംഘടനയായ ഡബ്യൂസിസിയിൽ അംഗമായതിന്റെ പേരിൽ പലർക്കും സിനിമയിൽ അവസരം നഷ്ടപ്പെട്ടിട്ടുണ്ട്. എന്നാൽ അത്തരത്തിലുളള സാഹചര്യങ്ങളെ കൂട്ടായ് തന്നെ നേരിടുമെന്നും സജിത മഠത്തിൽ പറഞ്ഞു. സിനിമയിലെ എല്ലാ മേഖലയിലും പ്രവർത്തിക്കുന്നവരുടെ പിന്തുണ ഡബ്യൂസിസിയ്ക്ക് ഉണ്ട്.\nഅമ്മയിൽ നിന്ന് രാജിവെച്ച് പുറത്തു പോയ താരങ്ങൾക്ക് പിന്തുണയുമായി കുടുതൽ പേർ രംഗത്തെത്തിയിരുന്നു. സംവിധായകൻ ആഷിഖ് അബു, ദിലീഷ് പോത്തൻ, രേവതി, പാർവതി, പത്മ പ്രിയ, തുടങ്ങി സിനിമ മേഖലയിലുള്ള 100 പേർ ഇവർക്ക് പിന്തുണ പ്രഖ്യാപിച്ച് വാർത്തക്കുറിപ്പ് പുറത്തിറക്കിയിരുന്നു. കൂടാതെ നടിമാരായ അമല അക്കിനോനി, സംയുക്ത നമ്പ്യാർ, ദിവ്യ ഗോപിനാഥ്,, കനി കുസൃതി, രഞ്ജി പിയർ എന്നീ 14 ഓളം പ്രമുഖ നടിമാരും രംഗത്തെത്തിയിട്ടുണ്ട്.\nദിലീപിന് വീണ്ടും എഎംഎംഎ(AMMA) യിലേയ്ക്ക് തിരിച്ചെടുക്കുന്നത് വീണ്ടും ചർച്ച ചെയ്യണമെന്നാണ് ഇവരുടെ ആവശ്യം. ഈ ആവശ്യം ഉന്നയിച്ച് താരസംഘടനയിലെ അംഗങ്ങളായ രേവതിയും, പാർവതിയും, പത്മ പ്രിയയും കത്ത് നൽ‌കിയിട്ടുണ്ട്. അമ്മയുടെ പുതിയ പ്രസിഡന്റ് മോഹൻലാൽ ഷൂട്ടിങുമായി ബന്ധപ്പെട്ട് ഇപ്പോൾ വിദേശത്താണ്, മടങ്ങി വന്നാലുടൻ തന്നെ വീണ്ടും എഎംഎംഎ ജനറൽ ബോഡിയാഗം ചേരും.\ndileep re-entry, some actoress avoided in movie


www.mathsblog.in : Maths Blog for School Teachers & Students: വെബ്പോര്‍ട്ടലും വിക്ടേഴ്സ് യൂട്യൂബ് ചാനലും\nPosted by വി.കെ. നിസാര് at 10:00 PM\nHari | (Maths) February 22, 2012 at 10:05 PM\nപൊതുവിദ്യാഭ്യാസ രംഗത്ത് ഐടി@സ്കൂളിന്റേയും വിക്ടേഴ്സ് ചാനലിന്റേയും സംഭാവനകളെക്കുറിച്ച് ഇനി ഏറെ കൊട്ടിഘോഷിക്കേണ്ടതുണ്ടെന്ന് തോന്നുന്നില്ല. ഐസിടിയുടെ വ്യാപനം വരുത്തുന്ന ഗുണപരമായ മാറ്റങ്ങള് നേരിട്ട് അനുഭവിക്കുന്ന അധ്യാപകര്‍ക്കും വിദ്യാര്‍ത്ഥികള്‍ക്കും മറിച്ചൊരു അഭിപ്രായമുണ്ടാകില്ല. ഇനി കുട്ടികള് ഈ വീഡിയോകളെ പരമാവധി പ്രയോജനപ്പെടുത്തട്ടെ.\nവി.കെ. നിസാര് February 22, 2012 at 10:18 PM\nദിവസവും രാവിലെ 6.30 നും, 11.30 നും ഉച്ചയ്ക്ക് 1.30 നും, വൈകുന്നേരം 5.30നും, രാത്രി എട്ട് മണിക്കും വിക്ടേഴ്സ് ചാനലില് സംപ്രേഷണം ചെയ്യുന്ന എസ്.എസ്.എല്.സി ഒരുക്കം 2012 കാണുവാന് ഏവരേയും ക്ഷണിക്കുന്നു. നിങ്ങളുടെ കേബിള് ടിവി, ഡിടിഎച്ച് എന്നിവയില് വിക്ടേഴ്സ് ചാനല് കാണുന്നില്ലെങ്കില് ആയത് സൗജന്യ ചാനല് ആണെന്ന കാര്യം അവരെ ഓര്‍മ്മിപ്പിച്ച് വിളിച്ച് ശല്യം ചെയ്യുക. തീര്‍ച്ചയായും അവര് അനുകൂലമായ നടപടി എടുക്കും.\nManmohan February 22, 2012 at 10:26 PM\nപരീക്ഷയ്ക്ക് ഏതെങ്കിലും പാഠഭാഗങ്ങള് ഒഴിവാക്കിയിട്ടുണ്ടോ?\nJOHN P A February 22, 2012 at 10:30 PM\nഒരു സംശയം ചോദിക്കട്ടെ\nIT പരീക്ഷയുടെ റിസല്‍ട്ട് സി .ഡി തയ്യാറാക്കുമ്പോള് ഫൈനല് എക്സ്പോര്‍ട്ടുചെയ്തുവരുന്ന pBHAVAN ഫോള്‍ഡറിലേയ്ക്ക് ഇതിനുതൊട്ടുമുന്‍പ് എക്സ്പോര്‍ട്ടുചെയതുകിട്ടുന്ന എല്ലാകുട്ടികളുടെയും വിവരം ഉള്ള .txt ഫയല് ചേര്‍ത്ത് PBhavan ഫോള്‍ഡര് CDയിലാക്കി കൊടുക്കുകയാണ് പതിവ് . ഈ വര്‍ഷം ഇതിന് എന്തെങ്കിലും മാറ്റമുണ്ടോ? ഈ ഫോള്‍ഡറില് മാര്‍ക്ക് ലിസ്റ്റിന്റെ PDF കൂടി ചേര്‍ക്കേണ്ടതായി പറയുന്നുണ്ടോ?\nഡ്രോയിങ്ങ് മാഷ് February 22, 2012 at 11:00 PM\nപരീക്ഷയുടെ പാഠഭാഗങ്ങള് ഒഴിവാക്കിയിട്ടുണ്ടോയെന്ന് ചോദിക്കുന്നത് അദ്ധ്യാപകരുടെ കഴിവുകേടാണെന്നല്ലാതെ എന്തു പറയാന്? പാഠപുസ്തകത്തിലുള്ളതു മുഴുവന് പരീക്ഷയ്ക്കു വരും എന്ന ചിന്തയാണ് കുട്ടികളിലുണ്ടാക്കേണ്ടത്. ഇല്ലെങ്കില് ഒഴിവാക്കിക്കോളും എന്ന വിചാരവുമായി പരീക്ഷയുടെ തലേ ദിവസം വരെ കുട്ടികള് വേണ്ട ഗൗരവത്തോടെ ഒന്നും പഠിക്കില്ല.\nEdavanakadan February 22, 2012 at 11:03 PM\nഇതില് ഒരു മാറ്റവും വന്നീട്ടില്ല.\nവര്‍ഷത്തില് ഒരു പ്രാവശ്യമെങ്കിലും ലാബില് കയറുകയും പത്താം തരത്തിലെ മോഡല് പരീക്ഷയടക്കമുള്ള പരീക്ഷനടക്കുബോള് അതിനോട് സഹകരിക്കുകയും ചെയ്യുന്ന അദ്ധ്യപകര്‍ക്ക് സാര് ഉന്നയിച്ച സംശയം ഉണ്ടാവില്ല.ടൈംടേബിളനുസരിച്ച് വൃത്തിയായി ചെയ്യേണ്ട ജോലി ചെയ്യാത്തവര് പരീക്ഷനടത്തിപ്പിനു പോകുമ്പോള് വെള്ളം കുടിക്കും.\nട്രയിനിംഗ് ലഭിച്ചവര് ഉറങ്ങാതെ ശ്രദ്ധിച്ചു നിര്‍ദ്ദേശങ്ങല് എഴുതിയാല് എല്ലാം ശുഭം. അല്ലെങ്കില് കട്ടപുക.\nട്രയിനിംഗ് നല്കിയവരെയോ, പരിചയസമ്പത്തുള്ള കോര്‍ഡിനേറ്റര്‍മാരെയോ ബന്ധപ്പെട്ടാല് ഈ സംശയങ്ങള് ഞൊടിയിടയില് തീര്‍ക്കാവുന്നതേയുള്ളു.ഹും.... എന്താ ചെയ്യുക....\nഎല്ലാം ഒരിക്കല് ശരിയാകുമെന്നു പ്രതീക്ഷിക്കാം....\nEdavanakadan February 22, 2012 at 11:11 PM\n1996 മാര്‍ച്ചിലാണ് മുരളിമാഷിനെ ഞാന് അവസാനമായി കാണുന്നത്. മൂന്നു വര്‍ഷം ഒരുമിച്ച് ജോലിചെയ്തു,തമാശകള് പറഞ്ഞു, കുട്ടികളെ വിരട്ടി......\nകടല്‍കടന്നുപോയപ്പോള് വീണ്ടും കാണാമെന്ന് കരുതി...\nപക്ഷെ മാഷ് ഭൂമിയും വിട്ട് ശൂന്യതയില് മറഞ്ഞു.\nJIM JO JOSEPH February 22, 2012 at 11:38 PM\nI T Practical Exam ആദ്യദിനം.3ഷിഫ്റ്റുകളിലായി ഒന്നരമണിക്കൂര് വൈദ്യുതിമുടക്കം.ഫലം ടൈംടേബിള് അനുസരിച്ച് ആദ്യദിനം ചെയ്യേണ്ട 24 പേര്‍ക്ക് വീണ്ടും കാത്തിരിപ്പ്. (വേദന)നിറഞ്ഞ മനസ്സോടെ ഹെഡ്മാസ്റ്റര് പെട്രോള് കൊണ്ട് പ്രവര്‍ത്തിക്കുന്ന ജനറേറ്റര് പ്രവര്‍ത്തിപ്പിച്ചുതന്നു.\nഇത്രയും പ്രധാനപ്പെട്ട പരീക്ഷ നടക്കുമ്പോഴെങ്കിലും വൈദ്യുതിമുടക്കം വരാതിരിക്കാനുള്ള നടപടികള് സ്വീകരിക്കാന് നമ്മുടെ ഭരണാധികാരികള്‍ക്കു കഴിയില്ലേ? തെരഞ്ഞെടുപ്പിനേക്കാള് വലുതല്ലല്ലോ sslc പരീക്ഷ,അല്ലേ?\nfasal February 23, 2012 at 5:45 AM\nഐടി അറ്റ് സ്ക്കൂള് ഒരുക്കിയ യൂട്യൂബ് വീഡിയോകള് കുട്ടികള്‍ക്കുള്ള മികച്ച പഠനസഹായിയാണ്. അവരോടത് പരമാവധി ഉപയോഗപ്പെടുത്താന് അദ്ധ്യാപകര് പറയണം. എത്ര പറഞ്ഞാലും വിക്ടേഴ്സ് ചാനല് സംപ്രേക്ഷണം ചെയ്യാത്ത കേബിള് ഓപ്പറേറ്റര്‍മാരുമുണ്ട്.\nമുരളീധരന് സാറിന് ആദരാഞ്ജലികള്.\nഗീതാസുധി February 23, 2012 at 6:14 AM\nവിക്ടേഴ്സ് ചാനല് എത്ര ഓര്‍മ്മിപ്പിച്ചിട്ടും തരാതിരുന്ന എന്റെ ഏഷ്യാനെറ്റ് കേബിള് ഓപറേറ്ററെ ഒരു വര്‍ഷം മുമ്പ് ഞാന് ഒഴിവാക്കുകയും മറ്റൊരു ലോക്കല് കേബിള് ചാനലിലേക്ക് മാറുകയും ചെയ്തതാണ്. ഇപ്പോള് പ്രതിമാസം 80 രൂപയും ലാഭം. ആദ്യം അപ്രധാന സ്ഥാനത്ത് ഗ്രെയിന്‍സോടെയായിരുന്നൂ കിട്ടിക്കൊണ്ടിരുന്നതെങ്കിലും ഇപ്പോള് മെച്ചപ്പെട്ടിട്ടുണ്ട്. പരസ്യങ്ങളുടെ ശല്യമില്ലാത്ത ഉപകാരപ്രദമായൊരു ചാനല്. ഐടി@സ്കൂളിന് അഭിനന്ദനങ്ങള്!\nഫൊട്ടോഗ്രഫര് February 23, 2012 at 7:07 AM\nഈ വിക്ടേഴ്സ് ചാനല് എന്നാ കോപ്പാണെന്നാ പറഞ്ഞുവരുന്നത്..?\nഡിസ്കവറിയിലും നാഷണല് ജ്യോഗ്രാഫിക്കിലും വന്ന കുറേ വീഡിയോകള് അടിച്ചുമാറ്റിയുള്ള കസര്‍ത്തുകള്...\nഎസ്എസ്എല്‍സി ഒരുക്കമെന്നൊക്കെപ്പറഞ്ഞ് കുറേ ഇസ്തിരി ചുളുങ്ങാ ഷര്‍ട്ടുമിട്ട് കറങ്ങുന്ന കസേരയിലിരുന്ന് വാചകമടിക്കുന്ന പുളുന്താന്മാര്...\nപരസ്യമൊന്നുമില്ലാത്രെ! എങ്ങനെയാ..? ആളില്ലാചാനലില് പരസ്യം കൊടുത്തിട്ട് എന്താ നേട്ടം..?\nസോമലത ഷേണായി February 23, 2012 at 7:22 AM\nഒന്നും ചെയ്യാതിരിക്കുന്നതില് ഭേദമാണ് എന്തെങ്കിലും ചെയ്യുന്നതെന്ന് നേരത്തേ ആരോയിവിടെ കുറിച്ചതോര്‍മ്മിക്കുന്നു. ഡിസ്ക്കവറിയിലും നാഷണല് ജ്യോഗ്രഫിക് ചാനലിലുമുള്ള കുട്ടികള്‍ക്ക് പഠിക്കാനുള്ള കാര്യങ്ങള് മാത്രം എഡിറ്റ് ചെയ്തു കൊടുക്കുന്നത് അത്ര നിസ്സാരമൊന്നുമല്ലല്ലോ. വന്ദിച്ചില്ലെങ്കിലും ആരെയും നിന്ദിക്കരുതെന്നുള്ള പഴമൊഴി ചിന്തനീയം.\nsanu February 23, 2012 at 7:27 AM\nപ്രിയ ഫോട്ടോഗ്രാഫര് ,\nതാങ്കള് ചൊറിയാനായി മാത്രം ജനിച്ചവനാണ്\n"കുറേ ഇസ്തിരി ചുളുങ്ങാ ഷര്‍ട്ടുമിട്ട് കറങ്ങുന്ന കസേരയിലിരുന്ന് വാചകമടിക്കുന്ന പുളുന്താന്മാര്" ഇത് കൊള്ളാം എന്ത് നല്ല സംസ്കാരം.\nതാങ്കളുടെ ഇത്തരം പ്രവര്‍ത്തികള് തുടരുക,,,,,\nതാങ്കളുടെ ഇത്തരം കമന്റുകള് സ്വന്തം മക്കളെക്കൂടി കാണിക്കുക...\nഈ പാരമ്പര്യം നിലനിര്‍ത്താന് അവരെയും പ്രോത്സാഹിപ്പിക്കുക\nbean February 23, 2012 at 7:47 AM\nfinal export ചെയ്യുമ്പോള് home ഫോള്‍ഡറില് നിര്‍മ്മിക്കപെടുന്ന , PBhavan എന്ന ഫോള്‍ഡറില് .fxp എന്ന എക്സ്റ്റന്‍ഷന് ഫയല് ഉണ്ടായിരിക്കും.\nആദ്യം database എക്സ്പോര്‍ട്ട് ചെയ്തപ്പോള് സൃഷ്ടിക്കപ്പെട്ട .txp ഫയല് (സാറ് സൂചിപ്പിച്ചപോലെ അത് .txt ഫയല് അല്ല ) കൂടി PBhavan ഫോള്‍ഡറില് copy പേസ്റ്റ് ചെയ്ത് റിസള്‍ട്ട് CD തയ്യാറാക്കാം . മാര്‍ക്ക് ലിസ്റ്റിന്റെ PDF വേണ്ട .\nbean February 23, 2012 at 7:59 AM\nവിദഗ്ദ്ധര് തയ്യാറാക്കിയ വെബ്പോര്‍ട്ടല് നമ്മിലെത്രപേര് പ്രയോജനപ്പെടുത്തിയിട്ടുണ്ട്?\nഅതിന്റെ അഡ്രസ് കൂടി കൊടുക്കാമായിരുന്നു\nഹിത February 23, 2012 at 10:18 AM\nഒരു അദ്ധ്യാപകന് എന്തായിരിക്കണം എങ്ങിനെ ആയിരിക്കണം എന്ന് ഞാന് ആദ്യം മനസ്സിലാക്കിയത് മുരളി സാറിലൂടെ ആണ്.\nസ്നേഹപൂര്‍ണമായ പെരുമാറ്റത്തിലൂടെയും വെളിച്ചം വീശുന്ന ഉപദേശങ്ങളിലൂടെയും മുന്നോട്ടു നയിച്ച മുരളി സര് മരിക്കുന്നില്ല എന്നും മനസ്സില് സാറിന്റെ ഓര്‍മ്മകള് ഉണ്ടാവും\nMURALEEDHARAN.C.R February 23, 2012 at 1:24 PM\nMURALEEDHARAN.C.R February 23, 2012 at 1:26 PM\nPalakkad Team February 23, 2012 at 2:06 PM\n"വര്‍ഷങ്ങളും നൂറ്റാണ്ടുകളും ചിലപ്പോള് എണ്ണമറ്റ യുഗങ്ങളും കടന്നു പോയാലും ഞാന് തിരിച്ചു വരുന്നുണ്ട്.ഭസ്മ തട്ടിന്റെ പിറകില് വച്ച ധൂമ കൂട്ടുകളുടെ\nസുഗന്ധം നിറഞ്ഞ അന്തരീക്ഷത്തിലെ നിശബ്ധമായ സംഗീതം കേള്‍ക്കാന് വേണ്ടി"\n(എം.ടി യുടെ വരികള്)\nവര്‍ഷങ്ങളും നൂറ്റാണ്ടുകളും ചിലപ്പോള് എണ്ണമറ്റ യുഗങ്ങളും കടന്നു പോയാലും മുരളി സാറിന്റെ ഓര്‍മ്മകള് ഞങ്ങളില് നിലനില്‍ക്കും.\nbhama February 23, 2012 at 3:16 PM\nNidhin Jose February 23, 2012 at 4:09 PM\nHari | (Maths) February 23, 2012 at 6:00 PM\nഹിതയില് നിന്നും പറഞ്ഞു കേട്ട അറിവേ ഉണ്ടായിരുന്നുള്ളുവെങ്കിലും ജയദേവന് സാറിന് മുരളീധരന് സാറുമായുണ്ടായിരുന്ന സൗഹൃദത്തെപ്പറ്റി പറഞ്ഞു കേട്ടപ്പോള് മനസിലൊരു നോവല്. സൗഹൃദങ്ങള് കാത്തു സൂക്ഷിക്കാന് അദ്ദേഹമെന്നും ശ്രമിച്ചിരുന്നുവത്രേ. മാത്സ് ബ്ലോഗിന്റെ പേരിലും എന്റെ വ്യക്തിപരമായ പേരിലും അദ്ദേഹത്തിന്റെ വേര്‍പാടില് ദുഃഖം രേഖപ്പെടുത്തുന്നു.\nവി.കെ. നിസാര് February 23, 2012 at 6:22 PM\nമുരളിസാറിന്റെ വിയോഗം നീരജയ്ക്കും മറ്റ് പാലക്കാടന് ബ്ലോഗ് ടീമംഗങ്ങള്‍ക്കുമെന്ന പോലെത്തന്നെ ഞങ്ങള്‍ക്കും തീരാനഷ്ടമാണ്. ആത്മാര്‍ത്ഥമായ അനുശോചനങ്ങള്.\nkerala February 23, 2012 at 7:24 PM\nകണക്കിന്റെ ഉത്തര സൂചിക എവിടെ?\nJOHN P A February 23, 2012 at 7:36 PM\nkerala February 23, 2012 at 8:27 PM\nവെറുതെ പാവങ്ങളെ പറഞ്ഞ് പറ്റിക്കരുത് “കണക്കിന്റെ ഉത്തര സൂചിക എവിടെ?”\nJOHN P A February 23, 2012 at 9:24 PM\nമാത്സ്ബ്ലോഗിലേയക്ക് ഒരു മെയില് അയക്കുക\nPraveenKottayi February 23, 2012 at 10:25 PM\nമുരളീധരന് സാറിന് ആദരാഞ്ജലികള്.....സാറിന്റെ ആത്മാവിന് നിത്യ ശാന്തി നേരുന്നു..\nMALAPPURAM SCHOOL NEWS February 24, 2012 at 7:48 AM\nവിക്ടേഴ്സ് ചാനലില് സംപ്രേഷണം ചെയ്തുവരുന്ന എസ്.എസ്.എല്.സി ഒരുക്കം 2012 പരിപാടിയുടെ ഉള്ളടക്കം മുഴുവന് ഉള്‍പ്പെടുത്തി itsvicters എന്ന യുട്യൂബ് ചാനലും പ്രവര്‍ത്തനം തുടങ്ങി.\nitsvicters link ശരിയായിട്ടില്ല\nവി.കെ. നിസാര് February 24, 2012 at 7:51 AM\n"itsvicters link ശരിയായിട്ടില്ല"\nശരിയാക്കി സര്. നന്ദി\nഹിത പാലക്കാട് February 24, 2012 at 9:42 AM\nആതിര പാലക്കാട് February 24, 2012 at 9:44 AM\nമുരളി സാറിന് ആദരാഞ്ജലികള്.\nഅനന്യ February 24, 2012 at 10:01 AM\nഞാന് കോട്ടായി സ്ക്കൂളില് അല്ല പഠിച്ചത്. എനിക്ക് സാറെ പരിചയം ഹിത ചേച്ചിയിലൂടെ ആണ്. ഞാന് പത്താം ക്ലാസ്സില് പഠിക്കുമ്പോള് ആണ് സാറിനെ പരിചയപെടുന്നത്.അന്ന് മുതല് സര് എനിക്ക് ഒരു പ്രചോദനം തന്നെ ആയിരുന്നു.എല്ലാ ക്ലാസ്സിലും റിസള്‍ട്ട് വരുമ്പോള് എന്നെ വിളിച്ചു കാര്യങ്ങള് അന്വേഷിക്കുകയും തുടര് പഠനത്തിനു വേണ്ട ഉപദേശങ്ങള് തരുകയും ചെയ്തിരുന്നു.\nഹരി സര് പറഞ്ഞത് പോലെ സൗഹൃദങ്ങള് കാത്തു സൂക്ഷിക്കാന് സര് എന്നും ശ്രമിച്ചിരുന്നു സാറിന്റെ സുഹൃത്ത് വലയം കടല് കടന്നു പുറത്തേക്കും ഉണ്ടായിരുന്നു പലപ്പോഴും സര് U.K, Dubai, Canada എന്നീ രാജ്യങ്ങളിലെ കൂട്ടുകാര്‍ക്കുകത്തുകള്\nഎഴുതുന്നത് കാണാമായിരുന്നു. Mail അയച്ചാല് പോരെ എന്ന് ചോതിച്ചാല് കത്തിലൂടെ പറയുന്ന സുഖം mail അയച്ചാല് കിട്ടില്ല എന്ന് പറയുമായിരുന്നു.\nസാറിന്റെ ആത്മാവിന് നിത്യ ശാന്തി നേരുന്നു......\njoby February 24, 2012 at 10:47 AM\nneeds model maths exam answers urgently, otherwise students will get their sslc maths result before the model scores\nതൂലിക February 24, 2012 at 12:50 PM\nതൂലിക February 24, 2012 at 12:52 PM\nഐ.ടി. പ്രാക്ടിക്കല് ഡ്യൂട്ടിയിലുള്ള അധ്യാപകരുടെ ഡി.എ. ഉള്‍പ്പെടെയുള്ള remuneration എത്ര ?\nsanu February 24, 2012 at 1:15 PM\n190/- PER DAY\nbean February 24, 2012 at 3:13 PM\nD.A. 120 രൂപയും remuneration 70 രൂപയും ചേര്‍ത്ത് 190 രൂപ ആയിരുന്നു കഴിഞ്ഞ വര്‍ഷങ്ങളില് .\nഇപ്പോള് D.A. വര്‍ധിചില്ലേ?\nkerala February 24, 2012 at 8:13 PM\nമാത്സ്ബ്ലോഗിലേയക്ക് ഒരു മെയില് അയക്കുക"\nmail അയച്ചു ...മറുപടിയൊന്നുമില്ല\n848u j4C08 February 24, 2012 at 9:26 PM\nഅടിസ്ഥാന ശമ്പളം 25280 രൂപയില് കവിയുന്നവര്‍ക്ക് DA പ്രതിദിനം 250 രൂപയും , അതില് കുറവുള്ളവര്‍ക്ക് DA പ്രതിദിനം 200 രൂപയും .\nഇതോടൊപ്പം 70 രൂപ വെച്ച് remuneration ഉം\nkerala February 25, 2012 at 3:13 PM\nഉത്തര സൂചിക കിട്ടി. വളരെ നന്നി\nMa'din HSS February 26, 2012 at 11:33 AM\nthomas February 28, 2012 at 7:39 AM\nകഴിഞ്ഞദിവസം കേള്‍ക്കാനിടയായ ഒരു പസില്\n3 മൂന്നക്കസംഖ്യകള്.ഒന്നാമത്തേതിന്റെ ഇരട്ടിയാണ് രണ്ടാമത്തേത്.ഒന്നാമത്തേതിന്റെ മൂന്ന് മടങ്ങാണ് മൂന്നാമത്തേത്.0ഒരിക്കലും വരുന്നില്ല.ഒരക്കവും ആവര്ത്തിക്കുന്നില്ല.(അതായത്9അക്കങ്ങളും ഉപയോഗിക്കുന്നുണ്ട്).\nMURALEEDHARAN.C.R February 28, 2012 at 8:08 AM\nMURALEEDHARAN.C.R February 28, 2012 at 8:10 AM\nthomas February 28, 2012 at 10:49 AM\n@ murlidharan sir\nശരിയാണ്..ഇതു പോലെ3ശരിയുത്തരങ്ങള് കൂടി കണ്ടെത്താമത്രെ..\nMURALEEDHARAN.C.R February 28, 2012 at 10:50 AM\nthomas other sets are 219,438,657;\nMURALEEDHARAN.C.R February 28, 2012 at 10:57 AM\nthomas February 28, 2012 at 11:38 AM\n@ muralidharan sir\nthanks4the quick answer\nFeroze Bin Mohamed, Ndra, Tcr, KER March 2, 2012 at 11:24 AM\nkollam, nannayitundu pathra maadhyamangalil koodi ee site/blogine promote cheyyendathundu. kooduthal aalukal ipozhum ariyathavarundu, sarkaar thalathil adhypakar vicharichal keralamaake awareness nalkaan kazhiyille itharam blogukal.\nഹിത March 3, 2012 at 7:25 PM\nപൂര്‍ണ്ണിമക്ക് ആദരാഞ്ജലികള്.....പൂര്‍ണിമയുടെ ആത്മാവിന് നിത്യ ശാന്തി നേരുന്നു..\nഹിത March 3, 2012 at 7:38 PM\nപാലക്കാട് ടീമിലെ കണ്ണന് സര് പറഞ്ഞു ആണ് ഞങ്ങള് പൂര്‍ണിമയുടെ വിവരം അറിയുന്നതും മാത്സ് ബ്ലോഗില് ഇങ്ങനെഒരു വാര്‍ത്ത കൊടുത്തതും.കണ്ണന് സാറും കൂട്ടുകാരും ഏറെ ശ്രമിച്ചിരുന്നു ഈ കുട്ടിയെ സഹായിക്കാന്.\nജെ.ഡി.ടി ഇസ്‌ലാം ഹയര് സെക്കന്‍ഡറി സ്‌കൂള് വിദ്യാര്‍ഥിനിയായ പൂര്‍ണിമയ്ക്ക് അപകടം പറ്റുന്നത് 2011 ജനവരി 12 നാണ്. ട്യൂഷന് കഴിഞ്ഞ് കൂട്ടുകാരികള്‍ക്കൊപ്പം മടങ്ങവേ വെള്ളിമാടുകുന്നിലായിരുന്നു അപകടം. ടൂറിസ്റ്റ് ബസ്സിന്റെ വശത്തെ അറയുടെ വാതില് തുറന്ന രീതിയില് സഞ്ചരിക്കുന്നതിനിടെ പൂര്‍ണിമയുടെ കഴുത്തിനു പിറകില് തട്ടുകയായിരുന്നു. റോഡില് തെറിച്ചുവീണ പൂര്‍ണിമയെ നാട്ടുകാരാണ് ആസ്പത്രിയിലെത്തിച്ചത്. സുഷുമ്‌നാ നാഡിയ്ക്ക് പരിക്കേറ്റതിനെത്തുടര്‍ന്ന് ശ്വാസകോശ സംബന്ധമായ തളര്‍ച്ചയാണ് പൂര്‍ണിമയ്ക്ക് ബാധിച്ചത്.\nഅപൂര്‍വമായ ഒരുകൂട്ടായ്മയാണ് പൂര്‍ണിമയ്ക്കായി സഹായം സ്വരൂപിക്കാന് രൂപപ്പെട്ടത്. ഉദാത്തമായ മനുഷ്യസ്‌നേഹത്തെ വിളംബരം ചെയ്ത ആ കൂട്ടായ്മ ലോകത്തെന്നും ഓര്‍മിക്കപ്പെടേണ്ട ഒന്നായി മാറി. മാധ്യമങ്ങളില് നിന്ന് ഫെയ്‌സ്ബുക്ക്, ഓര്‍ക്കുട്ട് തുടങ്ങിയ സോഷ്യല് നെറ്റ് വര്‍ക്കിങ് വെബ്‌സൈറ്റുകളിലൂടെ കൂട്ടുകാര് പൂര്‍ണിമയ്ക്കു സഹായം തേടി. ഒരു പരിചയവും ഇല്ലാത്തവരും പൂര്‍ണിമയ്ക്കു സഹായം തേടി വന്ന വാര്‍ത്തകള് പോസ്റ്റുചെയ്തു. ഇതോടെ ലോകമെങ്ങുമുള്ള മലയാളികള് സഹായധനം സ്വരൂപിച്ച് നേരത്തെ രൂപവത്കരിച്ച സഹായസമിതിയുടെ അക്കൗണ്ടില് നിക്ഷേപിക്കാന് തുടങ്ങി. ചികിത്സയ്ക്ക് അരക്കോടി രൂപ ലക്ഷ്യമിട്ടാണ് സഹായസമിതി പ്രവര്‍ത്തനം തുടങ്ങിയത്. എഴുപതുലക്ഷത്തിലേറെ രൂപ സമാഹരിക്കാനായി. അസോസിയേഷനുകളും വിദ്യാര്‍ഥികളും രംഗത്തിറങ്ങി. കാമ്പസുകളില് ബൈക്ക് അഭ്യാസപ്രകടനങ്ങള്‍വരെ നടന്നു. എല്ലാവര്‍ക്കും ഒരു ലക്ഷ്യം മാത്രമേ ഉണ്ടായിരുന്നുള്ളൂ. ഏറ്റവും വേഗം പൂര്‍ണിമയെ ജീവിതത്തിലേക്ക് തിരിച്ചുപിടിക്കുക എന്നതുമാത്രമായിരുന്നു അത്. അവള്‍ക്കു വേണ്ടിയുള്ള പ്രാര്‍ഥനകള് ലോകത്തിന്റെ അതിരുകള് മായ്ച്ചുകളഞ്ഞു.\nപക്ഷെ പൂര്‍ണിമ ഭൂമിയും വിട്ട് ശൂന്യതയില് മറഞ്ഞു.\nവി.കെ. നിസാര് March 3, 2012 at 7:49 PM\nവേദനകളില്ലാത്ത ഒരു ലോകത്തേക്ക് പൂര്‍ണ്ണിമ സര്‍വ്വശക്തനാല് ഉയര്‍ത്തപ്പെട്ടു എന്ന് വിശ്വസിക്കാന് തന്നെയാണ് എനിക്കിഷ്ടം. എങ്കിലും ഉള്ളിന്റെ ഉള്ളില് ഒരു വിങ്ങല്..\nGAYATHRI March 3, 2012 at 8:25 PM\nella varshavum kuttikalude bharam kurakkanayi padabhagangalil ilavu veruthiyirunnello.ippravshyam enthe ath undayilla.s.s il 24 chapters anu oru kuttiykk padikkanullath.athu oravshyavumillate valichuneetiyirikkunnu.oru padamenkil oru padam kuttikalkk kurachu koduthirunnenkil ath valare sahayamayirunnene aa kuttikalkk\nGAYATHRI March 3, 2012 at 8:28 PM\nഹോംസ് March 4, 2012 at 7:13 AM\n"ഓര്‍മ്മയില്ലേ..? നമ്മളെല്ലാം അവളുടെ വിലപ്പെട്ട ജീവനു വേണ്ടി പ്രാര്‍ത്ഥിച്ചതും കഴിയാവുന്ന സഹായങ്ങള് ചെയ്തതും..?"\nനല്ല ഓര്‍മ്മയുണ്ട് സര്,\nവേദനകളില്ലാത്ത ലോകത്തേക്ക് പോയ പൂര്‍ണ്ണിമയ്ക്ക് എല്ലാ ആദരാഞ്ജലികളും.\nAnil March 5, 2012 at 10:50 AM\nപത്താം തരത്തിലെ കൂട്ടുകാര്‍ക്ക് പരീക്ഷയ്ക്ക് തയ്യാറാകുവാന് വയനാട് ജില്ലയിലെ അധ്യാപകരുടെ ഒരു എളിയശ്രമം. വയനാട് ജില്ലാ വിദ്യാഭ്യാസ വകുപ്പും ജില്ലാ പഞ്ജായത്തും മേല്‍നോട്ടം വഹിച്ച് തയ്യാറാക്കിയ "വിജയജ്യോതി" എന്ന sslc വിദ്യാര്‍ത്ഥികള്‍ക്കുള്ള പരിശീലന പ്രവര്‍ത്തനങ്ങള് download ചെയ്ത് ഉപയോഗിക്കാന് ശ്രമിക്കുക. www.arividam.org എന്ന website-ല് വിജയജ്യോതി എന്ന link click ചെയ്താല് വീശദാംശങ്ങള് കാണാം.മാറിയ പാഠപുസ്തകത്തില് ഒളിഞ്ഞുകിടക്കുന്ന ഉന്നതമായ ചിന്തകളെ ആകുന്നിടത്തോളം തന്റേതാക്കിമാറ്റി ധൈഷണികതയുടെ വെളിപ്പെടുത്തലുകളായി മാറ്റാന് ഈ വരുന്ന sslc പരീക്ഷയ്ക് കഴിയട്ടെ എന്നു ആശംസിക്കുന്നു.\nskmj high school\nAnil March 5, 2012 at 11:09 AM\nsslc പൊതുപരീക്ഷയ്ക്ക് തയ്യാറെടുക്കുന്നതിനായി അധ്യാപകര്‍ക്കും കുട്ടികള്‍ക്കും ഉപകരിക്കുന്ന "വിജയജ്യോതി" എന്ന പേരില്, വയനാട് ജില്ലയിലെ അധ്യാപകര് തയ്യാറാക്കിയ പ്രവര്‍ത്തനങ്ങള് ലഭിക്കാന് www.arividam.org എന്ന website ല് വിജയജ്യോതി എന്ന link ഇപയോഗിക്കുക.വയനാട് ജില്ലാ വിദ്യാഭ്യാസവകുപ്പും ജില്ലാ പഞ്ജായത്തും ഒരുമിച്ച് മേല്‍നോട്ടം വഹിച്ച പ്രസ്തുത സംരംഭം കേരളത്തിലെ മുഴുവന് അധ്യാപകര്‍ക്കും കുട്ടികള്‍ക്കും ഉപകരിക്കുമെന്നു വിശ്വസിക്കുന്നു. മാറിയ പാഠപുസ്തകത്തിലെ പേജുകളില് ഒളി‍ഞ്ഞുകിടക്കുന്ന ഉയര്‍ന്ന ചിന്തകളെ ആകുന്നിടത്തോളം തന്റേതാക്കിമാറ്റി,ആര്‍ജ്ജവമുള്ള ധൈഷണികതയുടെ വെളിപ്പെടുത്തലകളായി മാറ്റാന് വരുന്ന sslc പരീക്ഷയിലെ പ്രവര്‍ത്തനങ്ങളിലൂടെ കൂട്ടുകാര്‍ക്ക് സാധിക്കട്ടെ എന്നു ആശംസിക്കുന്നു.സമാനതകളില്ലാത്ത വ്യക്തിത്വങ്ങളുടെ ഒരു കൂട്ടായ്മയുടെ പ്രസരിപ്പ് നമ്മുടെ നാട്ടിന് ലഭിക്കാന് ഈ പൊതുപരീക്ഷയിലൂടെ നമുക്ക് സാധിക്കണം.\nഎസ്. കെ എം. ജെ. ഹൈസ്ക്കൂള്


സർക്കാർ ജീവനക്കാരുടെ ആറു ദിവസത്തെ ശമ്പളം5മാസം പിടിക്കാൻ മന്ത്രിസഭാ തീരുമാനം- Cabinet meeting about govt employees salary cut\nസർക്കാർ ജീവനക്കാരുടെ ആറു ദിവസത്തെ ശമ്പളം5മാസം പിടിക്കാൻ മന്ത്രിസഭാ തീരുമാനം\nആറു ദിവസത്തെ ശമ്പളം അഞ്ചു മാസമായി പിടിക്കുന്നതിലൂടെ ഒരു മാസത്തെ ശമ്പളം സമാഹരിക്കുകയാണ് സർക്കാർ ലക്ഷ്യം\nUpdated: April 22, 2020 4:37:51 pm\nതിരുവനന്തപുരം: സർക്കാർ ജീവനക്കാരുടെ ആറു ദിവസത്തെ ശമ്പളം അഞ്ചു മാസത്തേക്ക് പിടിക്കാൻ മന്ത്രിസഭാ യോഗം തീരുമാനിച്ചു. ആരോഗ്യ വകുപ്പ് ജീവനക്കാർക്കും പൊലീസിനും ശമ്പളം പിടിക്കുന്നതിൽനിന്നും ഇളവില്ല. 20,000 രൂപയിൽ താഴെ ശമ്പളം വാങ്ങുന്ന പാർട്ട് ടൈം ജീവനക്കാർക്ക് മാത്രമാണ് ഇളവുണ്ടാവുക. അവർക്ക് താൽപര്യമുണ്ടെങ്കിൽ മാത്രം ശമ്പളം നൽകാം. സർക്കാരിന്റെ സാമ്പത്തിക സ്ഥിതി മെച്ചപ്പെടുന്ന മുറയ്ക്ക് പിടിച്ച തുക തിരികെ നൽകാനാണ് തീരുമാനം. ഈ വ്യവസ്ഥയും കൂടി ഉൾപ്പെടുത്തിയാകും സർക്കാർ ഉത്തരവിറക്കുക.\nആറു ദിവസത്തെ ശമ്പളം അഞ്ചു മാസമായി പിടിക്കുന്നതിലൂടെ ഒരാളുടെ ഒരു മാസത്തെ ശമ്പളം സമാഹരിക്കുകയാണ് സർക്കാർ ലക്ഷ്യം. മന്ത്രിമാരുടെയും എംഎൽഎമാരുടെയും ശമ്പളം 30 ശതമാനം പിടിക്കാനും തീരുമാനിച്ചിട്ടുണ്ട്. ഡിഎ കുടിശിക പിടിച്ചെടുത്ത് 2700 കോടി രൂപ സമാഹരിക്കുക, ഡിഎ കുടിശക മരവിപ്പിക്കുക തുടങ്ങിയ നിർദേശങ്ങളും പരിഗണിക്കുന്നുണ്ട്.\nകോവിഡ് പ്രതിരോധ പ്രവർത്തനങ്ങൾക്ക് പണം സമാഹരിക്കുന്നതിനായി സാലറി ചലഞ്ചുമായി സർക്കാർ മുന്നോട്ടുപോയിരുന്നു. ഇതിനെതിരെ ജീവനക്കാരുടെ ഇടയിൽനിന്നു തന്നെ എതിർപ്പുയർന്നു. ഈ സാഹചര്യത്തിലാണ് സർക്കാർ ബദൽ മാർഗ്ഗങ്ങൾ തേടിയത്. പുതിയ തീരുമാനം ജീവനക്കാരുടെ ഇടയിൽ എതിർപ്പുണ്ടാക്കാൻ സാധ്യത കുറവാണെന്നാണ് സർക്കാർ വിലയിരുത്തൽ. എന്നാൽ ഇതിനെതിരെ നിയമപരമായ നടപടികൾ ആലോചിക്കുമെന്ന് പ്രതിപക്ഷ സംഘടനകൾ വ്യക്തമാക്കി കഴിഞ്ഞു.\nകൊറോണ വൈറസിന്റെ പശ്ചാത്തലത്തിലാണ് പ്രളയകാലത്തിന് സമാനമായി സാലറി ചലഞ്ചിന് മന്ത്രിസഭാ അംഗീകാരം നൽകിയത്. സർക്കാർ ജീവനക്കാരുടെ ഒരു മാസത്തെ ശമ്പളം മുഖ്യമന്ത്രിയുടെ ദുരിതാശ്വാസ നിധിയിലേക്ക് എത്തിക്കുന്നതാണ് സാലറി ചലഞ്ച്. ഒരു മാസത്തെ ശമ്പളം ഗഡുക്കളായി ദുരിതാശ്വാസ നിധിയിലേക്ക് നൽകാം. സാലറി ചലഞ്ചിലൂടെ ലഭിക്കുന്ന പണം കൊറോണ പ്രതിരോധ പ്രവർത്തനങ്ങൾക്ക് ഉപയോഗിക്കാമെന്നായിരുന്നു സർക്കാർ കണക്ക് കൂട്ടൽ.\nകേരളത്തിൽ ഇന്നലെ 19 പേർക്കാണ് കൊറേണ വൈറസ് ബാധ സ്ഥിരീകരിച്ചത്. കഴിഞ്ഞ കുറച്ച് ദിവസങ്ങളിലെ സാഹചര്യത്തിൽ നിന്നും വ്യത്യസ്തമാണ് ഇന്നത്തെ അവസ്ഥയെന്ന് മുഖ്യമന്ത്രി പിണറായി വിജയൻ പറഞ്ഞു. കണ്ണൂർ ജില്ലയിലെ പത്ത് പേർക്ക് ഇന്നലെ കോവിഡ്-19 സ്ഥിരീകരിച്ചപ്പോൾ പാലക്കാട് നാലു പേർക്കും കാസർഗോഡ് മൂന്ന് പേർക്കും മലപ്പുറം, കൊല്ലം ജില്ലകളിൽ ഒരോരുത്തർക്കും വൈറസ് ബാധ സ്ഥിരീകരിച്ചു.\nWeb Title: Coronavirus kerala govt employees salary cut


എന്റെ സ്നേഹം വർദ്ധിപ്പിക്കണമേ – Nelson MCBS\nBy Jilsa Joy on June 12, 2022 • ( Leaveacomment )\nനോമ്പും പ്രാർത്ഥനയും പശ്ചാത്താപവുമായ് … ത്രിത്വത്തെ മോദാൽ നിത്യം വാഴ്ത്തീടാം …\nക്രൈസ്തവവിശ്വാസത്തിന്റെ കാതലും അടിത്തറയുമാണ് പരിശുദ്ധ ത്രിത്വമെന്ന രഹസ്യം. പിതാവിന്റെയും പുത്രന്റെയും പരിശുദ്ധാത്മാവിന്റെയും കൂട്ടായ്മയാണ് വിശ്വാസസമൂഹത്തിന്റെ മാതൃകയും. ആഴമളക്കാനാവാത്ത സ്നേഹത്തിൽ അധിഷ്ഠിതമായ കൂട്ടായ്മ. ക്രിസ്തു ശിരസ്സായുള്ള സഭയുടേതും കൂട്ടായ്മയുടെ ജീവിതമാകണം , ആദിമസഭയിലെ പോലെ. തമ്മിൽ തമ്മിലും പുറമെയുള്ളവരോടും തുറവിയുള്ളവർ.\nലോകസൃഷ്ടിയോ യേശുവിന്റെ മനുഷ്യാവതാരമോ, വിശുദ്ധ കുർബ്ബാനയോ, ഓരോ മനുഷ്യാത്മാവിലെയും വാസമോ …അങ്ങനെ ഏതെടുത്താലും മൂവരുടെയും കൂട്ടായ പ്രവർത്തനമുണ്ട്. പരസ്പരപൂരകങ്ങളായി വർത്തിക്കുന്ന മൂവർ.\nദൈവത്തിന്റെ ഛായയിലും സാദൃശ്യത്തിലും സൃഷ്ടിക്കപ്പെട്ടിരിക്കുന്ന നമ്മൾ, ത്രിത്വൈകദൈവം മൂവരും ചേർന്നുള്ള ഐക്യത്തിൽ നിലനിൽക്കും പോലെ , മറ്റുള്ളവരോടുള്ള സ്നേഹത്തിൽ നിലനിൽക്കുമ്പോഴാണ് ദൈവമക്കൾ ആകുന്നത്.\nകടലും കരയും കടന്നു ദൈവത്തെയും, ഹൃദയസമാധാനത്തേയും സംതൃപ്തിയെയും അന്വേഷിച്ച് നട്ടംതിരിയുന്നവരോട് പരിശുദ്ധ ത്രിത്വത്തിന്റെ വിശുദ്ധ എലിസബത്തിന് പറയാനുള്ളത് ഉള്ളിലേക്ക് നോക്കാനാണ്. പിതാവിന്റെയും പുത്രന്റെയും പരിശുദ്ധാത്മാവിന്റെയും വാസസ്ഥലമാണ് മനുഷ്യൻ എന്നസത്യം അവൾ വിശ്വസിച്ചു, അനുഭവിച്ചു, അവരുമായി നിരന്തരസമ്പർക്കത്തിന് ശ്രമിച്ചു. “എന്നെ സംബന്ധിച്ചിടത്തോളം പ്രേഷിതത്വം അടങ്ങിയിരിക്കുന്നത് ദൈവൈക്യത്തിലും സ്നേഹത്തിലുമാണ്. ഇത് എൻറെ ജീവിതത്തിൽ സാർത്ഥകമാകുന്നതിനും അങ്ങനെ പ. ത്രിത്വത്താൽ ആവൃതയായി ജീവിക്കുന്നതിനും വേണ്ടി പ്രാർത്ഥിക്കേണമേ”. അവൾ തൻറെ അമ്മക്കെഴുതി, “നമ്മുടെ ആത്മാവ് ദൈവഭവനമാണ്. രാപകൽ മൂന്നു ദൈവആളുകളും നമ്മിൽ വസിക്കുന്നു. ദിവ്യകാരുണ്യം സ്വീകരിക്കുമ്പോൾ മാത്രമേ മിശിഹായുടെ മനുഷ്യത്വം നമ്മോടുകൂടെ സ്ഥിതി ചെയ്യുന്നുള്ളു. എന്നാൽ വിശുദ്ധർ സ്വർഗ്ഗത്തിൽ ആരാധിക്കുന്ന ദൈവത്വം സദാ നമ്മിൽ വസിക്കുന്നു”.\nവിശുദ്ധ യോഹന്നാന്റെ സുവിശേഷത്തിലെ പതിനേഴാം അധ്യായത്തിൽ തന്റെ എല്ലാകാലത്തെയും ശിഷ്യർക്കായി യേശു നടത്തിയ അഗാധമായ പ്രാർത്ഥന ത്രിത്വത്തിലെ ആളുകളും നമ്മളും തമ്മിലുള്ള ഐക്യത്തിന് വേണ്ടിയുള്ളതാണെന്നാണ് കുരിശിന്റെ വിശുദ്ധ യോഹന്നാൻ പറഞ്ഞത്. ” ശ്വസിക്കൽ പോലുള്ള ദൈവികനിവേശനം വഴി പരിശുദ്ധാത്മാവ് അത്യുന്നതത്തിലേക്ക് ആത്മാവിനെ ഉയർത്തുന്നു. പഠിപ്പിക്കുന്നു. ദൈവത്തിൽ ശ്വസിക്കാൻ കഴിവുള്ളവളാക്കുന്നു. പിതാവ് പുത്രനിലും പുത്രൻ പിതാവിലും ശ്വസിക്കുന്ന സ്നേഹത്തിന്റെ അതേ ശ്വസനം തന്നെയാണിത്. സ്നേഹത്തിന്റെ ഈ ശ്വസനം പരിശുദ്ധാത്മാവ് തന്നെയാണ്”.\n‘അവാച്യമായ നെടുവീർപ്പുകളാൽ നമുക്കുവേണ്ടി മാദ്ധ്യസ്ഥം വഹിക്കുന്ന പരിശുദ്ധാത്മാവ്’ പരിശുദ്ധ കുർബ്ബാനയുടെ സമയത്ത് പ്രത്യേകമായി നമുക്ക് അത് സാധ്യമാക്കി തരുന്നു. നമുക്കായി ദിവസവും, നിരന്തരം, കുരിശിലെ യാതനകളും മരണവും അർപ്പിക്കുകയും , നമുക്കായുള്ള യാചനകള് ആവർത്തിക്കുകയും ദൈവപിതാവിനോട് അടിയന്തിരമായി കരുണയും കൃപയും നമുക്കുവേണ്ടി ആവശ്യപ്പെടുകയും ചെയ്യുന്ന പുത്രനായ ദൈവവും പരിപാവനമായ അൾത്താരയിലെ ബലി വഴിയാണ് നമുക്കുവേണ്ടിയുള്ള മാധ്യസ്ഥം കൂടുതലും സാധിക്കുന്നത്. ആ ഒരു ഓർമ്മയിൽ വിശുദ്ധ കുർബ്ബാനയിൽ ഭക്തിപൂർവ്വം നമുക്ക് പങ്കെടുക്കാം. കൃപക്കായി യാചിക്കാം.\nത്രിനിത്താസ് എന്ന ലത്തീൻ പദത്തിൽ നിന്നാണ് ട്രിനിറ്റി എന്ന ഇംഗ്ലീഷ് വാക്ക് രൂപം കൊണ്ടത്. തുല്യരായ മൂന്നാളുകൾ ഏകദെവത്തിൽ, എന്നാണ് പരിശുദ്ധ ത്രിത്വം അല്ലെങ്കിൽ ത്രീയേകദൈവം എന്ന വാക്ക് കൊണ്ടുദ്ദേശിക്കുന്നത്. “പുത്രൻ എന്തായിരിക്കുന്നോ അത് തന്നെയാണ് പിതാവ് ; പിതാവ് എന്തായിരിക്കുന്നോ അത് തന്നെയാണ് പുത്രൻ ; പരിശുദ്ധാത്മാവ് എന്തായിരിക്കുന്നോ അത് തന്നെയാണ് പിതാവും പുത്രനും ; അതായത് സ്വഭാവത്തിൽ ഒരു ദൈവമാണ്” ( CCC 253)\nഈശോയുടെ മാമോദീസ സമയത്ത് പിതാവിന്റെയും പരിശുദ്ധാത്മാവിന്റെയും വ്യക്തമായ സാന്നിധ്യം ഉണ്ടായതുപോലെ നമ്മൾ മാമോദീസ സ്വീകരിക്കുമ്പോഴും ഒരു ത്രിത്വൈകബന്ധം അവിടെ ഉടലെടുക്കുന്നു. പിതാവായ ദൈവത്തിന്റെ മക്കളാകുന്നു, സഹോദരസ്നേഹത്തിൽ ഈശോയിൽ ഒന്നിക്കുന്നു. ഈശോയും പിതാവുമൊന്നിച്ചുള്ള സമർപ്പണജീവിതത്തിനു പരിശുദ്ധാത്മാവ് നമ്മെ ശക്തിപ്പെടുത്തുന്നു. ഓരോ ക്രിസ്ത്യാനിയുടെയും വിളി.\nപുത്രനായ ദൈവത്തോട് ഒന്നായി, പരിശുദ്ധാത്മശക്തിയിൽ പിതാവിനോടുള്ള സ്നേഹത്തിൽ വളരുന്നതാണ്. പിതാവിനോടും പുത്രനോടും പരിശുദ്ധാത്മാവിനോടുമുള്ള അടുപ്പത്തിൽ വളരുമ്പോൾ ഈ സ്നേഹത്തിൽ നമ്മൾ ആഴപ്പെടുന്നു.\nമാലാഖമാരും വിശുദ്ധരുമടങ്ങിയ സ്വർഗ്ഗീയഗണങ്ങളാൽ സദാ ആരാധിക്കപ്പെടുന്ന പരിശുദ്ധത്രിത്വം നമ്മുടെ ഹൃത്തിനുള്ളിൽ വസിക്കുമെന്നുള്ളത് എത്ര വിസ്മയനീയകരമായ കാര്യമാണ്.\nഓ എന്റെ ഈശോ, ഇതാ ഞാൻ എന്നെ പൂർണ്ണമായും അങ്ങയുടെ ദിവ്യസ്നേഹത്തിന് സമർപ്പിക്കുന്നു. ഞാൻ അങ്ങിൽ ഒന്നായിത്തീരട്ടെ. അങ്ങയോടുള്ള സ്നേഹത്തെപ്രതി അങ്ങയുടെ ഹിതത്തിന് എന്നെ പൂർണ്ണമായും വിട്ടുതരുന്നു.\nഏതവസ്ഥയിലും ഓരോ നിമിഷത്തിലും ഇപ്പോഴും എപ്പോഴും അങ്ങയുടെ ഹിതത്തെ സ്നേഹിച്ചുകൊണ്ട് അങ്ങിൽ ഒന്നായിതീർന്ന്, പരിശുദ്ധ സ്നേഹത്തിൽ ജീവിക്കാനുള്ള കൃപക്കായി പരിശുദ്ധാത്മാവേ ഞാൻ പ്രാർത്ഥിക്കുന്നു. അങ്ങനെ ഞാൻ പരിശുദ്ധ സ്നേഹത്തിന്റെ ബലിവസ്തു ആയി മാറട്ടെ.\nപിതാവേ , അങ്ങേ പ്രിയപുത്രനും ഞങ്ങളുടെ രക്ഷകനും നാഥനുമായ ഈശോമിശിഹായുടെ തിരുഹൃദയത്തിലെ അനന്തസ്നേഹം ഓരോ നിമിഷവും അങ്ങേക്ക് ഞാൻ അർപ്പിക്കുന്നു. എന്റെ സ്നേഹം വർദ്ധിപ്പിക്കണമേ…\nപരിശുദ്ധ ത്രിത്വത്തിന് പ്രത്യേകം പ്രസാദിച്ച ആലയമാണ് പരിശുദ്ധ അമ്മ. പരിശുദ്ധ ത്രിത്വത്തിന് ഇഷ്ടപ്പട്ട പൂങ്കാവനമായി നമ്മുടെ ഹൃദയം മാറാൻ പരിശുദ്ധ അമ്മയുടെ മാധ്യസ്ഥം യാചിക്കാം.\nകർത്താവായ യേശുക്രിസ്തുവിന്റെ കൃപയും ദൈവത്തിന്റെ സ്നേഹവും പരിശുദ്ധാത്മാവിന്റെ സഹവാസവും നിങ്ങളെവരോടും കൂടെ ഉണ്ടായിരിക്കട്ടെ (2കോറി 13 : 14)\nഎല്ലാവർക്കും എത്രയും പരിശുദ്ധ ത്രിത്വത്തിന്റെ തിരുന്നാൾ ആശംസകൾ ..\nTagged as: Holy Trinity, Jilsa Joy


covid patient death report out ചികിത്സാ പിഴവിനെ തുടർന്ന് കൊവിഡ് രോഗി മരിച്ച സംഭവം; ആശുപത്രി അധികൃതരുടെ വാദം പൊളിയുന്നു\nകളമശേരി മെഡിക്കൽ കോളജിൽ ചികിത്സാ പിഴവിനെ തുടർന്ന് കൊവിഡ് ബാധിതൻ മരിച്ച സംഭവത്തിൽ ആശുപത്രി അധികൃതരുടെ വാദം പൊളിയുന്നു. ഫോർട്ട് കൊച്ചി സ്വദേശി ഹാരിസ് മരിച്ചത് ഹൃദയാഘാതം മൂലമാണെന്ന ആശുപത്രിയുടെ വിശദീകരണം തള്ളുന്ന മരണ റിപ്പോർട്ട് പുറത്ത് വന്നു. കൊവിഡ് മൂലമുള്ള ന്യുമോണിയയും ഹൈപ്പർ ടെൻഷനുമാണ് മരണകാരണമെന്നാണ് മരണ റിപ്പോർട്ടിൽ പറയുന്നത്.\nഹാരിസിന്റെ മരണം ഓക്‌സിജൻ ട്യൂബ് മാറിയതുകൊണ്ടല്ലെന്നും ഹൃദയാഘാതമാണ് മരണകാരണമെന്നും\nനോഡൽ ഓഫിസർ ഫത്താഹുദീനും മെഡിക്കൽ കോളജ് പ്രിൻസിപ്പലും വാർത്താ സമ്മേളനത്തിൽ പറഞ്ഞിരുന്നു. ഇതിനെ തള്ളുന്നതാണ് ഹാരിസിന്റെ മരണ റിപ്പോർട്ട്. കൊവിഡ് മൂലമുള്ള ന്യുമോണിയ മൂർച്ഛിക്കുകയും ഹൈപ്പർ ടെൻഷനുമാണ് മരണത്തിലേക്ക് നയിച്ചതെന്നുമാണ് റിപ്പോർട്ടിൽ വ്യക്തമാക്കുന്നത്. ആശുപത്രി അധികൃതരെ വെട്ടിലാക്കുന്നതാണ് റിപ്പോർട്ട്.\nRead Also :കളമശേരി മെഡിക്കൽ കോളജിലെ ചികിത്സാ വീഴ്ച; കൂടുതൽ ജീവനക്കാരുടെ മൊഴിയെടുക്കാനൊരുങ്ങി പൊലീസ്\nഅതേസമയം, മരിച്ച ഹാരിസിന്റെ കുടുംബത്തിന്റെ പരാതിയിൽ പൊലീസ് മൊഴിയെടുപ്പ് പുരോഗമിക്കുകയാണ്. ഇന്നലെ ചികിത്സ പിഴവ് വെളിപ്പെടുത്തിയ നഴ്‌സിംഗ് ഓഫീസറിൽ നിന്ന് പൊലീസ് മൊഴിയെടുത്തു. ഹാരിസ് മരിക്കുമ്പോൾ ഡ്യൂട്ടിയിൽ ഉണ്ടായിരുന്ന ജീവനക്കാരുടെ മൊഴിയെടുക്കാനും പൊലീസ് തീരുമാനിച്ചിട്ടുണ്ട്. സംഭവത്തിൽ വിപുലമായ അന്വേഷണമാണ് പൊലീസ് നടത്തുന്നത്.\nStory Highlights – Kalamassery medical college, Covid patient


Renault Launches 2nd Anniversary Edition Duster - Malayalam DriveSpark\nറിനോ ഡസ്റ്റര് രണ്ടാം വാര്‍ഷിക പതിപ്പ് വിപണിയില്\nPublished: Friday, July 11, 2014, 15:43 [IST]\nറിനോ ഡസ്റ്ററിന്റെ രണ്ടാം വാര്‍ഷിക പ്രത്യേക പതിപ്പ് പുറത്തിറങ്ങി. ഇന്ത്യയില് ലോഞ്ച് ചെയ്തതിന്റെ രണ്ടാം വാര്‍ഷികമാണ് ഡസ്റ്റര് അഡ്വഞ്ചര് പതിപ്പിന്റെ ലോഞ്ചിലൂടെ ആഘോഷിക്കുന്നത്. ദില്ലി എക്‌സ്‌ഷോറൂം നിരക്കു പ്രകാരം 8,80,000 രൂപയാണ് ഈ വാഹനത്തിനു വില.\nരാജ്യത്ത് 1 ലക്ഷം ഡസ്റ്ററുകള് വിറ്റഴിച്ചതിന്റെ ആഹ്ലാദം പ്രകടിപ്പിക്കാന് ഒരു പരിമിതകാല പതിപ്പ് വിപണിയിലെത്തിച്ചതിനു പിന്നാലെയാണ് പുതിയ വാഹനം വരുന്നത്.\nഡസ്റ്റര് അഡ്വഞ്ചര് മോഡലില് നിരവധി പ്രത്യേക സന്നാഹങ്ങള് നല്‍കിയിട്ടുണ്ട്. രണ്ടുവര്‍ഷത്തെ അധിക വാറന്റിയോടെയാണ് ഡസ്റ്റര് പ്രത്യേക പതിപ്പ് വിപണിയിലെത്തിയിരിക്കുന്നത്. നാലു വര്‍ഷത്തെ സൗജന്യ റോഡ്‌സൈഡ് അസിസ്റ്റന്‍സും കമ്പനി വാഗ്ദാനം ചെയ്യുന്നു. ജൂലെ 20 വരെയാണ് 8,80,000 രൂപ വിലയില് ഈ വാഹനം ലഭിക്കുക എന്നും റിനോ അറിയിക്കുന്നു.\nഈ പ്രത്യേക പതിപ്പ് വാങ്ങുന്നതോടെ ഗാങ് ഓഫ് ഡസ്റ്റേഴ്‌സ് ക്ലബ്ബിലേക്ക് സൗജന്യ അംഗത്വവും ലഭിക്കുന്നതാണ്.\nനിയോണ് യെല്ലോ നിറത്തിലുള്ള ഇന്റീരിയറാണ് ഈ വാഹനത്തിനുള്ളത്. എക്സ്റ്റീരിയറില് ആമസോണ് ഗ്രീന് നിറം പൂശിയിരിക്കുന്നു. ബംപറില് കനമേറിയ ഒരു പ്രൊട്ടക്ടര് സ്ഥാപിച്ചിട്ടുണ്ട്. ഇതിന്മേല് രണ്ട് പ്രത്യേക ലൈറ്റുകളും ചേര്‍ത്തിരിക്കുന്നു. വാഹനത്തില് സ്‌മോക്ക്ഡ് ഹെഡ്‌ലാമ്പുകള് നല്‍കിയിട്ടുണ്ട്.\n1.5 ലിറ്റര് ശേഷിയുള്ള എന്‍ജിനാണ് റിനോ ഡസ്റ്റര് അഡ്വഞ്ചര് പതിപ്പിലുള്ളത്. ഈ എന്‍ജിന് 200 എന്‍എം ചക്രവീര്യം പുറത്തെടുക്കാന് ശേഷിയുള്ളതാണ്. 85 പിഎസ് കരുത്തും ഇവനുണ്ട്. ലിറ്ററിന് 20.5 കിലോമീറ്ററാണ് ഇന്ധനക്ഷമത.\nകൂടുതല്... #renault duster #new launch #റിനോ ഡസ്റ്റര് #ന്യൂ ലോഞ്ച്\nRenault India is celebrating its second anniversary of its popular compact SUV the Duster.\nStory first published: Friday, July 11, 2014, 15:43 [IST]


കേസ്‌കൊടുക്കുമെന്ന് പറയുന്നവരുണ്ട്, അവര് കൊടുക്കട്ടെ, എനിക്കെന്താണ് ?; താന് ആത്മഹത്യ ചെയ്യാനൊന്നും പോവുന്നില്ലെന്നും മേജര് രവി\nബി.ജെ.പി ലൗ ജിഹാദ് എന്ന് പറയുമ്പോള് ഞങ്ങള് പ്യാര് ഇഷ്‌ക് മൊഹബത് സിന്ദാബാദ് എന്ന് പറയും; അംബേദ്കര് ജയന്തിയും പ്രണയദിനവും ആഘോഷിക്കും: ജിഗ്നേഷ് മേവാനി\nകേസ്‌കൊടുക്കുമെന്ന് പറയുന്നവരുണ്ട്, അവര് കൊടുക്കട്ടെ, എനിക്കെന്താണ്; താന് ആത്മഹത്യ ചെയ്യാനൊന്നും പോവുന്നില്ലെന്നും മേജര് രവി\nSaturday 11th November 2017 7:57pm\nകൊച്ചി: നവമാധ്യമങ്ങളിലൂടെ വര്‍ഗീയപരാമര്‍ശം നടത്തിയെന്ന വിഷയത്തില് പ്രതികരണവുമായി സംവിധായകന് മേജര് രവി. തന്നെ ക്രൂശിച്ചെന്ന് പറഞ്ഞ് ആത്മഹത്യ ചെയ്യാനൊന്നും പോകുന്നില്ലെന്ന് അദ്ദേഹം മാതൃഭൂമി ഡോട്ട്‌കോമിനനുവദിച്ച അഭിമുഖത്തില് പറഞ്ഞു.\nAlso read: ജയ് ഹിന്ദ് രവീ നിങ്ങള് മലര്‍ന്ന് കിടന്ന് തുപ്പരുത്; നിങ്ങളെ സല്ല്യൂട്ട് ചെയ്ത നിമിഷങ്ങളോര്‍ത്ത് സൈനികര് ലജ്ജിക്കുന്നുണ്ടാകും; മേജര് രവിക്കെതിരെ എം എ നിഷാദ്\nകഴിഞ്ഞദിവസമായിരുന്നു സോഷ്യല് മീഡിയയിലൂടെ മേജര് രവിയുടെ വര്‍ഗീയപരാമര്‍ശങ്ങളടങ്ങിയ ഓഡിയോ ക്ലിപ്പുകള് പ്രചരിക്കപ്പെട്ടിരുന്നത്. ‘ഒരു വര്‍ഷം മുന്‍പ് ടി.വി ചാനല് അവതാരകയുടെ മുഖത്ത് കാര്‍ക്കിച്ച് തുപ്പണമെന്ന് പറഞ്ഞതിന് എല്ലാവരും കൂടെ തന്റെ നെഞ്ചത്ത് പൊങ്കാലയിട്ടു. അന്ന് ഒരു ഹിന്ദുവിന്റെയും രക്തം തിളയ്ക്കുന്നത് കണ്ടില്ല. ഇന്നവര് നിങ്ങള് വിശ്വസിക്കുന്ന അമ്പലങ്ങളില് കയറിക്കൂടിയിരിക്കുന്നു. നാളെ വീട്ടിലും കയറും എല്ലാവരും കൂടി പുറത്തിറങ്ങുന്ന സമയത്ത് മാത്രമേ താനും പുറത്തിറങ്ങൂ ഒറ്റപ്പെടാന് ആഗ്രഹിക്കുന്നില്ല. എന്റെ എന്നതല്ല നമ്മുടേതെന്ന് കണ്ട് ശക്തരാകണം. അല്ലെങ്കില് ഹിന്ദു ഇല്ലാതാകും’ എന്നായിരുന്നു രവി പറഞ്ഞിരുന്നത.\nസോഷ്യല്‍മീഡിയയിലൂടെ ഓഡിയോ പ്രചരിച്ചതിനു പിന്നാലെ സംഭവം വിവാദമായിരുന്നു. എന്നാല് വിമര്‍ശനങ്ങള് ഉയര്‍ത്തിയതുകൊണ്ട് താന് ആത്മഹത്യ ചെയ്യില്ലെന്നാണ് അദ്ദേഹം പറയുന്നത്. താന് വളരെ ടഫായ വ്യക്തിയാണെന്നും എന്തെങ്കിലും തെറ്റ് ചെയ്തിട്ടുണ്ടെങ്കില് തുറന്നു സമ്മതിക്കാനുള്ള ചങ്കൂറ്റം തനിക്കുണ്ടെന്നും അദ്ദേഹം പറയുന്നു.\n‘താന് വളരെ ടഫായ വ്യക്തിയാണ്. എന്തെങ്കിലും തെറ്റ് ചെയ്തിട്ടുണ്ടെങ്കില് തുറന്നു സമ്മതിക്കാനുള്ള ചങ്കൂറ്റം എനിക്കുണ്ട്. അതെന്റെ തെറ്റാണെന്ന് പറയാന് എനിക്കൊരു മടിയുമില്ല. പിന്നെന്തിന് ഞാന് ഇത്തരം ആളുകള്‍ക്ക് ചെവി കൊടുക്കണം. ഇത്തരം കാര്യങ്ങള് എന്നെ ബാധിക്കുന്നേ ഇല്ല. ഇതിന്റെ പേരില് കേസ് കൊടുക്കുമെന്നും മറ്റും പറയുന്നവരുണ്ട്. അവര് കൊടുക്കട്ടെ. എനിക്കെന്താണ്.’ അദ്ദേഹം പറയുന്നു.\nപമ്പര വിഡ്ഢിയായ അര്‍ണാബിനോട് സഹതാപം മാത്രം; 'റിപ്പബ്ലിക്' എന്ന പേരിനെങ്കിലും കളങ്കം വരുത്താതെ നോക്കുവെന്നും മേജര് രവി\nTuesday 28th August 2018 6:56pm\nരക്ഷാപ്രവര്‍ത്തനത്തിന് മത്സ്യത്തൊഴിലാളികളെ വിളിക്കാം എന്ന് മുഖ്യമന്ത്രിയോട് പറഞ്ഞ വ്യക്തി ആരാണെങ്കിലും അദ്ദേഹത്തിന് നന്ദി; മേജര് രവി\nTuesday 21st August 2018 5:32pm\nഅതെല്ലാം ഇനി പഴങ്കഥ; മേജര് രവിയെ കാണാന് പിണക്കം മറന്ന് ഉണ്ണി മുകുന്ദനെത്തി\nMonday 11th June 2018 7:19pm


4malayalees - എല്ലാം നാഗകന്യകയുടെ വരം; 'ഇന്നത്തെ ഞാന് എന്താണോ അതിനു കാരണം നാഗകന്യക; അതിനിയും തുടരുമെന്നു തന്നെയാണ് ഞാന് പ്രതീക്ഷിക്കുന്നത്'; നാഗിനിയായി മിനി സ്‌ക്രീനിനെ വിസ്മയിപ്പിച്ച മൗനി റോയ് മനസു തുറന്നപ്പോള്\nIndian - പാര്‍ലമെന്റ് ഒരു നിയമം പാസാക്കിയാല് സംസ്ഥാന സര്‍ക്കാരുകള്‍ക്ക് അത് നടപ്പാക്കാതെ പറ്റില്ല ; മുതിര്‍ന്ന കോണ്‍ഗ്രസ് നേതാവ് ഭൂപീന്ദര് സിംഗ് ഹൂഡ World - പുറത്ത് പോയ ഭാര്യ അപ്രതീക്ഷിതമായി തിരിച്ചെത്തിയപ്പോള് കിടപ്പുമുറിയില് ഭര്‍ത്താവിനൊപ്പം കാമുകി ; പിന്നീട് സംഭവിച്ചതിങ്ങനെ Indian - തമിഴ്‌നാട്ടില് കത്തിമുനയില് നിര്‍ത്തി 24കാരിയെ കൂട്ടബലാത്സംഗത്തിന് ഇരയാക്കി ; ആണ്‍സുഹൃത്തിനെ ക്രൂരമായി മര്‍ദ്ദിച്ചു World - ഇന്ത്യയുടെ പാമോയില് നിയന്ത്രണം മലേഷ്യയ്ക്ക് തിരിച്ചടിയാകുന്നു ; പ്രതികാരം ചെയ്യാന് ഞങ്ങള് തീരെ ചെറിയ രാജ്യമാണെന്ന് മലേഷ്യ World - വളര്‍ത്തുപൂച്ചയ്ക്ക് അയല്‍ക്കാരി ഭക്ഷണം നല്‍കുന്നത് തടയാന് നിയമപോരാട്ടം ; നാലു വര്‍ഷം കൊണ്ട് ചിലവാക്കിയത് 18 ലക്ഷം രൂപ ! | 1 GBP=0 INR | 1 USD=0 INR | 1 AED=0 INR | 1 SAR=0 INR | 1 QAR=0 INR | 1 KWD=0 INR | 1 OMR=0 INR | 1 BHD=0 INR | 1 AUD=0 INR | 1 CAD=0 INR\nഎല്ലാം നാഗകന്യകയുടെ വരം; 'ഇന്നത്തെ ഞാന് എന്താണോ അതിനു കാരണം നാഗകന്യക; അതിനിയും തുടരുമെന്നു തന്നെയാണ് ഞാന് പ്രതീക്ഷിക്കുന്നത്'; നാഗിനിയായി മിനി സ്‌ക്രീനിനെ വിസ്മയിപ്പിച്ച മൗനി റോയ് മനസു തുറന്നപ്പോള്\nനാഗകന്യക എന്ന പരമ്പരയിലൂടെ മലയാള ടെലിവിഷന് പ്രേക്ഷകര്‍ക്ക് പരിചിതയാണ് മൗനി റോയി. ഹിന്ദി ചാനലായ കളേഴ്സില് സ്പ്രേഷണം ചെയ്തിരുന്ന നാഗിന് എന്ന പരമ്പരയാണ് മലയാളത്തിലേക്ക് നാഗകന്യകയായി മൊഴി മാറിയെത്തിയത്. പരമ്പരയുടെ രണ്ടാംഭാഗ( നാഗിന്2) വും മൂന്നാം ഭാഗവും ഹിറ്റായിരുന്നു. ഇപ്പോഴിതാ തന്റെ ബിഗ്‌സ്‌ക്രീന് പ്രവേശനത്തെ കുറിച്ച് മനസ് തുറന്നിരിക്കുകയാണ് താരം. ടെലിവിഷന് സ്‌ക്രീനില് നിന്ന് ബിഗ്‌സ്‌ക്രീനിലേക്കുള്ള തന്റെ യാത്ര അത്രയെളുപ്പമൊന്നുമായിരുന്നില്ലെന്നാണ് മൗനി പറയുന്നത്.\nടെലിവിഷന് സ്‌ക്രീനില് നിന്ന് ബി ടൗണിലേക്ക് ചുവടുമാറ്റണമെന്ന് ചിന്തിച്ച സമയത്തായിരുന്നില്ല ഗോള്‍ഡ് എന്ന ചിത്രത്തില് അവസരം ലഭിച്ചത്. അക്ഷയ്കുമാറിനൊപ്പമായിരുന്നു അഭിനയിച്ചത്. ആ ചിത്രത്തിനു ശേഷമാണ് ചലച്ചിത്രങ്ങളില് ഫോക്കസ് ചെയ്യാന് തീരുമാനിച്ചത്. ഇന്നത്തെ ഞാന് എന്താണോ അതിനു കാരണം നാഗകന്യകയാണ്. ആ പരമ്പര ഏറെ പ്രസിദ്ധമായിരുന്നു. അതിനിയും തുടരുമെന്നു തന്നെയാണ് ഞാന് പ്രതീക്ഷിക്കുന്നത്. പക്ഷേ ഇപ്പോള് എന്റെ ശ്രദ്ധ പൂര്‍ണമായും സിനിമയിലാണ് - മൗനി പറഞ്ഞു. ഡിഷനില് പങ്കെടുത്തിട്ടു തന്നെയാണ് വ്യത്യസ്തതയുള്ള കഥാപാത്രങ്ങളില് അഭിനയിക്കാനുള്ള അവസരം ലഭിച്ചതെന്നും മൗനി വ്യക്തമാക്കി.\nകസബ പോലുള്ള സിനിമകളിലെ പ്രശ്‌നങ്ങള് ആവര്‍ത്തിയ്ക്കുന്നു ; ഇനിയും എതിര്‍ക്കുമെന്ന് പാര്‍വതി\nരാച്ചിയമ്മ ഒരു ഫിക്ഷന് കഥാപാത്രമാണ് ; വിവാദങ്ങള്‍ക്ക് മറുപടിയുമായി പാര്‍വതി\nഎന്റെ മരണവും നാശവും മാത്രം ആഗ്രഹിക്കുന്നവര് ആണ് ചുറ്റുമുള്ളത്'; കുറിപ്പുമായി ആദിത്യന് ജയന്\nനടി അഞ്ജു ഇനി എയര്‍ഹോസ്റ്റസ്; സന്തോഷം പങ്കുവെച്ച് സുരഭി ലക്ഷ്മിയും വിനോദ് കോവൂരും\nആടു ജീവിതത്തിനായി പണി തുടങ്ങി ' പൃഥ്വിരാജ് ' ; പുതിയ ലുക്കില് ഞെട്ടി ആരാധകര്\nഎന്ന് നിന്റെ മൊയ്തീനിലും ടേക്ക് ഓഫിലും ഇസ്ലാമോഫോബിയ ഉണ്ടായിരുന്നു ; ഖേദിക്കുന്നുവെന്ന് പാര്‍വതി\nമോഹന്‍ലാലിനൊപ്പം ജാക്കി ചാന്; നായര് സാന് ഒരുങ്ങുന്നു\nതന്റെ കാര്യങ്ങളില് കൈകടത്താത്ത സ്വാതന്ത്രം തരുന്നയാളെ മാത്രമേ വിവാഹം കഴിക്കൂ ; നടി വീണ നന്ദകുമാര്\n'നേരാവണ്ണം തുണിയും ഇല്ലാതെ ആയോ?'; അഹാന കൃഷ്ണയുടെ സ്വിം സ്യൂട്ട് ചിത്രങ്ങള്‍ക്കെതിരെ വിമര്‍ശനം\nകൂടത്തായി സീരിയല് കണ്ടു ; അത് കൂടുതല് പേരെ കൊല്ലാന് പ്രേരിപ്പിക്കുന്നതെന്ന് മന്ത്രി ജി സുധാകരന്


Mammootty's stylish characters - Malayalam Filmibeat\n| Published: Friday, June 17, 2016, 11:11 [IST]\nഗ്യാങ്‌സ്റ്റര്, മംഗ്ലീഷ്, രാജാധി രാജ തുടങ്ങി റിലീസിന് ഒരുങ്ങി നില്‍ക്കുന്ന വൈറ്റിലും ഇനി അഭിനയിക്കുന്ന ഹനീഫ് അദാനി ചിത്രത്തിലും മമ്മൂട്ടി സ്റ്റൈലന് ലുക്കിലാണ്. മമ്മൂട്ടി സ്റ്റൈലായി എത്തിയ സമീപകലാത്തെ അത്തരം ചില ചിത്രങ്ങള് ഏതൊക്കെയാണെന്ന് നോക്കാം...\nആഷിഖ് അബു സംവിധാനം ചെയ്ത ഗ്യാങ്‌സ്റ്റര് എന്ന ചിത്രം ശ്രദ്ധിക്കപ്പെട്ടത് തന്നെ മമ്മൂട്ടിയുടെ സ്റ്റൈല് കൊണ്ടാണ്. കിടു ലുക്കിലുള്ള മമ്മൂട്ടിയുടെ ഫോട്ടോ കണ്ട് തിയേറ്ററിലെത്തിയ പ്രേക്ഷകര്‍ക്ക് പക്ഷെ നിരാശപ്പെടേണ്ടി വന്നു\nമംഗ്ലീഷില് ഇംഗ്ലീഷ് അറിയാത്ത മീന് ബിസിനസുകാരനാണ് മമ്മൂട്ടി. പക്ഷെ നായിക ഇംഗ്ലീഷുകാരിയായത് കൊണ്ട് തന്നെ മമ്മൂട്ടി കിടിലന് ലുക്കിലാണ് ചിത്രത്തില് എത്തിയത്. ഗാനരംഗത്തൊക്കെ മമ്മൂട്ടിയുടെ സ്റ്റൈല് വളരെ ആകര്‍ഷിച്ചു\nരാജാധി രാജയില് കറുത്ത ഷര്‍ട്ടും വെള്ള മുണ്ടും, തടി വളര്‍ത്തിയ മുഖത്ത് കറുത്ത കൂളിഗ്ലാസുമായി മമ്മൂട്ടി വരുന്ന രംഗം ആരാധകര്‍ക്ക് ആവേശമായിരുന്നു.\nബാസ്‌ക്കര് ദ റാസ്‌ക്കലില് എത്തിയപ്പോള് മമ്മൂട്ടി അല്പം മെലിഞ്ഞു. കുസൃതി നിറഞ്ഞ കഥാപാത്രത്തെ വളരെ നിഷ്‌കളങ്കമായാണ് മമ്മൂട്ടി അവതരിപ്പിച്ചത്\nഒരു ബുജി ലുക്കുണ്ടായിരുന്നു പുതിയ നിയമത്തിലെ മമ്മൂട്ടിയ്ക്ക്. നയന്‍താരയ്‌ക്കൊപ്പം പെര്‍ഫക്ട് പെയറായി മമ്മൂട്ടി പ്രായത്തെ വെല്ലുവിളിച്ചു നിന്നു\nറിലീസിന് ഒരുങ്ങുന്ന കസബയില് സ്‌റ്റൈലന് പൊലീസ് ഉദ്യോഗസ്തനായിട്ടാണ് മമ്മൂട്ടി എത്തുന്നത്. യൂണിഫോമിട്ട് കൂളിഗ്ലാസും വച്ചു നില്‍ക്കുന്ന മമ്മൂട്ടിയുടെ മാസ് ലുക്ക് ഇതിനോടകം പ്രേക്ഷക ശ്രദ്ധ നേടിക്കഴിഞ്ഞു\nഉദയ് ആനന്ദന് സംവിധാനം ചെയ്യുന്ന വൈറ്റ് എന്ന ചിത്രത്തില് ഇതുവരെ കാണാത്ത അത്രയും സ്‌റ്റൈലന് ലുക്കിലാണ് മമ്മൂട്ടി എത്തുന്നത്. 45 വയസ്സുള്ള കഥാപാത്രം, ഇംഗ്ലണ്ട് പശ്ചാത്തലം, നായിക ബോളിവുഡില് നിന്ന്... പിന്നെ എങ്ങനെ സ്റ്റൈലാവാതിരിയ്ക്കും\nദേ ഇപ്പോള് പിന്നെയും. നവാഗതനായ ഹനീഫ് അദാനി സംവിധാനം ചെയ്യുന്ന ചിത്രത്തില് മമ്മൂട്ടി സ്റ്റൈലന് കഥാപാത്രമായിട്ടാണ് എത്തുന്നതെന്ന് കേള്‍ക്കുന്നു. ഒരു ത്രില്ലര് കുടുംബ ചിത്രമാണ്. പൃഥ്വിരാജാണ് നിര്‍മിയ്ക്കുന്നത്. തിരക്കഥ കേട്ട് ഇഷ്ടപ്പെട്ട മമ്മൂട്ടി എത്രയും പെട്ടന്ന ഷൂട്ടിങ് ആരംഭിയ്ക്കണം എന്ന് പറഞ്ഞതിന്റെ അടിസ്ഥാനത്തില് അടുത്തമാസം ചിത്രത്തിന്റെ ചിത്രീകരണം ആരംഭിയ്ക്കും.\nRead more about: mammootty gangster manglish rajadhiraja bhaskar the rascal kasaba puthiya niyamam white മലയാളം സിനിമ മമ്മൂട്ടി ഫോട്ടോ ഫീച്ചര് മംഗ്ലീഷ് കസബ വൈറ്റ് പുതിയ നിയമം ഗ്യാങ്സ്റ്റര്\nMammootty's stylish characters\nStory first published: Friday, June 17, 2016, 11:11 [IST]


ആമസോണ് എക്കോ സ്‌പോട്ട് സ്മാര്‍ട്ട് സ്പീക്കര് ഇന്ത്യയില് എത്തി | Amazon Echo Spot Smart Speaker Launched In India - Malayalam Gizbot\n9 hrs ago ഗെയിമിങ് കൺസോളുകൾ, ഗ്രാഫിക്ക് കാർഡ് എന്നിവയ്ക്ക് വൻ വിലക്കിഴിവുമായി ആമസോൺ ഗ്രാന്റ് ഗെയിമിങ് ഡേയ്സ്\n15 hrs ago How To Download Whatsapp Status: വാട്സ്ആപ്പ് സ്റ്റാറ്റസുകൾ സ്മാർട്ട്ഫോണിലേക്ക് സേവ് ചെയ്യുന്നതെങ്ങനെ\nNews സന്ദർശനം ചരിത്രസംഭവമാകും: ഡൊണാൾഡ് ട്രംപ് ഇന്ത്യയിലേക്ക് പുറപ്പെട്ടു, മോദി ഇന്ത്യയുടെ സുഹൃത്തെന്ന്\n| Published: Thursday, April 26, 2018, 14:00 [IST]\nഏതാനും മാസങ്ങള്‍ക്കു ശേഷം ആമസോണ് അലക്‌സാ-പവേഡ് എക്കോ സ്പീക്കറുകള് ഇന്ത്യയില് അവതരിപ്പിച്ചു. സ്‌ക്രീനോട് ഉള്‍പ്പെടുത്തിയ ആദ്യത്തെ സ്പീക്കറാണ് ആമസോണിന്റെ എക്കോ സ്‌പോട്ട്.\n12,999 രൂപയാണ് എക്കോ സ്‌പോട്ടിന്റെ വില. ആദ്യ വില്‍പനയില് ഡിസ്‌ക്കൗണ്ട് കഴിഞ്ഞ് 10,444 രൂപയ്ക്ക് നിങ്ങള്‍ക്കു ലഭിക്കുന്നു. ഈ ഉത്പന്നം ആമസോണ് ഇന്ത്യ വഴിയും മറ്റു വെബ്‌സൈറ്റുകളായ ക്രോമയിലും ജിയോ സ്‌റ്റോറിലും ലഭ്യമാണ്.\n2.5 ഇഞ്ച് വൃത്താകൃതിയിലുളള സ്‌ക്രീനാണ് എക്കോ സ്‌പോട്ടിന്. ബില്‍റ്റ് ഇന് ആലക്‌സാ വെര്‍ച്ച്വല് അസിസ്റ്റന്റ് കാരണം ഈ സ്പീക്കര് വളരെ സ്മാര്‍ട്ടാണ്. ഈ സ്പീക്കറില് നിങ്ങള്‍ക്ക് വീഡിയോ കോളുകളും ചെയ്യാം. 'സ്മാര്‍ട്ട് അലക്‌സാ പവേഡില് ഒരിക്കല് നിങ്ങള് സ്‌ക്രീന് ചേര്‍ത്തു കഴിഞ്ഞാല് വളരെ മെച്ചപ്പെട്ട അനുഭവമായിരിക്കും നിങ്ങള്‍ക്കു ലഭിക്കുന്നതെന്ന്, പരാഗ് ഗുപ്ത, അമസോണിന്റെ സെയില്‍സ് ആന്റ് മാര്‍ക്കറ്റിംഗ് മേധാവി പറഞ്ഞു'.\nഇതിനു മുന്‍പത്തെ എക്കോ സ്പീക്കറുകള് എല്ലാ ഓഡിയോ വോയിസ് കമാന്റുകളും വോയിസ് അടിസ്ഥാനമാക്കിയുളള പ്രതികരണമാണെങ്കിലും വീഡിയോ ഘടകം ചേര്‍ക്കുന്നു. ഇതിനര്‍ത്ഥം ഉപയോക്താക്കള്‍ക്ക് വീഡിയോ കോളുകള് സൃഷ്ടിക്കാന് മാത്രമല്ല കഴിയുന്നത്, ആമസോണിന്റെ പ്രൈം വീഡിയോ സ്‌പോട്ടും വെര്‍ച്ച്വല് ഫേസ്-ടൂ-ഫേസ് സംഭാഷണം നടത്താനും കഴിയും.\n'സ്‌പോട്ട്' എന്നത് വളരെ ചെറിയ ഒരു സ്പീക്കറാണ്, കൂടാതെ ശബ്ദത്തിന്റെ നിലവാരം മികച്ചതാണ്. വളരെ വില കുറഞ്ഞ എക്കോ സ്‌പോട്ടുകള് ഉപയോഗിക്കുന്നതിനു പകരം ഇതാണ് മികച്ചത്. ഇതിന്റെ പ്രവര്‍ത്തനം മറ്റു എക്കോ സ്പീക്കറുകള്‍ക്ക് തുല്യമാണ്. അതായത് നാല് മൈക്രോഫോണ് ശ്രേണികള്‍ക്കു തുല്യം. കൂടാതെ സാവന് മ്യൂസിക്, ഓല ബുക്കിംഗ് എന്നീ സേവനങ്ങള് ഉപയോഗിക്കാന് കഴിയും.\nഷവോമി മൂന്ന് മാസത്തിനുള്ളിൽ ഇന്ത്യയിൽ വിറ്റത് 90 ലക്ഷം ഫോണുകൾ\nAmazon Echo Spot Smart Speaker Launched In India\nStory first published: Thursday, April 26, 2018, 14:00 [IST]


kerala assembly elections 2021; Oommen chandy starts poll preparations in puthuppally | പുതുപ്പള്ളിയില് അപകടം മണത്തു; കോട്ട കാക്കാന് നേരത്തേയിറങ്ങി ഉമ്മന്‍ചാണ്ടി - Malayalam Oneindia\n10 min ago സിബിഎസ്ഇ പത്താംക്ലാസ് പരീക്ഷ റദ്ദാക്കി; പന്ത്രണ്ടാം ക്ലാസ് പരീക്ഷ മാറ്റിവെച്ചു\n12 min ago കായംകുളത്ത് വിജയം അരിതക്കല്ല, പ്രതിഭക്ക്; മുഴുവന് സിറ്റിങ് സീറ്റുകളും നേടുമെന്ന് ജി സുധാകരന്\nUpdated: Tue, Feb 23, 2021, 12:30 [IST]\nകോട്ടയം: പുതുപ്പള്ളിയുടെ തിരഞ്ഞെടുപ്പ് ചരിത്ര 1957 മുതല് തുടങ്ങുന്നതാണെങ്കില് മണ്ഡലത്തില് നിന്നും നിയമസഭയില് എത്തിയ എംഎല്‍എമാരുടെ എണ്ണം മൂന്ന് മാത്രമാണ്. 1957 ലും 1962ലും കോണ്‍ഗ്രസിലെ പിസി ചെറിയാന് വിജയിച്ചപ്പോള് 1967 ലെ തിരഞ്ഞെടുപ്പില് സിപിഎമ്മിലെ ഇഎം ജോര്‍ജിനായിരുന്നു വിജയം. എന്നാല് 1970 ലെ തിരഞ്ഞെടുപ്പില് കോണ്‍ഗ്രസ് സീറ്റ് തിരിച്ചു പിടിച്ചു. യൂത്ത് കോണ്‍ഗ്രസ് നേതാവായിരുന്നു ഉമ്മന്‍ചാണ്ടിയായിരുന്നു വിജയി. പിന്നീട് 10 തിരഞ്ഞെടുപ്പുകള്‍ക്ക് പുതുപ്പള്ളി സാക്ഷ്യം വഹിച്ചെങ്കിലും ഉമ്മന്‍ചാണ്ടിക്കും കോണ്‍ഗ്രസിനും മാറ്റമുണ്ടായില്ല. കഴിഞ്ഞ അഞ്ച് പതിറ്റാണ്ടിലേറെയായി കോണ്‍ഗ്രസിന്‍റെ കുത്തക മണ്ഡലമാണ് പുതുപ്പള്ളി.\nചരിത്രത്തില് ഇല്ലാത്ത തിരിച്ചടി\nകോണ്‍ഗ്രസിന്‍റെ കുത്തക മണ്ഡലമായിരിക്കുമ്പോള് തന്നെ ഇക്കഴിഞ്ഞ തദ്ദേശ തിരഞ്ഞെടുപ്പില് മണ്ഡലത്തില് ചരിത്രത്തില് ഇല്ലാത്ത തിരിച്ചടിയാണ് പാര്‍ട്ടി നേരിട്ടത്. മണ്ഡലത്തില് ആകെയുള്ള എട്ടില് ആറ് പഞ്ചായത്തുകളിലും എല്‍ഡിഎഫ് ഭരണം പിടിച്ചു. യുഡിഎഫിനൊപ്പം രണ്ട് പഞ്ചായത്തുകള് മാത്രമാണ് നിന്നത്. കേരള കോണ്‍ഗ്രസിന്‍റെ മുന്നണി മാറ്റം ഉള്‍പ്പടെ എല്‍ഡിഎഫിന് കരുത്താവുകയായിരുന്നു.\n18 വാര്‍ഡുകളുള്ള പുതുപ്പള്ളി പഞ്ചായത്തില്9വാര്‍ഡുകളിലാണ് എല്‍ഡിഎഫ് വിജയിച്ചത്. കോണ്‍ഗ്രസ് ഏഴിടത്തും ബിജെപി രണ്ടിടത്തു വിജയിച്ചു. 25 വര്‍ഷത്തിനിടെ ആദ്യമായാണ് എല്‍ഡിഎഫ് വിജയിക്കുന്നത്.ഇതോടെ പുതുപ്പള്ളിയില് കോണ്‍ഗ്രസ് അപകടം മണക്കുകയായിരുന്നു.\nകുടുംബ സംഗമങ്ങള് വിളിച്ചു ചേര്‍ത്താണ് പ്രവര്‍ത്തനങ്ങള് ആരംഭിച്ചത്.ബൂത്ത് തല പ്രവര്‍ത്തനങ്ങള് ശക്തിപ്പെടുത്തുക, നിയമസഭ തെരഞ്ഞെടുപ്പിന്റെ സന്ദേശം താഴെത്തട്ടിലെത്തിക്കു എന്നീ രണ്ട് ലക്ഷ്യങ്ങള് മുന് നിര്‍ത്തിയാണ് കുടുംബസംഗമങ്ങള് വിളിച്ചു ചേര്‍ത്ത്.\nഉമ്മന് ചാണ്ടിയുടെ നിയമസഭ സാമാജികത്വത്തിന്റെ 50ാം വാര്‍ഷികം ‘സുകൃതം സുവര്‍ണം' ആഘോഷത്തിന്റെ തുടര്‍ച്ചയെന്നാണ് കുടുംബ സംഗമം എന്ന് പറയുന്നുണ്ടെങ്കിലും ലക്ഷ്യം നിയമസഭാ തിരഞ്ഞെടുപ്പ് തന്നെയാണ്.വാകത്താനത്തെ കുടുംബസംഗമങ്ങള് ഞായറാഴ്ച പൂര്‍ത്തിയായി.\nഇരവുചിറ, ഉദിക്കല്, പുത്തന്‍ചന്ത എന്നിങ്ങനെ മൂന്ന് മേഖലകളായി തിരിച്ച് വിപുലമായ പരിപാടികളാണ് നടന്നത്. പുതുപ്പള്ളി മണ്ഡ‍ലത്തില് ആദ്യ ഘട്ട പ്രവര്‍ത്തനങ്ങള് പൂര്‍ത്തിയാക്കിയതിന് ശേഷമായിരിക്കും ഉമ്മന്‍ചാണ്ടി സംസ്ഥാന തലത്തിലെ പ്രവര്‍ത്തനങ്ങളിള് സജീവമാവുക.\nkerala assembly election 2021 oommen chandy puthuppally congress ഉമ്മന് ചാണ്ടി കോണ്‍ഗ്രസ് കോട്ടയം എല്‍ഡിഎഫ് politics\nkerala assembly elections 2021; Oommen chandy starts poll preparations in puthuppally


അറി‍ഞ്ഞേ അധ്വാനിക്കാവൂ, ‘സ്മാർടും ഹാർഡും’ ഒന്നിക്കട്ടേ...| plan 2022 column-hardwork\nഅറി‍ഞ്ഞേ അധ്വാനിക്കാവൂ, ‘സ്മാർടും ഹാർഡും’ ഒന്നിക്കട്ടേ...\nഗായത്രി December 22, 2021 01:54 PM IST\nവിജയത്തിലേക്കു കുറുക്കുവഴികൾ ഇല്ല\nപഠിക്കാനോ മറ്റെന്തെങ്കിലും ലക്ഷ്യം നേടാനോ വേണ്ടി അൽപം പോലും വിശ്രമമില്ലാതെ പരിശ്രമിച്ചുകൊണ്ടേയിരിക്കുന്നതാണോ കഠിനാധ്വാനം? അതു ഫലവത്താണോ? രണ്ടിനും അല്ല എന്നാണ് ഉത്തരം. ലക്ഷ്യം നേടാനായി ശരീരവും മനസ്സും ഒത്തുചേർന്ന് നിരന്തരമായി ശ്രമിക്കാം, കൃത്യമായ ഇടവേളകളിൽ ഈ പരിശീലന രീതിയെ സ്വയം വിലയിരുത്താം, ഫലം കാണുന്നില്ലെങ്കിൽ മറ്റൊരു രീതിയിലേക്കു ചുവടുമാറ്റി പരിശ്രമം തുടരാം, വലിയ ലക്ഷ്യത്തിലേക്ക് അടുക്കുന്നതിനായി ആദ്യം ചെറിയ ചെറിയ ലക്ഷ്യങ്ങൾ മുന്നിൽ കണ്ട് അതു സ്വന്തമാക്കി മുന്നോട്ടുപോകാം, വിശ്രമത്തിനും വിനോദത്തിനും സമയം കണ്ടെത്തി മനസ്സിനും ശരീരത്തിനും ഉണർവു വീണ്ടെടുക്കാൻ അവസരം നൽകാം – അതെ ചങ്ങാതിമാരേ, കഠിനാധ്വാനം എന്ന ഒറ്റ വാക്കിനു പിന്നിൽ ഇങ്ങനെ കുറേയേറെ കാര്യങ്ങളുണ്ട്. ചെയ്യുന്ന കാര്യം അതേ പോലെ ഇടതടവില്ലാതെ ആവർത്തിക്കുന്നതല്ല കഠിനാധ്വാനം എന്നു ചുരുക്കം.\n∙ ഹാർഡ് വർക്കും സ്മാർട് വർക്കും എന്നു കൂട്ടുകാർ കേട്ടിട്ടില്ലേ. ഇതു രണ്ടും ചേർന്ന രീതിയാണ് ഏറ്റവും ഫലപ്രദം. ലക്ഷ്യം നേടാനുള്ള ചില എളുപ്പവഴികൾ കണ്ടെത്തി (കുറുക്കുവഴിയല്ല കേട്ടോ) അതിലൂടെ മുന്നേറുന്നതാണു സ്മാർട് വർക് എന്നു ലളിതമായി പറയാം. ഉദാഹരണത്തിന്, ഒരാഴ്ചയ്ക്കു ശേഷം പരീക്ഷയാണെന്നിരിക്കട്ടെ.\nഹാർഡ് വർക് മാത്രം തിരഞ്ഞെടുക്കുന്ന കുട്ടി മുഴുവൻ പാഠങ്ങളും തീർക്കണമെന്നു ലക്ഷ്യമിട്ട് ആദ്യ പേജ് മുതൽ പഠിക്കാനാരംഭിക്കും. ഓരോന്നും ഹൃദിസ്ഥമാക്കാനുള്ള കഠിനപ്രയത്നത്തിനിടയിൽ ഈ ദിവസത്തിനകം എല്ലാ അധ്യായങ്ങളും മുഴുമിപ്പിക്കാനാകില്ലെന്നു വരാം. സ്മാർട് വർക് രീതിയുള്ളവരോ – പരീക്ഷയ്ക്ക് ഇത്രദിവസം, ആകെ ഇത്ര പാഠങ്ങൾ എന്നു കണക്കെടുക്കും ആദ്യം. തുടർന്ന് പഠിക്കാൻ എളുപ്പമുള്ളത് ആദ്യം, പ്രാധാന്യമുള്ളത് ആദ്യം എന്നിങ്ങനെ തിരഞ്ഞെടുക്കുന്നു.\nഎന്നാൽ, ഇതു ഫലപ്രദമാകണമെങ്കിൽ തിരഞ്ഞെടുക്കുന്ന പാഠങ്ങൾ കഠിന പരിശ്രമത്തിലൂടെ അതായത് ഹാർഡ് വർക്കിലൂടെ ഉള്ളിലുറപ്പിക്കണം. ഇപ്പോൾ മനസ്സിലായില്ലേ രണ്ടും ‘മിക്സ്’ ചെയ്യേണ്ടതിന്റെ ആവശ്യകത. ഒരു കാര്യം പ്രത്യേകം ഓർമിപ്പിക്കാം, പരീക്ഷയ്ക്കു മാർക്ക് വാങ്ങുക എന്നതു മാത്രമല്ല നമ്മുടെ പ്ലാൻ 2022–ന്റെ ലക്ഷ്യം. സ്മാർട്, ഹാർഡ് വർക്കുകളുടെ വ്യത്യാസം മനസ്സിലാകാൻ പരീക്ഷ ഉദാഹരണമാക്കിയെന്നു മാത്രം.\n∙ ഒരിക്കൽക്കൂടി പറയാം– വിജയത്തിലേക്കു കുറുക്കുവഴികൾ ഇല്ല. അതുകൊണ്ട് സ്മാർട് വർക് മാത്രം തിരഞ്ഞെടുത്ത് എക്കാലവും വിജയം കൈവരിക്കാമെന്നു തെറ്റിദ്ധരിക്കരുത്. ചില പ്രത്യേക മേഖലകളിലേ അതു നമുക്ക് ഉപയോഗപ്പെടുകയുള്ളൂ.അതുപോലെ, ഫലമുണ്ടാകുന്നുണ്ടോ എന്ന് ഇടയ്ക്കിടയ്ക്കു സ്വയം മാർക്കിട്ടു വിലയിരുത്താതെ കാടടച്ചു വെടിവയ്ക്കുന്ന രീതിയിലുള്ള കഠിനാധ്വാനം കൊണ്ടും ഗുണമില്ല.


ദേശീയപാത – എല്ലാ നടപടികളും നിർത്തിവെക്കണം – Chavakkad Online\nBy From the desk\t On Oct 26, 2019\nഒരുമനയൂർ : ദേശീയപാത ഭൂമിയേറ്റെടുക്കൽ നടപടിക്കെതിരെയുള്ള ഹൈക്കോടതി വിധിയുടെ അടിസ്ഥാനത്തിൽ എല്ലാ നടപടികളും നിർത്തിവെക്കണമെന്ന് എൻഎച്ച് ആക്ഷൻ കൗൺസിൽ ഒരുമനയൂർ വില്ലേജ് കമ്മിറ്റി യോഗം ആവശ്യപ്പെട്ടു. നടപടിക്രമങ്ങൾ പാലിക്കാതെയും പുനരധിവാസ പദ്ധതി പ്രഖ്യാപിക്കാതെയുമുള്ള ഭൂമിയേറ്റെടുക്കൽ വിജ്ഞാപനമിറക്കിയതിനെതിരെ 13 പേർ സമർപ്പിച്ച ഹർജിയിലാണ് ഹൈക്കോടതിയുടെ ഇടക്കാല ഉത്തരവ്. നിയമവിരുദ്ധമായി മുന്നോട്ടുപോകുന്ന ഉദ്യോഗസ്ഥർക്കെതിരെ നിയമ നടപടി സ്വീകരിക്കുവാനും യോഗം തീരുമാനിച്ചു.\nഒരുമനയൂർ പഞ്ചായത്ത് കമ്മ്യൂണിറ്റി ഹാളിൽ ചേർന്ന യോഗം ആക്ഷൻ കൗൺസിൽ മേഖലാ ചെയർമാൻ വി സിദ്ദീഖ് ഹാജി ഉദ്ഘാടനം ചെയ്തു. ജില്ലാ കൺവീനർ സി കെ ശിവദാസൻ മുഖ്യപ്രഭാഷണം നടത്തി. ആരിഫ് കണ്ണാട്ട് അധ്യക്ഷത വഹിച്ചു. യൂണിറ്റ് കൺവീനർ പി കെ നൂറുദ്ദീൻ ഹാജി സ്വാഗതം പറഞ്ഞു. സി ആർ ഉണ്ണികൃഷ്ണൻ, സി. ഷറഫുദ്ദീൻ, സെയ്താലിക്കുട്ടി എന്നിവർ സംസാരിച്ചു.\n[/et_pb_text][et_pb_image admin_label=”Image” src=”https://chavakkadonline.com/wp/wp-content/uploads/2019/10/nh-action-counsil-orumanayur.jpg” show_in_lightbox=”off” url_new_window=”off” use_overlay=”off” animation=”off” sticky=”off” align=”left” force_fullwidth=”off” always_center_on_mobile=”on” use_border_color=”off” border_color=”#ffffff” border_style=”solid” /][/et_pb_column][/et_pb_row][/et_pb_section]\nജിയോഭാഗ് നിരത്തിയില്ല – അഞ്ചങ്ങാടി വളവിൽ വീടുകൾ തകരുന്നു


ദില്ലി കലാപം: ഉമ‍ര് ഖാലിദിനും രണ്ട് ജാമിയ വിദ്യാര്‍ത്ഥികള്‍ക്കുമെതിരെ യുഎപിഎ എന്ന് റിപ്പോര്‍ട്ട് | Police book Umar Khalid and two Jamia students UAPA\nരാജ്യദ്രോഹം, കൊലപാതകം, കൊലപാതകശ്രമം, വ‍ര്‍ഗീയ ലഹള ലക്ഷ്യമിട്ട് ശത്രുത വളര്‍ത്തല് തുടങ്ങിയ കുറ്റങ്ങളും മൂവരുടെയും പേരില് ചുമത്തിയിട്ടുണ്ട്\nDelhi, First Published Apr 21, 2020, 11:16 PM IST\nദില്ലി: പൗരത്വ നിയമ ഭേദഗതി പ്രതിഷേധങ്ങളെ തുട‍ര്‍ന്നുണ്ടായ കലാപത്തില് ജെഎന്‍യു മുന് വിദ്യാര്‍ത്ഥി ഉമ‍ര് ഖാലിദിനും ജാമിയ മിലിയ ഇസ്ലാമിയ വിദ്യാര്‍ത്ഥികളായ മീരന് ഹൈദ‍ര്, സഫൂറ സര്‍ഗാര് എന്നിവ‍ക്കെതിരെയും യുഎപിഎ ചുമത്തി ദില്ലി പൊലീസ്. ഒരു അഡ്വക്കേറ്റിനെ ഉദ്ധരിച്ച് ടൈംസ് ഓഫ് ഇന്ത്യയാണ് വാര്‍ത്ത റിപ്പോര്‍ട്ട് ചെയ്തത്. മൂവര്‍ക്കുമെതിരെ കൊലപാതകം, കൊലപാതകശ്രമം, വ‍ര്‍ഗീയ ലഹള ലക്ഷ്യമിട്ട് ശത്രുത വളര്‍ത്തല് തുടങ്ങിയ കുറ്റങ്ങളും ചുമത്തിയിട്ടുണ്ട് എന്നും ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു.\nപൗരത്വ നിയമ ഭേദഗതിയെ പിന്തുണയ്ക്കുന്നവരും എതിര്‍ക്കുന്നവരും തമ്മില് വടക്ക്-കിഴക്കന് ദില്ലിയില് നടന്ന സംഘട്ടനങ്ങളില് 53 പേര് കൊല്ലപ്പെട്ടിരുന്നു.\nദില്ലി കലാപത്തിന് പിന്നിലെ ഗൂഢാലോചന ആരോപിച്ചാണ് ഹൈദറിനെയും സര്‍ഗാറിനെയും ദില്ലി പൊലീസ് അറസ്റ്റ് ചെയ്തത്. ഇരുവരും ഇപ്പോള് ജുഡീഷ്യല് കസ്റ്റഡിയിലാണ്. സര്‍ഗാര് ജാമിയ കോര്‍ഡിനേഷന് കമ്മിറ്റിയുടെ മീഡിയ കോര്‍ഡിനേറ്ററും ഹൈദ‍ര് പാനല് അംഗവുമായിരുന്നു. പിഎച്ച്ഡി വിദ്യാര്‍ത്ഥിയായ ഹൈദര് രാഷ്ട്രീയ ജനതാദള് യുവജന വിഭാഗത്തിന്‍റെ ദില്ലി പ്രസിഡന്‍റ് കൂടിയാണ്.\nവടക്ക്- കിഴക്കന് ദില്ലിയിലെ സംഘര്‍ഷങ്ങളുടെ പേരില് ഏപ്രില് രണ്ടിനാണ് മീരന് ഹൈദറിനെ അറസ്റ്റ് ചെയ്തത്. ദിവസങ്ങള്‍ക്ക് ശേഷം സഫൂറയെയും അറസ്റ്റ് ചെയ്തു. ഇരുവരെയും വിട്ടയക്കണമെന്ന് ആവശ്യപ്പെട്ട് രാജ്യത്തെ ആക്റ്റിവിസ്റ്റുകളും ചലച്ചിത്ര പ്രവ‍ര്‍ത്തകരും ഏപ്രില് 16ന് രംഗത്തെത്തിയിരുന്നു. എന്നാല് നിഷ്പക്ഷമായാണ് അന്വേഷണം നടത്തിയത് എന്ന് ദില്ലി പൊലീസ് ഇതിന് മറുപടിയുമായി വ്യക്തമാക്കി. ഫോറന്‍സിക് തെളിവുകളുടെയും വീഡിയോകളുടെയും അടിസ്ഥാനത്തിലാണ് അറസ്റ്റ് എന്നും ദില്ലി പൊലീസ് പറഞ്ഞിരുന്നു.\nമൂവരും ചേര്‍ന്ന് മുന്‍കൂട്ടി തയ്യാറാക്കിയ ഗൂഢാലോചനയുടെ ഭാഗമായാണ് കലാപം അരങ്ങേറിയത് എന്നാണ് പൊലീസ് എഫ്ഐആ‍റില് പറയുന്നത്. ഉമ‍ര് ഖാലിദ് ഫെബ്രുവരിയില് അമേരിക്കന് പ്രസിഡന്‍റ് ഡൊണള്‍ഡ് ട്രംപിന്‍റെ ഇന്ത്യാ സന്ദര്‍ശനവേളയില് ജനങ്ങളോട് തെരുവിലിറങ്ങാന് ആവശ്യപ്പെട്ട് രണ്ടിടങ്ങളില് പ്രകോപനപരമായ പ്രസംഗങ്ങള് നടത്തി എന്നാണ് പൊലീസ് വ്യക്തമാക്കുന്നത്. ദില്ലി കലാപത്തിന് പിന്നിലെ ഗൂഢാലോചന സ്ഥാപിക്കാന് തോക്കുകളും പെട്രോള് ബോബുകളും ആസിഡ് കുപ്പികളും കല്ലുകളും വിവിധ വീടുകളില് നിന്ന് പൊലീസ് കണ്ടെത്തിയെന്നും എഫ്ഐആറില് പറയുന്നു.\nLast Updated Apr 21, 2020, 11:59 PM IST\nDelhi Violence Arrest\nJamia Arrest UPA\nMeeran Haider UPA\nUmar Khalid UPA\nSafoora Zargar UPA